
A BIBLIA AZ ÉLET; 


Szokták a bibliát könyvek könyvének is nevezni. Ugy akarom 
ezt magamnak magyarázni, hogy a biblia különösen vallással, hittel 
és erkölcsi törvényekkel foglalkozik s csak ezek lehetnek tárgyai, a 
többi könyvek pedig másféle tudományokkal: természettudományok, 
történelem, számtan, csillagászat stb. És ezek a tudományok külön- 
külön és együttesen lehető biztos anyagot adnak a hit és vallásos 
fogalom szerzésre. Mert ha azt kérdjük magunktól, hogy mi a val- 
lás, erre a legtermészetesebb és ellent nem mondható felelet az le- 
het : a vallás az Istennek megismerése és tisztelete. S már a biblia 
szavai, sőt minden gondolkozó ember szerint is Istent csak a nagy 
. mindenségből s az ő munkáiból, a teremtett világ rendjéből lehet 
. megismerni. Kétségtelen dolog pedig, hogy a világot, a teremtett dol- 
gokat, azok rendjét és törvényét, valamint a történelmi eseményéket 
is a szaktudományok elég buzgalommal és nagy ellenőrzéssel vizs- 
gálják és kutatják. A bibliamagyarázókon van tehát a sor a felfe- 
dezett és felfedezendő természeti és történeti igazságokból a legmé- 
lyebb és legtisztább hitet és meggyőződést terjeszteni Isten lételéről, 
teremtő erejéről, mindenhatóságáról, mindenütt való jelenlétéről stb. 
stb." Mert midőn ez által terjesztetik a tudás, másfelől az Istenről 
való hit is tisztább és világosabb leend; mert csodálatos, de ugy van, 
hogy az embereknek egy nagy tömege ezen tudás hiánya miatt haj- 
landó a képtelen dolgoknak hivésére, ugyannyira, hogy a tudatlan 
ember előtt nem is hit az, a mi nem képtelen és babona. 

Nekem ugy tetszik, hogy a biblia talán azért, mert évszázak- 
tól fogva van közhasználatban, mert az egyes házaknál s minden tem- 
plomban megvan, abból mondatokat idéznek, melyek megnyugtatók, 
vigasztalók, feddők, utbaigazitók, — ugy tetszik, mondom, mintha a 
.bibliához, körülötte, benne, alatta, felette vagy akárhol, hozzá volna 
kötve az Isten eszméje — s valamint elvétett dolognak tartom, hogy 
a bibliából magyaráztassanak meg azok az igazságok, melyekre a szin- 

különböző ásatások, kutatások s mindennemü tudományos eszközök 
vezetnek, éppen ugy a lélek aberratiojának tartom, ha egy-egy erő, 
annak tulajdonsága, tegyük fel, a nehézkedés vagy a delej, vagy bár- 
melyik is, a melybe Isten koronként bepillantani enged, már azzal 
valaki Istent helyettesíteni és azt az erőt Isten trónusába emelni 
akarná. 

Azonban a vallás nemcsak Isten megismerésében, hanem Isten- 
nek tisztelésében is áll; Isten tisztelése pedig az ő akaratjának 
teljesítése, mely szerint a ki Istent tiszteli, mindig oly dolgot cse- 
lekszik, mely által Istennek jó tetszését és saját lelkiismeretének nyu- 
godalmát megnyerheti; és a mi őt mind a jelen, mind a jövő életre 
nézve megnyugtatja és boldogitja. De van-e irott törvény az Isten 
akaratja felől? És ha van, miből győződhetik meg az ember annak 
igazságáról? Nekem ugy tetszík, hogy ez a törvény, a mely oly sok- 
féle könyvben van megörökítve — nevezzük erkölcsi törvényeknek — 
igen tágas és sokszor egymásnak ellentmondó. Keresztezi azt az ér- 
dek, a megélhetés, a létfenntartás, a haszon-principium és sok más- 
féle érdek, ugy, hogy ezekből lehetetlen megállitani: miaz Isten aka- 
ratja; mert ezen elvek követése mellett igen jól meg lehet nyugtatni 
a lelkiismeretet, a rosz cselekedetben is, és alig egy-két bűn marad fenn, az 
is helyi szokás szerint, melynek elkövetése a lelkiismeret vádoló hangját 
felkölti. Valamint megforditva ez áll az erényekre nézve is. Egy tekintetet 
vetve a költészeti irodalom egy nagyobb részére, látjuk, hogy a kö- 
vetkezetesen véghez vitt bűnös cselekmények sokszor oly szépen és 
nagyszerüleg vannak festve, hogy a kicsiny és a cselekvényekhez nem 
eléggé mért Nemesis nem képes elnyomni azt a titkon felkelő vá- 
gyat, hogy ő is ugy szeretne élni, ő okosabb lenne, elkerülné azt a 
forduló pontot, mely a Nemesisnek oka volt. Irott vallásos törvény- 
könyv a sok bölcsészeti és költészeti irományok közt egy van: az 
Isten kijelentése az evangeliumban, nem ís téve hozzá az apostolok 
magyarázatait, annál kevésbé a későbbi sz. atyák magyarázatait és a 
felekezeti elfogultság s önzés szülte határozatokat, melyeket, ha ma- 
gokban kötelezőknek ismernénk el, akkor igazán nem leszünk ké- 
pesek megkülönböztetni a bűnt az erénytől, a szépet a rúttól. 

Ám az emberi természet nincs s nem is lehet megelégedve csak 
azon hittel, hogy a Jézus mondta, hogy az evangeliumban van meg- 
irva. Mint a természeti dolgok vizsgálásában az értelem a legvégső 
okot keresi, s a dolgokban nyilatkozó törvényből mondja ki: igy kell 
lenni, mert igy kivánja az erők felfedezett tulajdonsága; az erkölcsi 
életben is azt kérdi: miért ez a parancsolat isteni kijelentés? mivel 

van az szentesitve? Mi annak a criterionja ? Vajjon csakugyan Isten 
akaratja-e s nem egyes, gonosz, haszonleső emberek találmánya ? 

Tolstoj Leó grófról irják, hogy terjedelmes bírtokán palotájában 
iskolát nyitott a község 40—50 gyermekeinek. Ez iskolában a tani- 
tónak nem volt szabad fegyelmet gyakorolni, büntetést szabni, ren- 
delkezni, hanem a harang szavára önként felgyülekező gyermekek azt 
cselekedték, a mit akartak: könyvet kértek elő, tanultak vagy dula- 
kodtak, sirtak, hogy maguk közt fejlődjék ki a törvény, a mi aztán 
szabály lett közöttük. Tolstoj Leó gróf terjedelmes munkát ira meg- 
figyeléséről, s ennek következtében a fegyelem és törvényről, a mi a 
gyermekek által fejlődött ki, s a mi annálfogva a leghelyesebbnek 
nevezhető, mivel az az emberi, sőt gyermeki megromlott természet- 
nek volt kifolyása. E tanulmányt egy franczia iró leforditotta. Elő- 
beszédében magasztalja az eljárást, mint olyant, mely által a polgári 
és politikai társadalomban lehető positiv törvények a leghivebb ki- 
nyomata lenne az emberiség kivánalmainak és szükségleteinek, a nép 
szava Isten szava lévén. 

Következnék tehát ebből, hogy az evangelium nyomán a ke- 
resztény morálban érvényben levő törvények igaz voltának is ily el- 
járás lenne a probája, hogy valjon isteni kijelentés volna-e. De mi- 
ként lehetne ma a föld annyi millió lakosai között e kisérletet végbe 
vinni? Azonban erre most nincs is szükség; végbe ment ez az ex- 
perimentatio az első emberpár teremtésétől fogva — s midőn a bűn 
e földön sok évszázak mulva ismét elszaporodott, a vétek és erény 
összezavarodott . . . végbe ment a kisérlet ujra az özönvíz után egy- 
egy szigeten megmaradott nehány ember s azoknak elszaporodott 
családja között, és ezek a tapasztalatok hagyományként megmarad- 
tak, feljegyeztettek, és Isten az emberiség természetéhez s czéljaihoz 
az abból folyó igazságokat, kivánalmakat koronként s végűl sz. fia 
által az evangeliumban kijelentette. Az emberíség az ő életével csak 
sietteti az ily katasztrófális uton való kisérlet megujulását, ha nem 
is az özönvizzel, de a háboru tüzével. Ma tehát a keresztény morál 
méltán alapszik az evangelium igazságain, a Jézus életén és példá- 
ján, mint isteni kijelentésen. 3 

Igaz, csak nehány lapra terjed a Jézus evangeliuma, de ez mégis 
elég az emberiség boldogitására és üdvösségére. Csak hét alaphang- 
ból áll a hangok összesége, de ki képes kiszámitani az ezen hangok- 
ból összeállított vagy állítandó elragadó, leverő, lelkesitő, buzditó stb. 
dallamokat, melyek végtelen változatokban alakulnak az emberi ér- 

életműszeres lényeket? s mily  végéremehetetlen a különböző egyé- 
nek sokasága, melyek az átomok különböző mennyisége és elhelyez- 
kedése által alkotják a föld organicus szépségeit. Az Isten aka- 
ratja is kétségbevonhatatlanúl nyilvánúl a Jézus által kijelentett, az 
evangeliumban megirt igazságokon. Ez igazságokat magyarázták az 
apostolok, a későbbi theologusok, vulgó sz. atyák, magyarázta az egy- 
ház, az állami, politikai közvélemény, igazgatás és igazságszolgáltatás, 
magyarázza a költészet, szépirodalom és müvészet kisebb és nagyobb 
sikerrel és kisérlettel, és keresi azon igazságok nyilvánulásait, me- 
lyekből az isteni főbölcseség koronként egy-egy vonást a föld kü- 
lönböző népeinek juttatni akar, az emberiség tökéletesbűlése, a sziv 
és lélek nemesebb érzelmei szerint. Emberré lett Isten Jézus vagy 
Istenné lett Ember Jézus, vagy természetes ember utján történt a 
kijelentés? az az Isten igazságaiban változást nem tesz, az egyik 
épen olyan csodálatos, mint a másik, a melyre a meg nem érthetés 
annyit szokott mondani, hogy mysterium, sz. titok . .. s a mely szint- 
ugy, mint Buddha átváltozása, a Shakia Muni legenda, Isis és Osi- 
ris és a görög theogoniai személyek, a közvetlenség erőtelen gyarló- 
ságainak bizonyitékai. 

Igen érdekes volna az evangelium e törvényeit rendszerbe szed- 
ni. Tették is ezt az ugynevezett moral philosophiai munkákban. De 
az nem teszi nélkülözhetővé az evangeliumban elszórva levő monda- 
tokat, parancsolat — parabolák — hasonlatok által kifejezett nagyér- 
telmü igazságokat, a Jézus életében előforduló szép és megható ese- 
ményeket stb. stb. Szebb az ugy a mint van elszórva az evangelium- 
ban. Minden lélek tud abból szép és szebb morált, eszményt alkotni 
a végtelen tökéletességig. Mert feltaláltatik abban akár az egyes lel- 
kek nyugalmára, akár a jövendő reményeire, akár a polgári, vagy 
egyéni élet szabadságára és az állami életre vonatkozó dolog a leg- 
ujabb eszméig: a tiszta, a szabados, a jogosult socialismus legneme- 
sebb értelemben vett fogalmáig. Csak kérdezni kell ugy a mint a 
Jézus által kijelentetett, ugy a mint az Istennek akaratja, ugy a mint 
azt a sziv, lélek, lelkiismeret és az emberiség előbbre haladó tökéle- 
tesedése kivánja, ugy a mint azok felett az isteni szeretet, bölcse- 
ség eszméje leng. 

Istennek e kijelentésbeli igazságait tehát tudni és abban fel- 
tétlenül hinni szükséges. Mert ezék épen ugy alapjai az életnek, mint 
az a tiz alapszám, melyből a legnehezebb logarithmus kiszámitható ; 
mint a legegyszerübb háromszög alak, vagy három oldalu pyramis, 


melyeken alapszik az összes előfordulható szabályos és szabálytalan 
alakok és testek alakja. 

De mit ér minden tudás és ismeret, ha azt az egyén fel nem 
dolgozza, vérivé, természetivé nem változtatja, jellemét azokból meg 
nem alkotja? Mi haszna van meg a földben minden anyag, ha a 
tölgy vagy jasmin-bokor, a viola vagy czedrus nem képes azt assi- 
milálni, magába felvenni, magát abból felépíteni? Nem tudom, hol 
van az emberi lélek azon gyökérszála, az organismus azon végső 
titka, mely a szellemi táplálékot feldolgozza. Az agyvelő-e az, hová 
az érzések mennek ? A vér-e, a melyben az feldolgoztatik? Az áto- 
moknak különböző elrendeződése a molekulákban? Vagy a legvégső 
parányok közt levő valamely összefoglaló erély? De habár ezen lelki 
táplálkozás és nevekedés processusának titka ismeretlen, s a phsy- 
chikai alakulás nemcsak physikai uton történik is, a tapasztalás mu- 
tatja, hogy az ember jellemét képezheti, lelkét tökéletesitheti, jó, 
igaz és becsületes ember lehet, mint lehet rossz és gonosz — szóval: 
hogy az ember lehet erényes vagy lehet bűnös. És az emberi test 
organismusának a legvégsőbb részletekig való vizsgálása, mint olyan 
anyagnak összetételei egy testben, a mely test az emberi lélek, szel- 
lem, akarat, szabad határozás hajléka — ezeknek vizsgálása által épen 
nem következik a vallás és hit tekintetében való materialismus : mert az 
emberi testnek legrészletesebb ismerete után is a végeredmény az 
volna, a mi a teremtésről irt I. könyv II. rész 7. versében van meg- 
irva: , Formálta az Ur Isten az embert a földnek porából és lehel- 
lett vala az ő orrába életnek lehelletét s ugy lett az ember élő ál- 
lattá." A lélek az emberben az, a mi érzékek alá nem jöhet, a mi 
a materialismus minden vonzó tana mellett is a hit regióiba tarto- 
zik, s e hitet a gondolkozó és érző ember nem nélkülözheti. Hanem 
következik inkább az, hogy az ember testét és lelkét csak Isten ke- 
gyelme után tökéletesitheti. Az az, hogy nem egészen saját szabad- 
akaratától függ képesithetése, hanem végéremehetetlen isteni okok- 
ból is, vagy más szókkal: nem lehet egészen tudva az isteni elrej- 
tett erőnek mi bennünk levő törvénye, s éppen azért a legmegfeszi- 
tettebb akaratnak is nem lehet sokszor az a következménye, mit 
várhatnánk, csak a magunk akaratját és erejét véve tekintetbe, s 
nem pedig az Istennek minden dologba, az összes világba helyezett, 
megmásithatatlan törvényét. Két tényező van e szerint a lelki világ 
épitésére: az ember akarata egyfelől, másfelől az Isten törvénye és 
e kettőnek összetalálkozása adja a kivánt eredményt: a tökéletessé- 
get és a léleknek teljes örömét. És csak ezen felfogásból lehet meg- 
érteni Pál és Jakab apostolnak az Isten akaratja felől egymásnak 
ellentmondó magyarázatát, mely szerint Pál azt mondja: megigazu- 

lunk hit által és nem a cselekedetekből. Jakab apostol pedig igy 
szól: a hit jó cselekedetek nélkül meghalt ő magában. 

Azonban azon pontig, a hol az ember öntudatosan és szabad 
akaratból cselekszik, a hol kezdődik, hogy a jót, szépet és igazat, 
magáért a jóért s szépért, igazért cselekszi és nem a jutalomnak re- 
ménysége, a büntetésnek vagy gyalázatnak félelme miatt, a hol az 
önzés és a közvélemény hatással reá nem bir, hanem ezeken felül 
emelkedve ösztönszerüleg s a szükségesség érzetéből kifolyólag él, 
cselekszik s épiti lelki világát — ezen pontig — mondom — még van 
egy kis tér s talán ez az a punctum saliens, a hol az erkölcsi és 
jellemképződés már gyökeret kezd verni. Ugy látszik, van igaz ab- 
ban, hogy a lélek székhelye az agyvelő s annak fejlődése kapcsolat- 
ban van a gyakorlattal s midőn az agyvelő-duczok és tekervények, 
annak tömöttsége és sulya épül, ez már szükségességét érzi s meg- 
követeli a szellemi anyag összehordást, hogy abból épitkezzék, éppen 
mint a növény és állati test, ha már a csira megmozdult, ösztön- 
szerüleg indittatik a táplálék fölszedésére; mert bármily módon tör- 
ténjék is, annyi bizonyos, hogy lélek test nélkül nincs, s a testnek 
a lélekre, a léleknek a testre kölcsönösen alakitó befolyása és szük- 
sége van. Elvontan a lélekről nem igen lehet szólani, sem műüvele- 
tét bizonyos hasonlitások nélkül kifejezni, s igy azt lehet mondani, 
hogy miként a magszemben a csira évekig mozdulatlan marad, a lé- 
lek is csak reáható dolgok befolyása alatt fejlődhetik. 

Kétségtelen dolog, hogy az állatok az őket környező vidék szi- 
nét, sajátságát veszik fel és idők multával azokhoz hasonulnak ; bi- 
zonyos hogy az emberi test- és lélekre is befolyással van a vidék, 
az égalj, a föld physikai alakulása, s önkénytelenül azok szerint ala- 
kul s annak megfelelő természetet veszen fel, Schauvin k. a. első 
kisérletétől kezdve, ez már kétségbevonhatatlan. Az emberben is után- 
zási ösztön van s ez jellemére, természetére nagyban befoly, sőt majd- 
nem egyedűl ez alkotja. Elismert igazság, hogy a példák alkotják a 
gyermek s igy az ember természetét. Az erkölcsiség is példák által 
fejleszthető, azoknak folytonos látása és önkénytelen gyakorlata ál- 
tal, mig aztán a lélekre és testre nézve egyaránt közszükségessé vá- 
lik, tehát olyan állandó és szilárd lesz, hogy a megtisztult lelkiisme- 
ret őrködik felette. 

A rajzolás egy a legszebb a művészetek közül. S ki az a ki 
rajzolni nem tud, ha technikailag nem is, de képzeletileg? Hiszen 
már maga a képzelés nem egyéb mint rajzolás, s a ki eszével kép- 
zelni nem tud, azt butának szokták nevezni. És miként nyerheti a 

rajzoló a lehető magas tökélyt? Bizonynyal kisérletek és utánzás ál- 
tal. Előbb papirosról vagy vászonról egy képet kisért hasonlóan le- 
rajzolni, később a természetből valamely virágot, állatot, arczot el- 
lesvén, annak tulajdonságát s 8 psychologiai kinyomatát, még később 
képzeletből az emberi vagy más arczon mutatkozó indulatok voná- 
sait: örömet, haragot, meglepetést, nyughatatlanságot, epedést, elcsüg- 
gedést stb. stb. s végre annyira viszi, hogy a rajzán egy-egy vonás 
teljes és a megszólalásig hü kifejezést ad annak, a mit akar, s igy 
mester és müvész lesz belőle. Nem oly hamar ugyan, mintitt le van 
irva s annálinkább elolvasva, hanem sok idő, sok gyakorlat után s 
nem is oly könnyen, hogy bárkiből müvész lehetne, mert arra külö- 
nös megfigyelő, észrevevő tehetség kell, a mit isteni ajándéknak — 
donumnak — neveznek, azonban legalább dilettans mindenkiből le- 
het, ha akarata van. A mint van a rajzolás művészetében, ugy van 
a lélek jellemképzésében is, szintugy modell után utánzással lehet 
megszokássá, természetté váló jó tulajdonságot elsajátítani s ember- 
nek magát erkölcsössé, jellemessé képezni. 

De kik azok a mintaképek, a melyekből a gyermek, az ifju, 
tehát a leendő ember jellemét, erényét megalkotja? Első sorban a 
szülők, a család, odaértve a cselédséget is s azt a környezetet, a 
melyben a gyermek világa lefoly, azután az iskola, tanulótársai s 
főként tanitója, ki legtöbbször rajzolódik lelkébe s kihez bizonyos 
tisztelet kell hogy kösse: később mint ifjunak azon házasság is, a 
hová belép s mindenesetre a másik nem, férfira a nő, nőre a férfi, 
kik egymás jellemére nézve kétségen kivül a legnagyobb hatással 
vannak, e mellett az olvasmányok, történelmi, ethnographiai tanul- 
mányok, legvégűl a társadalom, a melybe belép: az igazságszolgálta- 
tás, közigazgatás, minden hivatal és intézmény s azok egyénei. El- 
vitathatlan dolog, hogy ezek az elemek, melyek a parányokat szol- 
gáltatják a léleknek az ember erkölcse és jelleme épületéhez. Ha már 
most a szülők rosszak, czivódók, a környezet erkölcstelen, a tanitók 
gyülölők, fennhéjázók, szeretetlenek, a hivatalnokoknál részrehajlás, 
kegyetlenség, az intézményekben corruptio volna, az érdem háttérbe 
szorúl, a nyegleség előléptettetik, az egyház babonás, az irodalom si- 
kamlós — egy szóval, ha oly állapot jönme elő, melyről a latin clas- 
sicus költő a rossz időkről szólva monda: fugere verumgue 
pudorgue (eltávozott a földről az igazság és szemérem), Minő ké- 
pek, minő modellek lehetnének ezek a leendő emberiségre nézve ? 44 
élet egy hatalmas fényképforrás s a lélek olyanná lesz, a minő e 
pet vet ama fényforrás s nincs az a hatalom, mely e képekről 

más jellemet adjon, mert az Isten igaz és meg nem csalattat- 
hatik. 

De megtörténik, hogy a mit a családi élet és környezet ront, 
azt helyre hozza a iskola; a mit az pusztit, a jó olvasmányok, a tár- 
saság, egy lelki megrázkodás, egy biztató, bátoritó szózat s miként 
a piros folyadékból egy csepp egy pohár vizben szétoszlik s egészen 
megfesti, akként a lélekre cseppent egy eszme szétoszlatja a lélek 
sötétségét s felépiti a becsületes erkölcsiségnek fáját minden virágai- 
val; de szintén megtörténik, hogy a legszebben kezdett pálya egy 
bűnös indulat, egy kiszámithatatlan percz eseménye által összeomlik. 
De mind ez csak az Istennek véghetetlen kegyelméről tesz bizony- 
ságot, a ki ugy akarta, hogy az ember életéhez legyen nőve, avval 
kapcsolatban álljon egy soha meg nem semmisithető eszme: az Isten. 
Ugy van ugyan mondva az irásokban: legyetek tökéletesek, mint a 
ti mennyei atyátok, Ám az Isten mégis igen magas eszménykép az 
"erőtelen ember számára. Kellett egy közvetítő, megváltó, a kihez az 
a nagy távolság, mely van Isten és ember között, a reménytelenség 
leverő gondolatával ne tegye lehetetlenné a törekedést, az eszmény- 
kép utólérhetését. EK közvetítő, e megváltó a Jézus, ki egyedül lehet 
méltó eszményképe az embernek, ki magáról igy nyilatkozott: Én 
csak azokat mondom, melyeket az én mennyei Atyám reám bizott. 

Vannak a régi és ujabb kornak kitünő jellemei; de akár. Plu- 
tarch jeleseinek embereit, akár a későbbi s ujabb kor hazafiainak 
életiratait látjuk, nagy erényeik mellett mindig látunk apróbb fogyat- 
kozásokat és ezeknek életiratai éppen nem gyengitik a Jézusban fel- 
állított eszményképet, sőt azt világositják. És e mellett a Jézus ti- 
tokzatos születése, előre való megjövendöltetése, a népeknek hozzá- 
kötött váradalma, Istentől való megigértetése által már a tökély és 
szentségnek dicsfénye veszi körül s a lélek önkénytelenűl vonzódik 
hozzá; s minél mélyebben gondolkozunk élete folyamára, nyugodtsá- 
gára, szeretetére, feláldozó  készségére, s minél többet foglalkozunk 
lelkének erélyeivel, annál önkénytelenebbűl csatlakozunk hozzá, ha- 
sonolunk erényeihez és annál tökéletesebb birálói leszünk magunk 
és embertársaink viselkedéseinek, mert tudjuk, hogy a mi bizonyság- 
tételünk az Isten kijelentett igazságán alapszik. 

Mondhatná valaki, hogy a Jézus a férfi nemre nézve ha le- 
hetne is eszménykép, de a nőnem lelkülete, erénye sokban különbö- 
zik. Az erény: a szép, jó és igaznak nincs ugyan nemi megkülön- 
böztetése, mindamellett a nőnemet ékesitő önzetlen szeretet sehol 
oly tiszta magasztosságban nincs kifejezve mint az evangeliumban. 

Megható az anyai aggódás, a félelemmel őrzött gyermek iránti gon- 
doskodás és annak halálán, a fájdalom könnyei között, Isten akara- 
tában való szelid megnyugvás. Résztvevő szánalomra indit az eltéve- 
lyedettnek könnye a Jézus lábainak, a megbocsátás hitének, a női 
szépség hajszálaival való törölgetése, az ártatlannak szenvedésén való 
siralom — a feltámadásnak sejtelme, annak reménye, hite s azon való 
öröm stb stb., a melyek az evangeliumban, mint szentesitett női szép 
tulajdonok mai napig is alkotják az egyedűl szép, tiszta, vonzó, meg- 
ható női erényeket. 

Meg vagyok győződve, hogy az evangelium az, a melyben való 
hit, annak eszméi és igazságai szerint való élet teheti az embert be- 
csületessé, jellemessé, erkölcsössé s ennélfogva a Jézus leginkább le- 
het eszményi példánykép és az evangelium méltán foglalhatna helyet 
a salonasztalokon, a hivatalnokok könyvei, az ügyvédek törvénytára, 
közt földmivesek, kereskedők, katonák, sportmannok s minden rendü 
emberek házánál és szivében. 


Ugy itélem, az volna befejezésül hátra, hogy mindezekből 
a következtetést levonjam. Én levontam magamnak. A t. olvasó, ha 
csakugyan olvasásra és gondolkodásra méltatja e sorokat, kell hogy 
magának levonja. 

Nekem az jut eszembe, hogy br. Eötvös József cultus és okta- 
tásügy minister, midőn a haza javára az általános tankötelezettséget 
szükségesnek itélvén, törvényerőre emeltette, csakhamar. szükségét 
látta a felnőttek oktatásának is. E tárgyban társadalmi mozga- 
lom is indült volt meg. S ha korunkat némelyek vallástalannak 


hiszik — értvén ez alatt a nem legnagyobb hűséget, megbizhatatlan- 
ságot, szédelgések különböző nemeit, a tiszteletlenséget, a tekintély 
el nem ismerését — s mindenek között a jobbak közvéleményének 


ezek feletti tehetetlenségét: akkor a gyermekek vallásos oktatása 
vasárnapon, mivesnapon s minden napon, a főleg jó példák és 
éppen a nagyoknak jó példája s az általános vallásos közvélemény 
által eszközölhető. 


CsEGEzY" LÁSZLÓ. 


UNITÁRIUSOK MAGYARORSZÁGON A XVI. ÉS XVII-IK 
SZÁZ ÉVBEN. 
II. 
AZ UNITÁRIUS VALLÁS ELTERJEDÉSE ESZTERGOM VIDÉKÉIG. 


Ötödik Közlemény. 


Válaszuti következőleg folytatja a pécsi disputatio történetét : 

Bemenék Máthé uramhoz mesteremmel egyetemben, Bereki István- 
nal, Andrásnak öcsével. Tisztességes köszöntésekkel egymást köszöntők 
és beszélgetések után intők arra, hogy míg ebédi készűlne, addig szély- 
lyel járással mulatoznánk és beszélgetnénk. El is indúlánk mind az gaz- 
dával egyetemben és egy kevés ideig István deák házánál beszélgetvén, 
kivel Máthé uramnak azelőtt is volt ismerete, Rácsai hátra szóllíttaték 
tőllünk boltjához. És barátságos kérésekkel mikor István uramtól inte- 
tett volna Máthé uram, hogy az holnapi napon velünk egyetemben ő 
vendége lenne, engede az kévánságnak. És ezután ketten magunknak 
szakadván, kezdénk az magas hegyre hágni,1), melyről Orbán lator 
nagy vas szegekkel megszegeztetett hordóban alá hengeríttetett vala 
1588. esztendőben, szintén farsangnak hetiben. És minek előtte arra az 
helyre jutottunk volna, kezdém Máthé uramat inteni arra, hogy ha az 
mi városunknak látásáért ennyi fáradságot felvött, hogy ide jőjön: cse- 
lekedgye azt is, hogy ez mi kicsin gyülekezetünket praedikálásával meg- 
örvendeztesse. De ő kegyelme erre mindaddig is, míg az híres-neves 
Tett yének kútfejéhez és bőséges forrásához (mely harminezkét malmot 
éjjel-nappal forgathat; kinek alá folyásából Pécsnek hostátja, mely Buda 
felől vagyon, neveztetik Malmos Sídnak?) jutánk, semmit nem felele. 
Hanem csak beszélgetés közben jelenté ezt, hogy ő neki senki háború- 
sága, patvarkodása nem kellene; hanem ha akarnók, irással (mint To l- 
nai Lukácscsal is cselekedett, kit végre meg is győzött és térített) 
kész volna velünk tusakodni, és így kinek volna igassága, megpróbálni. 


) István pap tehát a felső bosnyák városban lakott, a Tetyeutczában. A 
Mindenszentek templomával átellenben ma is áll a tornáczos kis épület, melyben 
néphagyomány szerint a pécsi püspök lakott a török uralom idején. A pápai 
követSta mi r Bonifácz István volt ez a püspök, ki Pécsen időztében az akkori 
plebánia-épületbe szállt, mint István diáknak vendége. V. ö. Dr. Gerecze Péter : Pé- 
csi képek. Vasárn. Ujság. 1888. 39. sz. 

") Síd, séd a. m. patak. A ma úgy nevezett ,bosnyák város" lesz a há- 
romszáz évvel ezelőtti , Malmos Síd." 

De erre én is kötelezem vala magamat, hogy énnékem is nem kellene 
senki visszavonyása és ugyan erős fogadásokkal bátorítám az uraim ré- 
széről is, kikről ezelőtt emlékezém, miképpen kezdették volt el ez dolgot 
a prédikátorok között!) hogy semmit ne félne, mert bennünk afféle lé- 
lek nem volna, mely titkos gonosságra, nyelvünknek fogadása ellen ösz- 
tökélne és gyilkos természetű haragra ingerlene 2); hanem igasságszerető 
és békeségkévánó lélek lakoznék mi bennünk és mi közöttünk. Azért 
az mi kévánságunknak bízvást engedgyen és nyavalyátúl [veszélytől] 
semmit se féllyen. Ezeknek halló bizonsága volt közöttünk Stephanus 
Berekius, mert ő is hozzánk érkezett vala az magas hegyen jár- 
tunkban. Mikor azért illyen és töb efféle heszélgetésekkel jutottunk volna 
az híres vízfőhöz, és abban Máthé uram megmosdozott volna, hírtelen 
mosdásából felállván, így kezdé el kérésemre való feleletit: 

— Tisztelendő György uram! Kegyelmed hivatallya és tisztessége 
ez, hogy engemet kérj és ints az itt való praedikálásra. Énnékem is 
mind az én hivatalom, mind tisztességem azt adgya tennem, hogy az 
kegyelmetek kévánságát meg ne vessem. De hogy az én cselekedetem 
nagyobb bátorsággal lehessen, és kegyelmed is, hogy ne láttass(ék) te 
magadtól engemet ez dologra ingerleni: ezt akarom, hogy bátor az ke- 
gyelmed frateriben?") is kettő vagy három jelen lenne, hogy ők is ne 
vádolhatnának, miért ok nélkűl és vakmerőségből cselekedtem ez dolgot. 

Kire én így felelék: 

— Szerelmes Máthé uram! Ha kegyelmednek az kévánsága: mi 
nem vagyunk oly urak, hogy egymás szavát meg nem hallgatnók, 5) Én 
ottan izenek és tudom, hogy el nem mulatják intésemet: oly erkölcsö- 
ket tudom az uraimnak.t) De Máthé uram, tudod-e, mint vagyon az do- 
log: csak az bizonyítassék meg, ki légyen illyen forrásoknak illyen nagy 
magas kősziklából kihozó istene és teremptője, — minden kétséges dol- 
gunk meglészen az isteni ismeretben és helyre hozatik minden tévely- 
gés. Én a mint hallom, Nagy-Szombat felé közönséges esküvésnek for- 
mája ez, még csak beszélgetés közben is: Esküszöm az Hár o m- 
ság Istenre! Mellyet kell tudhatni; mennyivel inkáb, ha ugy va- 
gyon. 5) Mert én az Isten törvényéből azt mondom, hogy az az igaz 
Isten, kinek nevére meg kell eskünni. Ha azért az esküvést kell adni 
az Háromság istennek, ebből azt mondom, az leszen az igaz isten és az 
leszen az illyen ékes dolgoknak teremptője. De hogy ez így lehessen, bi- 
zonságát kívánom kegyelmedtűl: mely helyen tegyen az ivás erről tanút, 
hogy kétség nékűl elhiszszük. 

Ezekre Máthé uram ezt felelé : 

— Én is mondom azt, hogy valaki nevére megkeresztelkedem és 


1) T. i. a földvári sokadalom alkalmával. 

2) A nagyharsányi disputatióra czéloz. 

3) A pécsvidéki unitárius papságot érti. j 18-i f ja 

1 E hely arra enged következtetnünk, hogy Válaszuti, mint Pécs első 
papja, nagy tekintélyben állott a pécsvidéki unitárius papság előtt, vagy, a mi 
azzal egynek látszik: ő igazgatta ez egyházkerületet. Megerősíti e feltevést az, 
hogy a reformátusoknak is esperességi székhelyök volt 1572 előtt Pécsen. V. ö. 


Lampe. 672. 679. $ ? : 
5) Itt némi hiány látszik mind a szövegben, mind az értelemben. 

valakinek nevében hiszek, hogy annál nagyobbat nem akarok ismerni és 
vallani. Mert Christus urunk is nem ok nélkűl mondotta: Hisztek-é is- 
tenben ? én bennem is hidgyetek. Jo. 14. Ha hinni kell azért ő benne, 
mint az atyában: következik hogy ő is olyan istenlégyen, mint az atya 
és azért mindeneknek teremptője. 

De azért én erre ellenben vetém Mósest. Exo. 14. Ha valakiben 
hinni annyit teszen, mint mindeneknél nagyobbnak ismerni és teremp- 
tőnek hinni: így Móses teremptő lészen, mert ő benne hitt az sidóság, 
minekutánna az Vöröstengeren szabadulását Pharao kezéből ő általa lá- 
tá. — De ezt Máthé uram igaznak lenni tagadá és--ezt mondá, hogy: 
Hittenek Mósesnek, de nem hittenek Mósesben. Én penig erre az sidó 
textust hozám, melyben így vagyon: Hínek [így] Istenben és hínek az 
ő szolgájában, Mósesben. — 


Erről az Máthé uram mondá: Ammint én eszembe veszem, igen 
megaláztátok az Christust és semmivel többet néki nem akartok tulaj- 
donítani, mint egyik prophetának. j 

De én erre: Nem úgy vagyon az dolog. Mert mi azt véllyük ő 
felőlle és annyit tulajdonítunk ő néki, mely méltóságban sem Mósest, 
sem az prophetákat, sem az angyalokat nem akarjuk ismerni. Mert eggyi- 
ket sem tette az isten az egész gyülekezetnek fejévé és urává; de e 
Jésust Christussá tette. Mely propositióval nagyobbat ő felőlle mi val- 
lani nem tudunk, mint hogy: Jesus est Christus et Dominus. Nem pe- 
niglen: Jesus est Deus. Mert az mi propositiónkat látjuk, hogy isten 
parancsolatjából függ és örök élet találtatott benne. De az tiétek egy- 
gyik is nincsen. Azért szerető Máthé uram, ha az ti propositiótok na- 
gyobb: adgy bizonságot róla, hogy láthassuk tévelygésünket! 


De ez sententiákban mikor. istennek rettenetes itíletivel ijegetni 
kezdett volna és az egész világon levő doktoroknak [tudósoknak] soka- 
ságát ellenem támasztotta volna; én azt mondám, hogy engem ok nél- 
kül itélettel ne ijegessen, se az doktoroknak sokaságával. Hanem azt 
mutassa meg: ha isten parancsolattyából legyen-é, hogy az Jésust is- 
tennek és teremptőnék ismerjük ?7— Mert ha isten parancsolatját, az Chri- 
stus ő maga tanítását nem adhatod rólla, és én uramnak, Christusom- 
nak vallom az Jésust: sem az itélettől nem félek, sem az sokságnak 
doktorival nem gondolok. Mert tudgyuk, hogy ők is emberek és eggyik 
az másikra corrigált mindenkoron. 

Errea Máthé uram: Ám ti lássátok! De én bizony istenemnek 
vallom azt, az kinek nevében megkeresztelkedtem. 

En penig erre: Máthé uram! Ha így vagyon az dolog, ebből az 
következik, hogy sem az apostolok, sem az ő tanítváni nem ismerték 
igazán az istent, sem igaz keresztségök nem lehetett. Mert ők soha sen- 
kit Atya, Fiú, Szentlélek nevében nem keresztelkedteneék [így "1; sem ezt 
nem tanították, hogy illyen három névben kelljen az istent igaz isten- 
nek megismerni. Avagy azért ebből az következik, hogy sem az evan- 
gelista irásának [nincs] értelme; vagy az apostolok vétkeztenek, hogy 
ezt eltitkolván, csak az Urnak nevében kereszteltenek, mellyet semmi- 
képpen igazán meg nem cselekedtenek, ha az keresztségkor kellett az 

pogánokat az isteni ismeretre initiálni, vagy értelmet venni arról, mi- 
képpen kelljen az istent igazán tisztelni, 

Skaricza: Nem volt ám még akkor ideje az tudománynak, hogy 
az Háromság isten illyen nyilván praedikáltassék, mint mast [most] ; de 
idő be lígy] forogván, az apostoloknak tudományát kezdék illyen igen 
praedikálni és írni. Illyen renddel: Hárman vadnak az égben, kik bi- 
zonságot tesznek etc. 

Válaszuti: Hogy lehet, hogy azok, kik prophetáknak irásának 
olvasásában nevekedtenek (kiknek az szent lélek is Christus fölmenetele 
után bőséges értelemre és tudományra adatott) nem értették volna bő- 
ségesben a mostaniaknál, ha az lett volna az igasság; holott főképpen 
látjuk, hogy az igasságért mind fejenként halált szenvedtenek . . . De Má- 
thé uram, mond meg, ha láttál oly bibliát, kiben az három mennyei ta- 
núk hátra hagyattattak? 

Skaricza: Láttam. De azt az helyt az Ariánusok vakarták volt 
ki az bibliából. 

Válaszuti: Hogy lehet? Nám [lám] Tigurumból az mely bib- 
liát kibocsátottak, háromságosok keze által adatott ki; de mégis ez há- 
rom mennyei tanúkról egy szóval sem emlékezik. Mellyet kétség nékül 
ki nem hadtak volna az bibliából, ha háromság istennek bizonyítására 
elég lehetne; [avagy] ha csak vélekedés támaszt[at]lhatnék belőleis. Eb- 
ből következik azért, hogy nem az Ariánusok miatt hagyatott ki, ha- 
nem az háromságosoktúl, kik szégyenlettek ezt mondani: Hi tres una est, 
id est unus deus, una 1) essentia, — mert látták, hogy igen barbaries 
legyen az Grammaticalis regulát eszökben nem venni. — — 

Ez volt beszélgetésünknek fő summája, melyről az kútfőtől fogva 
mind az Máthé uram szállásáig beszélgettünk. Hová mikor jutottunk 
volna, monda Máthé uram Rácsai előtt: 

— Ime az György uram engemet praedikállásra kér. De hogy ne 
láttassék ő magától engemet erre kérni, ezt mondom, hogy az uraim- 
ban, az polgárokban egy níhányat szóllítson egyben és egymásnak azok 
előtt bátorságot adván, kész leszek reá. 

Én azért ő tőllök elválván, ebéd után mindgyárást az várasbeli 
polgároknak eleit elő szóllítván, Máthé uramhoz véllek egyetemben is- 
mét menék, kit tisztességesen köszöntének, ezt mondván : 

— Tisztelendő Máthé uram! Emlékezhetik kegyelmed reája, mi- 
némű kévánságunk és kérésünk lett vala kegyelmetek előtt Földvárat 
az ide jövetel felől, melyről Gáspár urunknak is emlékeztünk vala; és 
az olta reménségünk velt az kegyelmetek jöveteli felől. Es noha Gáspár 
urunkat főképpen, az tholnai praedikátort, kegyelmetekkel együtt jőni 
vártuk; de hogy csak kegyelmedet jöttnek láttyuk, ezen is örülünk és 
igen köszönnyük, hogy kegyelmed az igíretet megtellyesítette. Erityük 
ezt is praedikátorunknak szavából, hogy kegyelmednek volna valami 
tartózása (tartása) és félelme közöttünk; de ezt mondgyuk kegyelmednek, 
azon tisztességünkre és emberségünkre, melyre ezelőtt is kötöttük volt 
magunkat, hogy kegyelmed semmit ne féllyen, mert fejünkig és mar- 


1) Későbbi igazítással, de ugyanazon kéz által: unum essentia,. 

hánkig fogadgyuk 1) kegyelmednek, hogy senkitől semmi bántása kegyel- 
mednek nem lészen, sem töröktől, sem magyartól és semmiféle ember- 
től. Bízvást azért cselekedgyék kegyelmed és semmi tartózása kegyel- 
mednek ne légyen; mert kegyelmednek senkivel többel beszéde nem lé- 
szen, hanem csak az mi praedikátorunkkal, kit mi hallgatni akarunk 
és az igasságról értekezni ügyekezünk. 

Skaricza: Jóllehet, tisztelendő uraim, én mostan senkitől nem 
választattam, sem bocsáttatott nem vagyok az végre, az mire kegyelme- 
tek engemet int mind az György urammal egyetemben; hanem én csak . 
föld és váras látni jöttem kegyelmetek közzé. De miért hogy látom az 
kegyelmetek jó szándékát és hallom kévánságát: nem akarok kegyel- 
metek kévánságának ellene mondani; holott főképpen hivatalom is azt 
kévánnya, és magamat értsem én is afféle mesternek lenni, hogy vala- 
hol kévántatik, hitemről vallást tegyek és kellyen tennem. Nem akarok 
annakokáért az kegyelmetek akarattyának ellene mondani, csak hogy 
erőssége legyen az kegyelmetek fogadásának és ez fogadásról István 
deáknak 2) főképpen és Szabó Andrásnak, kik mi felénk gyakran járnak, 
adassék pecsétes levelök; hogy ha mi rajtam történnék, vagy marhám 
kára vagy tisztességem ellen való szó, én is azzal őket mindenütt fog- 
hassam és tartóztathassam. De ez mellett az kévánságom, hogy György 
uram most itt létemben énnekem ellenem ne praedikállyon, hanem írja 
meg az praedikátiót 8) és felellyen meg reája, utánnam azt bocsátván. 
Mert én is úgy akarom az én hitemnek erejét kiadnom, hogy isten 
beszéde nékűl ne essék. Sőt gondolom, hogy rövid nap ki is 
bocsáttatik nyomás szerént, ) valamit én kegyelmetek 
között akarok hitemről szóllanom és tanítanom. 

Válaszuti: Szerető Máthé uram! Ha kegyelmed az én beszé- 
demben kételkedendik, ím hallja kegyelmed most is, mint azelőtt, fo- 
gadásokat és igíretöket, biztatásokat. Minden félelem nélkűl szóllyon 
azért és tanítson kegyelmed, mert velök egyetemben én is fejemig kötöm 
magamat, hogy kegyelmednek bántása nem lészen. Miért hogy énnékem 
is nincs arra természetem, hogy efféle dolgot törökkel fogjak és törö- 
kökkel igazítassak 5); hanem az mi erőnk isten beszédéből légyen és 
minden szónk, beszédünk onnat bizonítassék. De ez mellett az kegyel- 
med kévánságára azt mondom, hogy ám legyen úgy, az mint kegyelmed 
akarta: én bátor ne praedikálljak az kegyelmed tanítása után; de hogy 
nilvábban [nyilvábban] mind az kegyelmed tanításának rendi megtedgyék 
[Imegtetszedjék, kitessék], mind az enyímnek: egy néhány kérdezkedéseket 
kérdek kegyelmedtől, és az meglévén, kijőhetünk az templomból. 

Skaricza: Nem akarok én háborúságra okot adni és oly dol- 
gokban magamat foglalni, melyre választatott nem vagyok. Hanem, az 
mit mondok, írd meg, és én tőllem itt ne kérdezkedgyél; hanem az fe- 


1) Azaz: életünkkel és vagyonunkkal jótállunk. 

2) A katholikus plebánusnak ! 

5) Azaz: jegyezze le, írja le magának a Skaricza prédikáczióját. 

1) Jankovich közlésében: Sőt gondolatom, hogy rövid nap kiis bo- 
csáttassék nyomás szerint. . , 

5) A budai disputatióra czéloz, 

leleteket küld utánnam; én is arra megfelelek. És így vigyük elő aka- 
ratunkat! 

Válaszuti: Megbocsásson kegyelmed, szerető Máthé uram, hi- 
szem láttya kegyelmed az kezeseket és hallya fogadásokat, hogy semmi 
háborúságod nem lészen az közöttünk való szabad beszédből, Nem illendő 
azért az kegyelmed kévánsága ehez az dologhoz. Hogy egyképpen min- 
ket, tévelygőket, tanítani akar kegyelmed és azonközben azt sem aka- 
rod, hogy praedikálljak ellened; azt sem, hogy kérdést tegyünk. Mely 
az kegyelmed méltóságának is ellene lenne. Mert ez országot és 
egyéb tartományokat által folyta [futotta] az kegyelmed 
híre-neve; és azt mondom, hogy mindnyájan sem tehetnők mi, kik 
itt tanítók vagyunk, azt, az mit kegyelmed: hogy lehetne azért, hogy 
tanúságnak okáért én kegyelmedet az praedikatio után meg nem talál- 
nám kérdéssel. Annak fölötte én hozzám sem lenne az az hallgatás illendő, 
Mert azt mondhatnák, hogy fületek és szemetek kívül igen praedikállok 
ellenetek ; de jelen létetekben megnémulok. Eggyik részre is azért nem 
lenne ez kívánság illendő. 

Skaricza: Nem lehetne az az dolog háborúság nélkűl és úgy 
az mi dolgunk vég nélkűl lenne. 

Válaszuti: Ha semmiképpen magad erre adni nem akarod, ezt 
cselekedgyed szerető Máthé uram, hogy végy papirossat elő és írj tu- 
dományod felől annyit, az mennyit akarsz; és azt én nálam hagyván, 
menny dolgodra. Én is találok papirossat, melyre az feleleteket írjam 
és utánnad küldgyem.1) Mert bizony itt külömben nem praedikállasz 
és háromságod felől minket nem tanítasz! Hogy itt az mennyit akarsz, 
annyit szóly, és senki róla meg se kérdhessen; hanem csak fölkely és 
elmenny mellőle. 

Skaricza: Az én tanításom igaz! És főképpen egyébről szólni 
nem akarok, hanem az Christusnak igaz istenségéről, kit tagadtok és 
kétséges előttetek, mint az reggeli szódból is értém, mikoron tőlem azt 
kérdéd : Ha adhatotok-é [így] nagyobb propositiót ennél, hogy az Jésus 
Christus [isten] legyen; holott sz. Jánosnál is 1. Jo. 5. nilván [nyilván] 
mondgya, hogy ezt kellyen igaz Istennek és örök életnek mondani. 

Válaszuti: Az szent János irásának lásd meg eleit és utollyát 
és megismerhelteld, hogy az atya istenre magyaráztassék az a sententia; 
kit Christus ururk is tanított igaz istennek lenni (1. Jo. 17), — és 
nem az Christusra, az mint Erasmus is tanúságot mutat felőlle. 

Skaricza: De bár ne legyen jobb értelmed [értelmezésed] mint 
Erasmusnak volt! De csudálkozom illyen nagy blasphemián, hogy az 
mit sem Dávid Ferencz, sem Basilius Isíván nem tagadott, 
te ezt tagadod; és az mit ez világnak doktori eggyaránt a Christusra 
magyaráztanak, te azt el akarod fordítani. De micsoda vagy te ennyi 
doktorok ellen; avagy micsoda irástokat hozhatsz elő, kit én nem olvas- 
tam volna és mely réseteken én által nem buttam volnar.. . 


1) Jankovich közlése, mely eddig is tetemes kihagyásokkal folyt, e hely- 
nél végkép megszakad. 

Válaszuti: Hallod-e Máthé uram! Ha te az sok doktorokkal 
tartod, én az szegény halászokkal tartom. De meg kell látnunk : mellyünk 
tudománya legyen erőssebb. Mert őket láttyuk, az egy igaz istent tisz- 
telték, az mint Christus urunktól tanulták és a kire az törvény lis 
őket) igazgatta. Ti penig, ím hallom, azt erősítitek, hogy az Christus 
igaz Isten légyen. Mely ha úgy vagyon, nem tagadhattyátok, hogy két 
istentek ne légyen: eggyik az Atya isten, másik az Christus isten, kit 
sz. Jánosból bizonyítasz igaz istennek lenni. De hogy ennek igassága 
jobban kitedgyék [tetszedjék], ezt kérdem kegyelmedtől, Máthé uram, 
hogy ha [vajon] az Atya isten azokkal, kik őtet üdvösségökre kiáltyák és 
imádgyák, tehet-é jót az Fiú isten nélkűl? 

Skaricza: Azt mondom, hogy nem tehet. 

Válaszuti: Miért szóllasz káromlást, ha mindenütt ennek az 
egy Istennek imádására tanított Christus urunk is és igazgatott. Matth. 
Ces S Várdet 

Skaricza: Látod-é, micsoda bosszúsággal illet az én hitemnek 
vallásájért ? Káromlónak mond; mégis azt mondgyátok, kérdezkedések 
legyenek, maga [jóllehet] ím csak az egy dolgot is háborúság nélkűl 
véghez nem vihetők. De elhidgyed, hogy csak az János irásának elfordí- 
tása oly helyen 1) elég volna életednek végére! 

Válaszuti: Én azt elhidgyem [elhiszem]. De szerető Máthé uram, 
az én szómon meg ne háborodgyál. Mert én is nem bántottalak az egy 
szóval feljebb meg, mint kegyelmed engemet. Mert ha én magyarul ká- 
romlónak mondálak, kegyelmed engemet deákul blasphemusnak monda 
méltatlanul, mely szintén annyit teszen. Megbocsáss azért erről!... 

Skaricza: Azt csudálom, hogy azt tagadhatod, hogy nem az 
Christusra nézzen . , . Maga [noha] Pál is nyilván ezent imádandó istennek 
mondgya. Róm. 9. 

Válaszuti: Pálnak mondása nem az Christusra néz, hanem az 
istenre, a ki felől írja, hogy sok jót tett az ő nemzetségével [nemzeté- 
vel] és az Christust is végre test szerént ugyan az ő nemzetsége köz- 
zűl hozta ki. Kiért [miért] fölkiált és ezt mondgya : Áldott legyen az 
isten mind örökké. Ámen. 

Skaricza: Bone deus! Micsoda lelki ismerettel mered ezt mon- 
dani, mellyet soha senki nem tagadott, hogy az Christusra nem magya- 
ráztatnék. Ergo principium negas et cum negantibus principium non 
est disputandum! 

Válaszuti: Ah, Máthé uram! ezen csudálkozol-é? Beszélly 2) 
csak többet velünk: még ennél is többet csudálkozhatol. Azt mondod, 
hogy soha [senki] Christusra nem magyarázta ezt. De lásd meg Erasmust 
és megérthed. Ezt peniglen tagadni, non est principium negare. Deus 
est fons omnium, a guo et Christus. Nem vétkeztünk azért ebben isten 
ellen, kinek mi dicsőségét keressük az ő igaz és szent törvényének ki- 
adása szerént, mellyet szükséges képpen principiomnak mondhatsz; melly 
ez tudniillik: Halld meg, Izrael, az te urad, istened egy úr. És ezt az 


1) Oly helyen, olyik helyen — némely helyen. 
?) A. m. vitatkozzál. 

te uradat, istenedet tisztellyed, imádgyad, szolgállyad tellyes szívvel, 
lélekkel és minden erőddel. Deut. 6. Mellyel ha egyben veted az három- 
ságnak tiszteletit 1) : és igazán mondhatod principium szegésnek vagy is- 
tentűl adatott nagy törvénynek rontásának. Mert így soká nem olvasod, 
hogy isten tiszteltetni parancsolta volna magát. Judica ergo: guis prin- 
cipii sit inficiator ? 

Skaricza: Ugyanis csudálkozom, mert Tamás is istenének, urá- 
nak meri mondani, ti peniglen nem merítek. Maga ott vagyon, úgy 
vagyon irván : Monda néki: Én uram s én istenem vagy! Melly tagad- 
hatatlan dolog, hogy az Christusra ne magyaráztassék. 

Válaszuti: Az régi bibliákban nem olvastad-é, hogy nincsen 
oda téveh ím ez szó: ei, neki; sem amaz, a mit Beza, a te doctorod, 
oda írt: es tu, vagy te. Mellyekből bizonyságot vehetsz, hogy az Ta- 
más szava mondássa nem az Christusra, hanem az atyára magyaráz:- 
tassék, kit ő mond urának, istenének; mert nem hatta volna az hitet- 
lenségben, mellyel tagagya vala az Jésus föltámadását, hanem ő néki 
is megjelentette és mutatta volna. Még ezek az bizonyságok azért nem 
teszik azt, hogy nagyobb propositiót adhat az Jésus felől, mint hogy 
őtet úrnak és Christusnak kelljen vallani... 

Polgárok: Igy az szóbeszéd továb-továb nyúl köztetek; hanem 
most annak békét hadgyatok! Hanem Máthé uram lássad, ha az praedi- 
kátor uram kévánságának kegyelmed helyt akar adni, vagy nem? hogy 
praedikatio meglévén, két vagy három kérdést tehessen. Mert minékünk 
is az kévánságunk és akaratunk, hogy kérdések legyenek. Miért hogy 
a nélkűl az dolog bizontalan lenne. 

Skaricza: Im láttya kegyelmetek : ez kevés bizonságból is meny- 
nyi beszéd, visszavonyás támada. Hogy lehet azért, hogy az ott való 
kérdés több visszavonyással nem lenne? 

Polgárok: Mi kezesek leszünk, hogy senki kegyelmed tisztes- 
ségében meg nem bántya. Ne féllyen azért kegyelmed, mert nyavalyád 
(veszedelmed] miattunk nem lészen. 

Skaricza; Legyen meg az két embernek pecsétes levele és az- 
után kész leszek reá, ha két nap, három nap akarjátok is praedikállá- 
somat. Ám bátor az kérdések is meglegyenek! Csakhogy kettőnél vagy 
háromnál több ne legyen! 

Rácsai János: Mond meg: micsoda kérdéseket akarsz tenni? 
Hiszem most is előszámlálhad [számlálhatod.)] 

Válaszuti: Meg akarom először az praedikatiót hallani és ab- 
ból megtanulom, mit kelljen kérdenem, — 

.Ezek felett is voltak [még] köztünk sok beszédek; de summa sze- 
rént, első napon való itt létében, Máthé urammal ezekről [volt] főképpen 
való beszélgetésem. Ebben halasztók dolgunkat az holnapi napra. 

Másnapra istennek segítségéből kelvén, az polgár uraimhoz sieték, 
őket egyben kerestetvén, Máthé uramhoz bocsátám az végezések felől. 


1) Itt a szövegben és értelemben némi hiány látszik. 

Kit kévánsága szerént az két ember meg is onszollott pecsétes levelével: 
de szavokhoz képest az emberséget becsüllette nagyobbnak és levél nél- 
kűl elhidte mondásokat, kezességöket ; illyen ok alatt végezést tévén, hogy 
csötörtökön elkezdgye tanítását és közöttünk való praedikállását. Nem 
volt azért közöttünk ebéd korig az napon semmi oly beszélgetésünk. 

Delstván deákhoz az vendégségre bégyűlvén [lőn ismét beszélgeté- 
sünk) bőséggel elannyira, hogy láttattunk éltetni testünket az jó ételekkel ; 
de bizony lelkünk is örvendezett és legeltetött az sok jó kérdezkedések- 
ben: nem annyira az én kérdezkedésem miatt, mint polgárinknak kü- 
lömb-külömb kérdezkedéséből, kik örvendezvén Máthé uram jelen létének, 
tudakozni tőle örömest igyekeztenek és az mi tudományunkat az ővével 
egybe vetvén, igasságban megerősödni kévánatoson erőlködtenek. Sőt 
inkáb ugyan engemet is egynehánszor arra erőltettenek, hogy ne  szól- 
lyak; hanem ők akarnak mostan szóllani, és ők akarnak értekezni. Ki- 
nek örömest engedtem és tudakozásokat örvendettem. Mert tudom, az 
igasságról való tudakozásnak módgya, hogy a kösségnek is ne dugas- 
sék szája be, hanem szabadság adassék nekik is az tudakozásra, kér- 
dezkedésre; hogy mikor megláthatja tudománnyának erejét, annyival 
inkáb örvendezhessen az igasságnak és bátorkodhassék az harczosok ellen. 

Mikor azért emlékeztetni kezdettem volna Máthé uramat az első 
napi disguisitióra az isten fia felől és kérdezni kezdettem volna: ha az 
Máriától született fiú előtt lehetséges volna más isten fiút bizonyítani 
szent irásból, mondom, az prophetáknak irásából először, míg amaz szó 
a Christus felől nem hallattatott: Matth. 3. Ez az én szerelmes fiam, 
ezt hallgassátok! És ezt egymás között bizonságoknak előhozásival hán- 
nók-vetnők: az mi tisztességbeli polgármesterünk, Szabó Gergely, 
az én számból kivevé az beszédet és monda : 

— A Máthé uramnak, azt akarjuk, hogy kegyelmed mastan bé- 
két hadgyon; mert nekünk valami végezésünk vagyon, abban meg aka- 
runk maradni. Hanem mi közöttünk legyen az szóbeszéd és kegyelme- 
tek itéllye. Azt kérdem azért kegyelmedtől, István uram, hogy meg- 
mondgyad, mi légyen az Jo. 8. részébén való mondása Christus urunk- 
nak: Minek előtte Ábrahám lönne, én vagyok. 

Erre István deák mondá: Az én értelmem ez felől ez, hogy 
Christus nem értett volna azon egyebet, hanem nézett volna istennek 
Abrahámnak lött igéretire Isák felől, és ugyanazon Isáknak az áldozat- 
ból való szabadulására, mellyet Christus urunk is ő napjának mond 
illyen szókkal: Abrahám látta az én napomat és örvendett rajta. Erre 
nézve azért Christus urunk is szól és magát elsőbbnek mondgya lenni 
Abrahámnál, nem születéssel, hanem isten igíretinek  Isák felől való 
megtellyesítésével. Mert Abrám nem mondatott addig Ábrahámnak, míg 
Isákot nem látta; de ezt meglátván, elhidte az isten igíretit, hogy sok 
nemzetségnek legyen attya. Az miképpen penig hogy Isákban mondatott 
test szerént sok nemzetségnek attyának; azonképpen nem mondattatott 
lélek szerént sok nemzetségnek attyának, hanem Christus születésével, 
kit az Isák példáz vala. Igy azérl Christusnak előbb kellett lenni, hogy 


1) A házi gazdához, a kath. plebánushoz intézi szavait. 

nem Abrahámnak sok nemzetségnek attyának ismertetni. Mert annélkűl 
ugyan nem is ismertethetett. 

Erre penig Szabó Gergely: Én penig azt mondom, hogy nézett 
Christus urunk abban az szóban az Ábrahám nevének változására. Mert 
Ábrám vala azelőtt, és hogy Isák adaték, Ábrahámnak nevezteték. Mely 
miérthogy példázta Christus urunkat, az példázatért mondgya, hogy ő 
előbb volt Ábrahámnál. 

Rácsai János: Mi pedig azt mondgyuk 1) hogy azért monda- 
tik Ábrahám előtt, mert isten állattyából született volt még ez világ- 
nak előtte. 

Szabó Gergely: János uram! Arra mi bizonságot kévánunk. 
Mert nem mondgya Christus urunk azt, hogy ő Ábrahám előtt szüle- 
tett; azt sem mondgya, hogy Ábrahám ő magát látta; hanem: napját 
látta és örvendezett rajta. Annak fölötte az KVZASA ST is nem mond- 
nak ő neki két születést, hanem eggyet. Ezt is a Máriától, 

Skaricza: Hogy lehet az, hogy az isten nem volna, a ki meg- 
testesűlt és a kit sz. István imádott? 

István deák: Máthé uram, hallhatsza meg! Ne vélljed azt, 
hogy Jésus urunk imádtatott volna sz. Istvántól, hanem : domíne 
Jesu, — azaz Jésusnak ura; hogy a domine Vocativi casus légyen, a 
Jesu pedig Genitivi. ; 

Skaricza: Soha sem hallottam illyen magyarázást! Mind új 
theologúsok vadtok. 

István deák: Azt kérdem kegyelmedtől, szerető Máthé uram, hogy 
ha az én magyarázásom vagyon-é isten parancsolatinak rontására 7 
Másodszor, ha vagyon-é Grammatica regulái ellen? 

Skaricza: Azt mondom, hogy nincsen. 

István deák: Ha sem isten parancsolattya ellen nincsen, sem 
az Grammatica regulái ellen: nem leszen vétkes az én magyarázásom, 
hogy sz. István az Jésusnak urát, istenét, kinek jobján áll vala, imádta! 

Ezek között több kérdezkedések is voltak, kit én meg nem irha- 
tok. De végre, mikor Máthé uram megnehezletle volna, monda : 

-—— Ez lőn végezésünk reggel, hogy csak némi két kérdést tá- 
masztotok; de immár húsz is vagyon! 

Az uraim megszűnének és azt mondák, hogy vétek vagyon  dol- 
gokban. , Elhadgyuk azért és senki ma több dologról itt ne kérdezked- 
gyék. Ha penig tudtuk volna, hogy kegyelmednek nehéz legyen: ezzel 
sem bántottuk volna kegyelmedet!" 

Ezekben főképpen végezteték az másod napi beszélgetésünk, . . . 


KANYARÓ FERENCZ. 


1 T. i. a katholikusok. 

Évekkel ezelőtt, a midőn egyes egyházaink történelmének meg- 
írására az egyházi felsőbbség felhívást tett vala, jegyezgettem össze 
én is f.-váraljai egyházunk multjából az alábbirtakat. — Bár hiányos 
adatok s ujabbi utánjárásom mellett is keveset tudék rajtuk javit- 
gatni, engedem mégis egyházunk történelmi adatainak tárházába jutni. 

Firtos-váralja, a regényes Firtos-hegy déli oldalán fekvő eme 
valódi székely kis község, melyet távolról látni igen, de páratlan rosz 
útai miatt megközelíteni oly nehezen lehet, nem egykoru a széke- 
lyek ide telepedésével, hanem valószinüleg lassanként keletkezett 


más községekből, — többek közt a természetében, szokásaiban és 
igényeiben hozzá leghasonlóbb Enlakából. — Vallására nézve egé- 
szen unitárius, a minthogy igy is csekély lélekszáma van. — Las- 


sanként szaporodik valamit, mert a mai, átlag 300 lélekszám he- 
lyett — a mint jegyzőkönyveiből látható — 1829-ből 220 és 1620-ból 
csak 80-lélekről van említés téve. Hanem e szaporodás ma már iga- 
zán csak lassan emelkedik, minthogy a miképp a csermelyek és pa- 
takok is lefelé síetnek a magas és hideg Firtosról, ugy lakói is az 
alsóbb és enyhébb vidékek felé vonzódva, időnként el-elköltözködnek. 

Hogy székely egyházaink is a Dávid Ferencz idejében hullám- 
zott reformatió hatása alatt lettek unitáriusokká, azt tudjuk; de 
hogy egyik vagy másik éppen melyik évben és minő viszonyok kö- 
zött, azt kikútatni nehezen lehet. Váraljáról, mely Martonossal együtt 
— a reformatió előtt ugy mint azután is — az énlaki anya-egy- 
házhoz tartozott, annyi bizonyos, hogy 1620 előtt is húzamos ideig 
volt unitárius. 

Az unitárius hitre tért egyházak közül részben vagy egészben 
többen mentek vissza régi hitükre, mint itt közelben is: egészben 
az atyhai kath. egyház, részben pedig a korondi. Váralját a marto- 
nosi társ- és az énlaki anyaegyházakkal együtt ily visszatérési zene- 
bona soha sem nyugtalanította. 3 

Váralja az énlaki anyaegyháztól részínt a távolság, részínt a 
rosz út okán, részínt azért, mert a két egyház hallgatói között a 
templomi székek miatt több — és pedig elkeseredett — viszály- 
kodás merült fel, már 1620-ban elszakadt; tehát egy százévnél is 
több idővel korábban a martonosi egyháznál, a melynek, Szentábra- 
hámi Mihály egyházi főjegyzőtől küldött s az énlaki egyház levéltá- 
rában látható egy felsőbb leirat szerént 1735-ben az elszakadás még 
nem engedtetik meg. 

. Jegyzőkönyve 1730 előttről nem maradt fenn. Vizs g á- 
lati jegyzőkönyv ez, a melyet ujszékeli Buzogány Sámuel 
akkori köri jegyző s később esperes kötött és adott a váraljai egy- 
háznak, ugyancsak ujszékeli Szőcs István váraljai papságának 
idejében, kemény fatábláján ez irattal: Istennek és eo fiá- 
nak Jezus Chrisztusnak dicsőségére. Még abban az év- 
ben használatba vétetik, de nehány évig senki sem irja alá a bejegy- 
zéseket s később is csak a köri jegyzők: legelsőbben Pető János 
1743-ban. A rendelés es"-jegyzőkönyv vezetése 1780-ban kezdő- 
dik; a keresztelési és halotti anyakönyveké 1771-ben; a 
házassági 1828-ban: a gyülésekéi 1843-ban. E jegyzeteim- 
nek forrásaiul főkép említett jegyzőkönyvek szolgálnak. 

A templom-hely, a mely mintegy 150[ ]-ől területet teszen, 
a község közepében egy emelkedett helyen van. Erre az egyház az 
Enlakától való elszakadása idejében, a keleti oldalon levő  bejárótól 
jobbra, nyugati irányban egy kis fa-teplomot épített, a melyről egye- 
bet nem tudhatni, csak hogy: volt. 1701-ben elbontják és helyébe 
újat — az előbbinél valamivel nagyobbat — épitnek ugyancsak fe- 
nyüfából, zsendely fedéllel, a nyugati végében egy festett karral, 
deszka-szószékkel, négyszögü, festett fa-koronával, három gerendafáju 
festett menyezettel, a melynek közepén ilyen felirat állott: EDp ite- 
tett az Atyaistennek és az eo fiának a Jesus Chris- 
Güsnak dicsőségére, Tiszt. tudós Bölöni János uram 
Esperességének és H.-Szt-Mártoni János praedica- 
tormaktadejékben A ó "1701. Andrási Zsigmond ; GC ura 
tor ídejében. Később — 1743-ban ujra fedik zsendelylyel, 1752- 
ben uj templomi székeket készítnek és egy nyolczszegletü urasztalt 
is ily felirattal: Valaki ejendi a kenyeret és ijandja az 
Úrnak pioóharát méltatlanul vétkezik az Urtestének 
és vérének ellenére: Cor. 11. v. 27. Egy. száz év. viharai 
által e templom is megrongáltatván, 1796-ban a vizsgáló hivatal uj 
templom építését rendeli. Kevés pénze volt erre az egyháznak, de 
hozzákezd az épitéshez mégis és 1801-ben leteszi a ma is fennálló 
kőtemplom alapját. Midőn a tiz öl hosszu és öt öl széles templom 
alapját Lázár István — akkor itt járt — püspök meglátta, felsóhajtva 
így szólott: , Miből fogják ezt felépithetni kegyelmetek ?!" . . . , Meg- 
segit az Isten!" felelték az atyafiak. És ugy lett. 1805-ben a temp- 
lom tökéletesen be volt végezve. Ertéke mintegy 500 fÍrtra ment. 
Feliratok voltak, a mennyezeten: Azélőlstennek dicsőségére, 
az UrJ. Cx-nak tiszteletére, atemplomnak ékességé- 
re, a F.-váraljai unit. Ecclesiának szükségére ezen 
menyezetet istenes indulatjokból csináltatták Já- 
nosi Gergely és felesége Győrfi Judith assz. 1802. A 
keleti karzaton: Örömmel énekeljetek az Urnak földnek 
minden lakósi; zengjetek, örüljetek és mondjatok. 
dicséretet az Urnak Hegedüvel, Hegedüvel mondom 
és Énekléssel. Solt. 98 : 4—5. — A nyugati karzaton: ,5 zó I- 
jatok magatok között Eneklések és Isteni dicséretek 

által, nagy kedvvel énekelvén a ti szívetekben az 
Urnak. Köló es. 3.16" Jó"minékünk itt lákozütünk a 
Szt.-Jézussal, a szelid Mózessel és Ilyéssel. Mát. 17: 4. 
és alább: Az egy Istennek dicsőségére, az Ur J. C x-nak 
tiszteletére, az ifjaknak hasznukra ezen kart csinál 
tatta a maga költségén istenes indulatból An drási 
György. Bute 

1810-ben ujra fedik és ugyanakkor a templomajtó elébe egy 
tornáczot is építenek zsendely-fedéllel. 1933-ban ujra javittatják és 
a tornáczot cseréppel fedik meg. E 3 

1857-ben belső részét ujitják meg, különféle szinre festve és 
virágozva fel a menyezetet, karokat és székeket. Ugyanakkor az 
előbbi feliratokat is befestvén, ma csak ennyi áll: a menyezeten di- 
szes fa-koszoru közepén: MDCCCLVII. — A keleti karzaton: E szent 
imaház 1802-ben épült; 1857-ben látjátok megszépült. 
Jelen és jövendő tekints e munkára az egy Istenünk- 
nek dicső templomára s F.Váraljára. 

A koronát, a mait, 1814-ben készíttette az egyház 294 ezüst 
forinttal. Elég szép és diszes. Felirat a közepén: Földi vitézsége 
esztendei között nyolczszáz tizennégynek, mikor ör- 
vendezett a f.-váraljai kis gyülekezet, ez ékes koro- 
nát akkor készíttette. — A szélén pedig körben: Embernek 
fia őrállóul rendeltelek téged Izraelben, hogy mikor 
hallod tőlem az én beszédemet megintsed őket. Ezék 
9124 VA tb 

Orgonája ez egyháznak az 1868-ik évig nem volt. Még 
1362-ben, a Varga Zsigmond papságában vett volt némi lendületet 
az orgonakésziítés ügye. Azonban ennek valósitására az egyház 1867- 
ben lépik fel komolyan, a Kozma Lőrincz papsága és a Jánosi Ger- 
gely gondnoksága alatt s már abban az évben meg lett szegődve az 
orgona brassai Schneidernél, akkor legkitünőbb orgonakészitőnél. A 
következő évben el is készült a hat változatu, erős szerkezetü s 
széphangu orgona, mindent felszámitva 1347 frt 84 kr értékben. Ez 
összeg közadakozás utján és a község jóvoltából gyült össze a 42— 
45 rendes kepefizető kis községből, gyorsan, másfél év alatt, s , Orgona- 
alap" czimen még felesleg is maradt. : 

Torony, azaz kicsiny harangláb volt kezdetben ez egyházban 
ls, a templom mellett. 1836-ban azonban a templom nyugati végéhez 
közvetlen a mai toronynak teszi le alapját, abban az időben oly sok 
templom és torony kőmivese, csekefalvi Buh Zsigmond. Ekkor, pénz- 
hiány miatt az épités félben maradt és csak 1840-ben kezdetett 
meg Ismét ÖSzederjesi Zsigmond ügyes gondnok felügyelete alatt; és 
az erős alkatu, 15 ölnyi magas, vörösre festett zsendely-fedelü torony 
1843-ban be is végeztetett, összesen mintegy 1200 frt értékben. E 
torony zsendely-fedele 1837-ben mintegy 700 frt értéket tevő, tartós 
vörös rézfedéllel helyettesittetett. 

3 Két kis harang hivogatta a hiveket imádságra. A szájhagyo- 
many szerint bizonyos harangöntő itt a községben helyt öntötte, 

1764-ben a nagyobb — 120 fontos — marasztatott kisebbnek, a mely 
ma 15 megvan. E mellé a kisebb ráadásával s 100 frttal egy , nagy" 
nak nevezett vétetett; hanem ez 1791-ben valami baleset miatt meg- 
csorbulván, helyette egy nagyobb, ma is meglevő, 260 fontos szerez- 
tetett rettegi Nemes László harangöntőtől 227 frttal és a csorba rá- 
adásával. Felirata: In honorem Dei et Filii ejus Jesu 
Christi Curavit Ecclesia Firtos Varalyiensis in tem- 
pore Curatoris Georgii Andrási in Ao 1792. 

A templomkerités eleinte deszkából és bornafából való 
volt. 1823-ban kőből kezdik épiteni s 1849-ig részenként egészen 
meg is épitik zsendelyfedéllel. Így van ma is, kivéve a keleti — út- 
menti — oldalt, a mely 1882-ben faragott kőből kőfedéllel épitte- 
tett ujba. 

A papilakhely a templomtól nyugati irányban egy kissé 
távol van. E mintegy 371 ( löl területü benvalót a ma is meglevő 
okmány szerint 1670-ben csere utján szerzi az egyház, két darab 
kaszálót adván érte a Kelemen familiának. Hogy annak szerzése 
előtt — 50 év alatt — hol lakott a pap. azt senki sem tudja. 

Az első papi ház 90 esztendeig tarthatott, mert a mestergerenda 
felirata szerint 1760-ban, a Tana Ferencz papsága idejében uj ház 
épittetik. Fedele az elsőnek is valószinüleg szalma volt, mert 1793- 
ban a második is uj zsúpfedelet kap, 1813-ban zsendelyt, 1823-ban 
pinczét, 1833-ban padimentumot, 1845-ban uj zsendelyfedelet, a mi- 
vel aztán be is végezte pályafutását, mert helyette 1878—79-ben 
egészen uj, a mai, épittetik. 

A lakhely körüli kertet részenként épitgették az egyháztagok 
egymás közt felosztva, hanem 1863-ban Varga Zsigmond lelkész e 
rendszert megszüntette s az egyház költségén maig is jó karban álló 
közkertet építtetett. 

Iskolaház gyanánt, minthogy itt a lelkész egyszersmind 
énekvezér és tanitó is volt, eleinte a papiház kis szobája szolgált. 
1770 éven innen pedig a lelkész által maga mellé iskolatanitás vé- 
gett innen-onnan fogadgatott segédtanitók nem a papi háznál, hanem 
saját lakházuknál tanitnak, természetesen ugyanazon szobában lak- 
ván maguk is, a melyben a tanitás folyt: a hol a tanitás mellett, a 
miből csupán nem tarthatták volna fenn magukat, rendesen valami 
mesterséget is folytattak, leginkább asztalosságot. Igy volt asztalos 
is Jakab János, a ki 1857-ben a templom belsőjét megujitotta és 
Pálfi József. 

1815-ben az egyház a papi telekre egy kis iskolaházat épitett. 
Ez 1850-ig szolgált, a midőn elbontják s ugyancsak helyébe egy 
nagyobbat épitnek, olyat, a mely az akkori igények szerínt elég al- 
kalmas volt az iskoláztatásra s még arra is, hogy a helylyel-közzel 
fogadott segédtanitók is megférhessenek benne. Mint ilyen, ebben 
lakott és tanitott Nagy György, nyugalmazott lelkész. Később a mel- 
lette levő sütőházból a kemencze kihányatván, e kis szoba szolgált 
lakásul a segédtanitók részére, a melyben lakott: pár évig Pállfi Jó- 

zsef és ezen sorok írója is két gyászos évig, mint ugyancsak se- 
gédtanitó és segédpap is. 

Minthogy Váraljának 1868 óta orgonája volt ugyan, de segéd- 
tanitója s igy énekvezére is nem mindig és minthogy a lelkész a 
karba helyezett orgona mellett való kántorságot a lelkészi teendők- 
kel együtt nehezen folytathatta, az egyház rendes kántor-tanitói állo- 
más szervezéséről kezdett gondolkozni. Azért 1871-ben mesteri tel- 
ket vett s arra 1874—76-ik években egy ujabbkori igényeknek meg- 
felelő tanitói lakot s azzal egybeköttetésben egy fedél alatt iskola- 
házat épitett, a mely időtől fogva a tanitás abban gyakoroltatik. 

Papjai a váraljai unitárius egyháznak, a mint a jegyzőköny- 
vekből és némely régi szerződésekből s más oklevelekből kikutatni 
sikerült, ezek voltak: 

1668 előttről egynek sem akadtam a nevére. 1668-ból jegyze- 
teimben az Árkosi János neve áll, mint váraljai predikátornak. E 
név ugyanezen évből fel van jegyezve az énlaki egyház temploma me- 
nyezetén is, ha nem is mint , predikátor"-nak, de mint olyannak neve, a 
kinek idejében ama templom menyezete megujittatott. De ugyanezen név 
emlittetik, ugyancsak egy szerződésben, a következő évben medeséri pre- 
dikátornak is és a váraljai Márton György által a Váraljának adomá- 
nyozott temetőhely adománylevelében 1671-ről ismét ezen név szent- 
mihályi predikátornak. Hát vagy ugy áll a dolog, az unitárius egy- 
házban a belső emberek között is annyiszor előfordúló Árkosi előnevü 
familia ezen tagjára nézve, hogy ugyanazon egy évben — bizonyos 
okokból — Váraljának és Enlakának is papja volt, vagy ugy, hogy 
minden évben más egyházba ment papnak, mig Szentmihályon meg- 
feneklett; vagy ugy, hogy mint szentmihályi pap, esperese volt ezen 
körnek, s igy szerepelt a neve annyifelé, minthogy az egyes egyházak 
épitgetéseiknél az esperesek nevét 15 szokták volt felirogatni, mint a 
váralyi is: a Bölöni János nevét régi temploma menyezetére, s Koncz 
esperes nevét az egyik papi csűr ajtaja fájára. 
1692-ben h.-szentmártoni Biró György emlittetik váraljai 
papnak. 

1701-ben Szentmártoni János. 

1738-ig ujszékeli Szőcs István. 

1738—56-ig Gálfalvi Pál. 

4 1756—064-ig bölöni Tana Ferencz, az előtt énlaki mester. 
Az ő idejében épült az egyik papiház; nevével a mestergerendán. Ke- 
mény gazda, nyakas ember. Bizonyos egyházi birtok haszonbére felett 
hallgatóival folytatott pere miatt hallgatóitól háborgattatván, ezen 
ügyben 1763-ban a Pálfi Benjámin főjegyző elnöksége alatt békebirák 
küldetnek a helyszinére. 

1764—172-ig Adámosi György. 

,  17/72—74-g Gálfalvi Pál. Még egyszer fordult elő. Hogy a 
két név egy személyé-e: nem tudom, de hiszem, hogy az. Megleh 
hogy időközben más e ei L ENOSORA 

ogy időközben más helyt volt és ismét visszakerült. Megtörténhetett 
annál 1s inkább, mert Gálfalvi könnyen átélhette — mint pap is az 
1738——76-ig terjedő időközt, minthogy 76-ban már nagyon öreg volt 

felterjesztett ily tartalmu kérelméből: 

n: : . Instálunk mint lelki diadalommal vitézkedő főpapi fejedelmet, 
az ur J. Krisztusnak e földön vitézkedő anyaszentegyházának és drága 
vérén megváltott Unitária Szt. Ecclésiánknak előljáró és jó gondviselő 
pásztorát, mint irgalmasságot gyakorolni szokott kegyelmes édes lelki 
atyát, hogy méltóztassék a már öregsége miatt felette megnyavalyásodott 
Gálfalvi Pál ő kegyelme mellé a kolozsvári Collegiumból, mint múzsák 
sergéből kinevezni egy becsületes jóramenendő jámbor, istenfélő, ifju és 
tanult diákot, a ki is az Istennek templomában és szent oltárán szol- 
gálhasson a szokott salariumért és minthogy e világi ragadozó farka- 
soknak igen közel a torkában van Váralja, ha kivántatik, tudjon azok 
előtt az Istennek könyvéből megfelelni.1) Igen nagy gazdát és cselédes 
embert nem hozhatunk, mert igen kevesen vagyunk.... Mely istenes 
Gratiaért a teljes Mindenható Ur Isten Tiszt. Püspök urunkat áldja meg 
ez életben, jövendőben pediglen a megdicsőült szenteknek seregébe tegye 
által, kivánjuk." 2) stb. 

Gálfalvi 1777-ben csakugyan megis halt. Fiai maradtak : János, 
Pál, István és Zsigmond. Pál később köri esperes, mint martonosi pap. 

17(6—1802-ig Máté Ferencz. Teljesítette tehát a püspök 
az egyház fennebbi kérését, mert Mátéban ifjat küldött Váraljába pap- 
nak, a ki felszenteltetés végett a Zsinatra menve, úti-költségeinek egy 
részét az egyház pénztárából fedezte. 

1802—34-i2 Kenyeres András, ki mint k.-solymosi mester 
jött ide. 

1834—41-ig Keménydi Márton, ki mint ujszékeli mester 
jött ide, innen papnak Szentmihályra ment, a hol meg is halt. 

1841—56-ig Nagy György, jól készült, derék pap; a más 
felekezetüekkel való disputálásban nagy mester, az alpapi széken ügyes 
ügyvéd. Sok eredeti egyházi beszéde maradt hátra. Állitása szerint ő 
irta volna a , Lételünk csak füst és pára" kezdetü halotti éneket. Kő- 
röspatakba (Udvarhelym.) ment innen papnak, hol öregsége miatt fiai 
unszolására lemondván, később elhagyatott állapotra jutott és ismét 
Váraljába jött segéd-tanitónak, hol tanitósága csekély diján, s kosár- 
kötésen nyomorogva meghalt 1867-ben, 84 éves korában. I 

1556—62-ig Péterfi Miklós, öcscse Péterfi Sándor irónak, 
a ki Kedéből jött, s Csekefalvára ment, a hol 1866. körül meghalt. 

1862—65-ig Varga Zsigmond, a megtestesült bátorság, s 
az igazság mellől hajlithatatlan ember. Váraljában legalább ilyen volt. 
Három évi ittléte alatt is sok jót tett. Védte az egyház javait. Ta- 
nított és dorgált, hatott és rendezett. Az akkori felnőttek — ma már 
élemedett emberek — a kiket magaköré gyüjtve nagy fegyelemmel és 


a mint kitetszik a váralyai egyháznak 1775-ben Ágh István püspökhez 


1) Ha valahol, itt ugyancsak divatozott azon időben is az unitáriusok és 
a szomszédos más felekezetüek közt a hittételek feletti disputálás. És illett, sőt 
megkivántatott, hogy ebben, a mint némely közember 1s tudott ügyeskedni, a 
pap is helyt áljon; a mely czélra szolgáló, s unitáriusok részére irt disputá- 
tiokban Váralja sem szükölködött. 

2) A kérelem itthon van. 

pontosssggal, de jó eredménnyel is tanitott, hálásan emlékeznek reá. 
Csekefalváról jött, Hsz.-Péterre ment. Ma H.-Keményfalván paposkodik. 
Isten áldja sokáig! . . . 

1865— 76-ig Kozma Lőrincz. lk 

1872-től mint segéd, 1876-tól miat rendes pap Kozma Dimén. 

Segéd-tanitók : 

1683-ban Atyhai Pál Deák. 

Bizonytalan időben Sipos János. 

1792—1800-ig Sárosi János. 

1800—1819-ig Csiki Józset. 

.1850—1857-ig Jakab János. 

1862—1867-ig Nagy György. 

i870— 1873-as" PálfuJó ziset 

A gondnokok közül sem hagyhatok emlités nélkül legalább kettőt : 
a gondnokságot viselt több Jánosi Gergely közül egyiket, a ki 
1761—1764-ig és másikat, a ki 1801—1822-ig volt gondnok, mint 
apa és fiu. Utóbbi tehát 21 évig volt gondnok, a mely körülmény 
már magában is arról tanuskodik, hogy egyházszerető jó embernek 
kellett lennie. Az is volt. Rendezte annak birtokait, visszaperelte és 
kiváltotta némely eltulajdonított földjét: a mostani templomot meg- 
épittette 1801—1805-ig. Feljegyzett ajándékai: az uj templom menye- 
zete, a melyet saját költségén csináltatott, a ma is használatban levő 
urasztali egyik ezüst pohár és abroszok még nem minden. A mint 
mondják, a hol az egyház jövedelme a szükségletek fedezésére nem 
volt elégséges, ott a magáéból pótolta. 

Atyja, id. Jánosi Gergely sem volt szűkmarku az egyház iránt, 
de őt főkép értelmességeért és irói munkásságáért tartjuk méltónak 
a megemlítésre. Korában ő volt a hasonló közemberek közt a vidék 
legpennásabb embere. Elete nagyobb részét irással és olvasással töl- 
tötte. Hátra maradt iratai örökösemél halomra állanak. Minden pol- 
gári és egyházi ügyiratot ő készitett. Többféle egyházi iratai közül 
megemlitem a megmaradottakból: a Dávid Ferencz által egybeállitott 
énekeskönyvnek a harmadik kiadása (1697-ben) teljes példányu, s nagy 
gonddal leirt másolatát; egy kérelmét a Firtosan lakott szerzetesek 
ellen, melyet az ők egyházi felsőbb hatóságukhoz nyujtott volt be stb. 
Ugyancsak ezen ügyben ő irt volt és nyujtott is be kérést II. József 
császárhoz, mely nem maradt meghallgatás és teljesítés nélkül. 

Helyénvalónak tartom felemliteni itt a jótékonyok neveit is. 

Váraljában, eltekintve a szükségszerinti adományozásoktól, az 
—- ugynevezett — istenes indulattól buzditott adakozók közt 1730. 
óta ezeket találjuk feljegyezve: páltalvi Győrfi Miklós adott egy 
urasztali takarót 1730-ban; Andrási Gergely, György ésÍst- 
ván testvérek egy kis benvaló birtokot; Márton György egy te- 
metkező helyet 1669.; id. Bálint Mihály egy óntányért 1744.: id. 
Jánosi Gergelyné egy asztalkendőt 1745.; Bálint János egy 
darab két vékás szántót 1760.; Pál György 6 frt. I761.; Bihari 
Mózes egy urasztali selyem-kendőt 1762.: énlaki Ádám István 
egy kis ládát; id. Jánosi Gergely 11 Írt. 1763.: Márton Mi- 

hályné egy urasztali abroszt 1763.: Tekenős Balázs egy drb. 
szántót. Jánosi Mihályné egy darab kaszálót 1731.: Andrási 
Györgyné egy darab két vékás szántót 1757.: Gothárd Péter 
egy darab szántót; Andrási Györgyné egy urasztali zöld-selyem- 
kendőt 1763.: Bálint Mihály és Ferencz testvérek egy darab 
két vékás szántót 1765.; özv. Pál Mihályné egy darab másfél vé- 
kás szántót 1772.: korondi Kovács Jánosné egy asztalkendőt 
1772.; Andrási Györgyné egy szószéktakarót 1772.: Sófalvi 
Judith egy lenruhát 1793.; Biró Judith 4 frt. 1797.; Márton 
Zsuzsánna egy abroszt 1796.: Andrási György és felesége csi- 
náltatták az uj templomban a szószéket és a nyugati karzatot; Já- 
nosi Gergely és felesége a menyezetet és adtak egy urvacsorai 
ezüst poharat; Máté Klára egy abroszt 1805.: Jánosi Mihályné 
ugyanazt; Bálint Pálné egy kendőt; Jánosi Gergely egy 
szószéktakarót 1815.; Kenyeres Andrásné egy urasztali takarót 
1827.; Nagy Györgyné egy abroszt 1846.; Márton Aadrásné 
egy urasztali piros-selyemtakarót; Bálint Mihály egy abroszt; J á- 
nosi Gergelyné ugyanazt; Deák Judith egy szószéktakarót 
1869.; Márton Péter egy darab legelőt 1871.; Demeter Sára 
egy keresztelő-poharat; Andrási Györgyné egy urasztali takarót 
1873.; Jánosi Ferenczné és leánya, Andrási Mihályné egy 
szószéktakarót 1873.; JánosiGergely és felesége, Széles Mária 
egy csinos urasztalt 1876.; Deák Ferencz (kéregető) 5 frt. 1877. ; 
eset eslültánita:3 Írt. 1877:5 1d. "Bálint látván "kétvdárab 
hat vékás szántót; Bálint Mihály egy urasztali kannát 1880. ; 
többen egy diszes bibliát a szószékre 1884.; Andrási Ferencz és 
Andrási Jánosné egy urasztali takarót 1886. 

A kepére nézve Váralja 1620-ban, midőn Enlakától elszakadt, 
egy okmányt hagyott hátra, mely szerint: köteles minden gazda 20 
kal. búzatermésből 3 kalongya búzát fizetni a papjának és tavaszi ke- 
péül 3 kal. zabot, ha csak annyi termett volna is és minden igás- 
marhával biró gazda egy szekér fát. Ezek mellett kötelezi magát az 
egyház, hogy ad a lelkész használatába minden határban 3 köböl fe- 
rejü földet búzának és ugyanannyit zabnak is és három szekér szé- 
nára való kaszálót; valamint arra is kötelezi magát, hogy a szántókat 
megszántja, s a mezei takarmányokat a papi telekre hazahordja. 

E keperendszer a mai időig kevés változást szenvedett. Ú gyanis 
a Szentábrahámi Mihály püspök által 1754-ben kiadott, a mai időkig 
leható, s csaknem minden egyház jegyzőkönyvében megtalálható sza- 
bályzat?) szerint az őszi egész kepét nem 20, hanem 16 kal. termésből 


1j Ennek némely nevezetesebb más pontjai még ezek : b 

a) A tavasziból egész kepét köteles fizetni mindenki, ha csak annyi 
termett volna Is. É éa 3 : 

b) Mindenki olyan gabonát vigyen a papnak is, a milyet magának haza visz, 

c) Az igásnélküliek fakepe szerében vágjanak fát. § 3 Z 

d) Kepehordáskor a gondnok legyen jelen, a gyönge kepét — büntetés 
terhe alatt — ne fogadja el. keüg 

e) A kepét a lehetőségig egy nap vigyék be. 

fizetik és öt harangozókévével pótolják. Minthogy pedig az egyház 
még maig sem adott annyi szántót a papnak, a mennyit az emlitett 
okmányban igért, ennek pótlásába még egy-egy szekér tát határozott 
adni minden igás marhával biró gazda után, a mit fizetett is 1859-1g, 
de ekkor ezen második szekér fa helyett a trágya kihordása vétetett 
fel a papi telekről a papi földekre. Ez van gyakorlatban ma 15. 

Az időközönként szolgált segéd-tanitók fizetése a rendes lel- 
készi kepén kivül állíttatott elő mindig, annak ellenére is, hogy né- 
mely kepefizető vélekedése szerint a három kal. kepének egyike mint 
kántor-tanitói működést illető dij volt kezdetben felvéve. Ezt a pap. 
soha egy tanitónak sem engedte át: sőt Sárosi Jánost Lázár püspök 
is csak oly feltétel alatt nevezi ki, a mint kinevezési iratából látható, 
hogy a papi kepe semmit se csonkuljon. Annak csonkulást szenved- 
nie ezután sem volna szabad !.. . 

A mint fennebb is emlitém, minthogy az egyháznak 1368. év 
óta orgonája volt, de mestere nem, az egyház 1871-ben mesteri állás 
szervezéséről kezdett gondolkozni. Az idetartozó épiítgetéseken kivül 
tehát arra az — igazán meglepő —- elhatározásra jött, hogy a leendő 
mester részére a papi kepén kivül, melyet megcsonkitani semmikép 
sem akart, minden kepefizető egy. kal. őszit és egy kal. tavaszit fizes- 
sen kepéül; ezen kivül mivelésre való földek is szereztessenek tehet- 
ségesebb gazdák ajándékozásai utján, — a mire többen ajánlottak is 
volt fel apróbb földecskéket. Amde a lelkész elleni vádaskodások kö- 
vetkeztében alólirt — püspöki ajánlatra -—- hazakerülvén, s igy apából 
és fiuból pap és mester is kitelvén, a mesteri állomás szervezése ér- 
dekében előbb létrejött üdvös terv egészen dugába dőlt. De tudván 
azt az egyház, hogy egy rendes mesterre mégis előbb-utóbb szükség 
lesz, annak fizetésére alapot kezdett letenni pénzben és magtárban 
oly czéllal, hogy a pénzalapból tiszta pénzt, a magtárból pedig ga- 
bonát fizetend. 

A mesteri állomás 1882-ben szerveztetett is községi tanitóság- 
gal kötve össze, — és pedig az egyház és a község közt — ugyan- 
csak az 1882-évben létrejött s mind az E. K. Tanács által mind a 
megyei közig-bizottság által elfogadott és megerősitett szerződés ér- 
telmében ugy, hogy mester és községi tanitó egy személyben mind- 
két állással járó kötelmek viselésével legyen. — Ennélfogva a közig. 
bizottság s ennek felterjesztésére a nm. minisztérium tanitónknak 
csak segéd tanitói czimet adott 200 frt évi-fizetéssel. A kamatjából 
s ujabb ajándékozásokból azon ideig 1000 frtra növekedett — ma 


í) Az ekkl. részére gabonát vessenek, melyet ha a gondnok hanyagolna 
el, felelős; ha az ekkl., köteles annak szerébe ravatallal fizetni. 

g) A templomban egyenetlenkedők 12 frtra büntetendők. 
h) A ki urvacsorával nem él, nem temetendő pappal, annak harangozni 
sem kell. 

1) Háznál esketni csak külön dijjal lehet. 

k) A papnak gyümölcsfát elvinni nem szabad. 


1) Vegyes házasságban a férfi ha unitárius, a család egész kepét fizessen. 
m) Nyári tanitásért egy napi munka adassék minden személytől. Stb. 

már , Enekvezér-alap" czimü — alapnak 8 százalékát, 80 forintot 
énekvezéri díjban az egyház a községi 200 frt dijhoz csatolván, ezen 
összeg és az innen-onnan mégis összeszerzett nehány holdnyi szántó- 
kaszáló haszonélvezete képezi tanitónk évi fizetését. A. magtárra pe- 
dig e szerint ily ezélból ma még szükség nem levén, azt az egyház 
megjelölt czél nélkűl kezeli, mint önálló egyházi vagyont; a mint- 
hogy egy vagy másnemü szükségei fedezésére nyirbálgat is el belőle, 
miért az 500 frt értéken felülemelkedni még nem tudott. 

Vagyonról levén szó, a fennirtak után nem hagyhatom emlités 
nélkül az egyház jövedelmi forrásait is. 

Váraljai egyházunk évi rendes jövedelme igen csekély. A jöve- 
delmi források közt első és mindennél többet érő: az egyesek 
zsebje, a mely sokszor volt és van igénybe véve. Második jövedel- 
mi forrás a mintegy 52 hold területü bükkös erdő, a mely ugyan- 
csak gyakran fizetett. A harmadik volna a mintegy 2—3 holdnyi te- 
rületü földbirtok, hanem ez keveset jövedelmez. Ezek után alig mél- 
tó az emlitésre az ünnepi alamizsnálkodás. Volt oly esztendő is, a 
a melyben alig jött be az , Isten ládájá"-ba 28 kr. Es volt olyan év 
ls, a midőn összes évi jövedelműl csak 37 kr. jegyeztetett be a vizsg. 
hivatal által a jegyzőkönyvbe. No de ez régen volt, a midőn a ki- 
adási rovatban is látható ilyféle feljegyzés, hogy t. i. a vizsgáló hi- 
vatal csak négy sustákot kapott tiszteletdíjul és itteni hivatalos mű- 
ködése alatt 6 dr. értékü bort fogyasztott el. (1715). 

A mig az enlaki, martonosi és váraljai egyházak összetartoz- 
tak — szájhagyomány szerint havasuk is volt. Ma nincs. Ma ezen 
enlakinak mondott havast a korondi unitár. egyház birja , Meleg- 
patak" eczimen. Volt-e e havas valaha az Enlakáé? Ks ha igen : 
miként került Korond birtoklásába ? arról bizonyost nem tudok. A 
szájhagyomány azt mondja, miszerint e havas okirata Enlakáról Ko- 
rondra férjhez vitt egy nőnek hozománya között véletlenül Korondra 
jutott. A nő váltságdijért kinálta vissza Enlakának, de Enlaka nem 
volt elég ügyes igy visszavenni; mert meglehet nem is tartotta fon- 
tosnak. A nő Korondnak szolgáltatta kí az okiratot, minélfogva Ko- 
rond az ,igazát" felmutatni nem tudó Enlakától a havast elfoglalta. 

Ingó javai közül ez egyháznak két közönséges alaku ur- 
asztali ezüst pohár, két óntányér s három darab selyemkendőn ki- 
vül a többiek : faedények, abroszok, kendők stb. e lapon alig érde- 
mesek a megemlítésre. 

És már ezekben a váraljai egyházról, ha még szellemi és er- 
kölcsi állapotáról is emlitek valamit, a mit tudtam, mindent elmondtam. 

E község népe természetes és egészséges észjárással bir. A 
milyennek külsőleg látszott és látszik, annál értelmi és erkölcsi ál- 
lapota magasabb fokon állott és áll. Egyszerü volt ruházatban, táp- 
lálkozásban és lakásban. Csak kitartó szorgalmával párosított taka- 
rékosságának . köszönhette és köszönheti különösen a mai terhes vi- 
szonyok között, hogy anyagi helyzete elég kedvező, sőt sok község 


népénél kedvezőbb. 

Az egyház iránti érdeklődés és áldozatkészség s az Unitáriz- 
mus iránti hivség, mint más községekben, ugy itt is megvolt eleitől 
fogva. A templomot szerette és szereti járni. A JÓ könyvek DIVESaSK 
is gyakorolja. 1874. óta olvasó egylete is van oly czéllal, hogy a 
részvényesek által összetett fillérekből könyveket szerezzen s hirlapo- 
kat hordasson, az előbbieket otthon, az utóbbiakat az ískolaházban 
olvasandó meghatározott időkben, — a midőn a felnőttek s általában 
az arra jelentkezettek között rendes tanitás és tanulás 18 gyakorol- 
tatik. Ez úton már többféle könyv szereztetett és a téli estéken való 
tanitás is rendes folyamatban van ma 1s. Mesés őt gzé 

Iskolája kevés kivétellel régen is, de az ujabbi időkben ép- 
pen jó állapotban volt és van. A nőnemen levők iskoláztatása — 
mint bizonyosan más helyeken is — csak a jelen száz elején véte- 
tett tulajdonképpen gyakorlatba. Azon innen a férfinemen levőkkel azok 
is egy mértékben tanittatnak s versenyeznek 15 mint a templomi ének- 
lésben, ugy az irás-olvasás stb-ben is. Tapasztalatom szerént az Irni- 
olvasni tudóknak az itteni felsőbb fekvésű községek, az alsóbb fek- 
vésü községeknél nagyobb százalékát tudják felmútatni. Váralja leg- 


fenebb fekszik!... A régiek különösen a bibliai, a vallási ismeretek- 
ben voltak kitünők. A vasárnapi iskoláztatásról 1798-ban van lege- 
lőbb emlékezés; azóta az is rendes gyakorlatban van. - 


És már ezzel be is zárhatnám iratomat, ha nem volna még 
egy tárgy: a pálfalvi leányegyház, melyről itt meg kell em- 
lékeznem. 

A mi a Váraljától keleti irányban és félórai távolságra fekvő 
r. kath. vallásu népes Pálfalvát illeti, itt volna egyetlen leány 
egyháza Váraljának, melyet ma 18 személy alkot, a kik Váraljából, 
Tarcsafalváról és Korondról házasság és költözés utján származtak 
oda. Tehát róluk nem lehet következtetni, hogy Pálfalvában valaha 
unitárius egyház szerveződött volna. Pedig mind váraljai mind pál- 
falvi szájhagyomány tartja azt. Sőt egy bizonyos Simó előnevű pál- 
falvi család, a melynek elődei régen unitáriusok voltak, kertjében egy 
három ől hosszu és két ől széles romhelyet mutogat, melyről többen 
állítják azt, hogy unitárius templom lett volna, és a Simó-család elő- 
dei, a kik a templomot a saját helyükre engedték is épitetni, abba 
jártak templomba. Erről irásban sehol semmit sem találtam. 

Azt különben lehet következtetni, hogy egykor Pálfalvát is 
érinthette a reformatió ébresztő és ujitó szele. Mert ha áll az, hogy 
Pálfalva,  Korond és Atyha egykor egy templomhoz és egy papság 
alá tartoztak, valamint az is, hogy Atyha és Korond is egészen át- 
vették az unitárius hitet: könnyen híhető, hogy e mozgalom Pálfal- 
vába is elhatott. Es könnyen hihető az is, hogy a midőn egyháztár- 
sai: Atyha egészen és Korond részben — régi hitükre visszamentek, 
ugyanakkor Pálfalva is ezt tehette; és a mint Korondon, ugy Pál- 
falvában is maradhatott állhatatos az unitárius hitben egy kis töre- 
dék, a mely aztán templomot is épithetett magának a váraljai pap- 
ság hatósága alatt. E kis egyház lelke és támasza lehetett T ar- 
csafalvi Mihály nevü nemes, a kiről azt mondják, hogy unitá- 

rius volt és gazdag is annyira, hogy udvart tartott Pálfalvában. Ne- 
ve látható is, mint pálfalvi lakósnak és nobilis személynek a váral- 
Jai papi benvaló megvásárlási okiratában — egyik tanuképpen. Fiai 
nem voltak, csak leányai s ezek is más községekbe mentek férjhez, 
— mint Tarcsafalvára is s igy a család feloszlása befolyhatott az 
egyház hanyatlására. Vajha más jőne helyökbe ! 


Kozma DIMÉN. 


EGYHÁZTÖRTÉNELMI ADATOK 


CXVII 


HUNYADI DEMETER UNITÁRIUS PÜSPÖK ZSINATOT HIRDET TORDÁRA 
1592. MÁJUS 31-DIKÉRE. 


Kelt Kolozsvártt, 1592. ápr. 25-én. 


Demetrius Hunyadinus, Pastor in Domino Colosvariensis, et 
Superintendens Ecclesiarum Hungaricaruam "passim in Transylvania 
veram unum Deum viventem, et filium eius unigenitum Dominum 
nostram Jesum Christum mediatorem unicum puro ac syncero pectore 
In Spiritu et veritate profitentium, Venerabilibus ac Integerrimis Se- 
nioribus, fratribus in Deo dilleectissimis, nec non religuis universis 
Verbi Divini praeconibus fidelissimis, una cum Scholarum moderato- 
ribus, nostre Jurisdictioni in domino subiectis gratiam, pacem, mise- 
ricordiam, et spiritum saplentie, atgue Illuminationis a Domino Deo 
Jisraelis, per dJesum Christum erucifixum toto ex animo precatur. 
Gravissime sane simul ac sapientissime, Viri Venerabiles, ab Isaia 
propheta sacro Domini spiritu coelitus afflato dictum illud olim fuit, 
Impiy ut mare feruent, non est pax (dixit Deus) Impys. Etemm 
sive mores et naturam guis spectet eorum, gui coeno Impietatis alto 
Innoluti, cum sese maculant ac deturpant, tum furoris vestro guodam 
Indomito perciti deseuire in pios, simplices, ac Religionis purioris 
amantes non cessant : sive Justum Dei Judicium spiritum vertiginis 
in elusmodi obcoecatos homines mittentis consideres, utrobigue pacem. 
Impys non esse perfacile compertes. Itague cum hoc guogue nostro 
tempore tristissimo, nec Satan ipse versutissimus, veritatis Osor in- 
fensissimus, omnisgue Impietatis et securitatis auctor neguissimus 
congiescat, nec etlam organa eius longé latégue laxis furorum ha- 
benis grassantia religionem puram Impetere, gravare, odys, calumnys 
et conuitys (guantum guidem in se est) cessent: utigue nostrarum 
partium est (cum praesertim hisce proximis temporibus aliguot 
fratrum bonam in colendis Domini vineis operam nauantium et strenue 
in palaestra Keclesie demilitantium, ex hoc mundi labyrintho, cum 
suo guidem lucro, sed cum manifesto Ececlesie detrimento rapti ob- 
dormiuerint) pro Domini grege serio vigilare, orare, et gladio spiritus 
omnes sectarum Impiarum monstrosas opiniones, ne coeptum veritatis 
cursum Impediant, tollere, presecare, et a sponsa Domini Jesn procul 

arcere, atgue propellere. Verum enim vero id praestare exacte, vel 
saltem utcumgue pro talento nobis coelitus dato prosegul. [Ha demum 
(opinor) poterimus, si et privatim spartam, guam  guisgue nostrum 
nactas est, ornare studebimus, et publicis in congressibus Deum 
precando, disceptando, arguendo mutuis colloguys mutuum consensum 
venari, adinuenire, et diligenter conseruare toto studio conabimur, ut 
rata tandem in nobis Paulina illa sit Corinthys seripta obtestatio : 

Precor autem vos fratres per nomen Domini nostri Jesu Christi, ut 

idem loguamini omnes, et non sint intér vos dissidia, sed sitis coag- 
mentati eadem mente et sententia. (uocirca ne nos guogue officio 
nostro hac In parte deesse videamur, constituimus (Domino Deo 
auxiliante) Synodum Thordam, ad diem May Mensis ultimum  indi- 
cere, ac de more nostro solito conuocare, eo nimirum propositio, ut 
singuli fratrum aliguid, guod ei loco et tempori accommodatum sit, 
sive de guesitis Theologicis et mysterys coelestibus, sive de disciplina 
morumgue honestate, sive demum de rebus alys ad aedificationem 
domus Dei guoguomodo attinentibus, libere guidem sed placide ta- 
men, et omni contentionis Immundice studio deposito, In medium 
proponant. Hortamur igitur amanter singulos vestrum, fratres in Do- 
mino charissimi, Imo etiam pro auctoritate Kceclesle mandamus Sser10, 
ut ad diem locumgue prescriptum mature atgue Intempore, sine villa 
tergiuersatione una cum Scholaraum Rectoribus, in laudem et gloriam 
nominis diuini sempiternam, KEcclesiaegue emolumentum, sub poena 
graui rebellibus Synodi decreto Infligenda conueniatis, atgue compa- 
reatis. Datum Claudiopoli 25 Aprilis, Anno a nato Christo Domino 
Millesimo. Ouingentesimo Nonagesimo secundo. 


Demetrius Hwnyadinus m. p. 


Eredetije az aljára nyomott pecsét helyével, az erd. Muzeum 
kézirattárában (néhai gr. Lázár Miklós adománya). 


Közli SzaBó KÁRotnyr. 

ÉTESZSOGTÁT 


Dallam : Dicsőitünk és tisztelünk 
Örök Isten téged stb. 


(Unitárius Énekeskönyv.) 


Mit dicsekszel bűneiddel 


Nem érzed Isten jóvoltát, 
Mely kegyelmesen megbocsát, 


Szólsz ármány, ravasz beszéddel, 
Melynek hazugság neve; 
Nyelved, mint éles beretva 

— A nemes kebelt vagdalja — 
Te álnokság mestere! . 


Szereted a gonoszságot, 

5 a mi jó azt megveted ; 

A bűn, gonosz: bálványképed ! 
Mi szent, igaz: azt letéped, 
Vagy gúnyolva neveted! . . . 


Jaj neked! ... az erős Isten 
Szent haragja összetör . . . 
Kigyomlál, kitép, kiszaggat, 
A halállal elragadtat 

Az élőknek földökből . , . 


S az igazak mind ezt látva 
Mondják: im a férfi ott! — 

Ki az Isten hatalmában 

Nem bitt... de bűn, s gazdagságban 
Nagy kevélyen megbizott! . . . 


Oh Uram én hajlékodban 
Vagyok, élek és lakok, 
Mint a zöldelő olajfa, 

Melyet véd kegyelmed gondja — 
Jóvoltodban vigadok! . , 


Tisztellek Uram örökké, 

Bár alázz, vagy magasztalj.. . 
Benned bizom, téged várlak: 
Mutasd meg szabaditásod, 

Mert te jó, s kegyelmes vagy... 


VÉDIGER GÉZA. 


ALKONYÓRÁK. 


1. Móz. 3, 8. És ők hallák az Úristen szavát, ki a kert- 
ben jár vala, midőn a nap lehült. (Luther ford.) 


Ne gyújts még lámpát a szobában, 
Most kezd szürkűlni csak az est: 
E még derengő félhomályban 
Mélázok én el örömest. 
Elcsöndesűlt a nap zsivajja, 

Lehűlt a vér, lassan siet; 

Az enyhe csillagfény kicsalja 

A szelidebb érzelmeket. 


Oh nap, ha képed halaványul, 

És szinvarázsod már letűnt, 

Csak akkor tud lelkünk magárul, 
S tér önmagába szellemünk. 
Erdőn, mezőn ha esti csend ül, 
Erdőn, mezőn ha árny borong, 
Egyszerre csak szivünk megrendül: 
Egy más világ beszéde zsong. 


Ez az az óra, melyben Éden 
Hűs árnyán az Ur megjelent, 
Hogy ott az emberrel beszéljen, 
Ki, hajh, a fény betege lett. 
Fájón csendűlt a ,Hol vagy Adám?" 
A méla esti csenden át, i 

S az Ur a sziklabolt Ismbárnyán 
Remegni látta bús fiát. 


Hol vagy! — E hang ilyenkor éppen 
Az én szivembe is bezeng, 

S felkölti, a mi rejtekében 

Nappal felejtve elpihent. 

Idő-kérgét a szív lefejti, 

Ujjá lesznek elmúlt napok, 

A férfi gyermekké felejti 

Magát, mig multján .andalog. 


Ilyenkor ültem én atyámnak 
Térdén, ha kipihenni jött 
Búgondját szent hivatalának 
Jókedvü gyermekek között. 

Jött majd anyám halkan fektetni, 
Mily szivesen engedtem én! 

Mily könnyü volt elszenderedni 
Áldó szavának zengzetén. 


Hát a midőn a kis szobába 

Gyült este a gyermeksereg 

Hogy, ki mit vár angyal-fiába, 
Bizalmasan beszélje meg. 

A hó a szomszéd-házfedélről 
Világitott nekünk csupán. 

Mi csillogott, úgy ablakszélről, 

Egy perczre?... Angyal szárnya tán. 


Felnőttem; a mező, a róna 

Volt éjjel-nappal otthonom : 

De egyedül az alkonyóra 

Volt igazi vigasztalóm. 

S midőn az estpir végsőt lobbant, 
S halk éji szellő esdekelt, 

Az ifju szíve sejtve dobbant, 
Szellemsugalmon dalra kelt. 


A férfit is a napi zajra 

A szürkület nyugtatja most; 
Szivemre gyermekim kaczajja 
Borít ifjító balzsamot. 

Anyjok egy régi dalt! Te lányom 
Zenditsd meg azt a zongorát; 
Mig énekeltek, megtalálom 
Szivemben az alkony dalát. 


ALKONYÓRÁK. 5371 


Ha rám borul majd életestém, 

5 közelg a hosszu éjszaka, 

Ti vegyetek körűl ez estén: 
Alkonyhomály, est csillaga. 

Jó s rosz napok a szürküle:ben 
Mind elmosódnak szöliden, 

5 gondot, panaszt felejtve, lelkem 
Atyám ölében elpihen. 


GEROK KÁRoLY után 


DR. NAGY MóR. 


SARDI JÓZSEF. 


Sz. 1822. mart. 13., megh. 1887. .dec. 18. 


Két éve, hogy örök nyugalomra szállt. Képe gyakran jelent meg 
emlékezetemben, s valami azt sugja, hogy ne engedjem e képet csak 
ugy ellebbenni, eltünni az árnyak. birodalmába, hanem édes emléke- 
zettel öleljem át, mielőtt vonásai elmosódnának. 

Lévita nemzetségből származott, mely eredetével a 17-ik százba 
nyulik fel. Pap volt atyja, nagy atyja és szép apja, mindannyian a 
jelesebbek közül, kik nemcsak elvették a tizedet, hanem valódi elhi- 
vatással szolgáltak a vallásnak és az egyháznak. Atyja, Sárdi Sámuel 
épp nagyhirü pap, kiváló egyházi szónok.1) Lévita lett ő is, de , zengő 
szerszámokkal." 

1) Atyja: Sárdi Sámuel szül. 1783. febr. 23-án Toroczkó-Szt.-Györ- 
gyön ; hivataloskodott, mint iskolamester Abrudbányán (1807—1810.), Vargyason 
(1811—1812.), mint pap H.-Szentmártonban (1813—1814), Laborfalván (1815— 
1826.), Árkoson (1827—36.) és Toroczkón (1837-től), meghalt 1854. jun. 13. 

Nagyapja: Sárdi István szül. 1737 körül Nagy-Kadácsban. Az egyházi 
szolgálatot Bágyonban kezdette 1759-ben, mint iskolamester. 1774-ben Ádámosra 
ment papnak, 1793-ban tordai pap és esperes; meghalt 1795. Neje volt Bencze 
Judith, tordai pap Bencze Pál leánya. 

Szép apja csakugyan, Sárdi István Kadácsban volt pap. 

Atyja kétszer nősült. Laborfalván 1816-ban elvette Bagoly Juliánnát ; en- 
nek halála után 1827-ben Árkoson Péter Borbárát. Az elsőtől származott ő és 
és Juliánna testvére; a másodiktól: Imre, kövendi tanitó; Sa mu (korán 
elhalt jeles képzettségü ifju, ki Garibaldi alatt részt vett az olasz szabadság. 
harczban); Lőrincz, ki kereskedő lett; István kép.-rajztanár Kolozsvárt. 
Atyja mint pap több nevezetes alkalommal szolgált. 1836-ban a Consistorium 
püspök Körmötzi János feletti emlékbeszéd tartására választja meg. 1847-ben 
Kozma Gergely kövendi pap, egyháztörténelemiró 50 éves papsága jubileumán 
tartott egyh. beszédet, mely nyomtatásban is megjelent. 

Sárdi Sámueltől van a reformátusok énekeskönyvében található ,Szü 
kölködünk nagymértékben" kezdetü ének, melyet akkor irt, midőn a 
vargyasi kántorságtól visszavonulva, Kadácsban lakott s Udvarhelyt Mihály 
János királybiró meghivására egy rab felett tartott temetési beszéd után az 
udvarhelyi ref. ekklésia az üresedésben volt papi állomásra megválasztotta volt: 
de melyet nem fogadott el. Tőle származik az unitáriusok énekeskönyvében levő 
"Legyen kedves az áldozat" ének szövege is. 

Ifjusága arra az időre esett, mikor kolozsvári tőgymnasiumunk- 
nak Brassai Sámuel volt az igazgatója és nagy mestere, s. mellette 
tanárok Ar.-rákosi Székely Sándor, Székely Mózes és Kriza János. Az 
atyai nevelés által gondosan elékészitve került a gymnasiumba, s a tudo- 
mány és költészet eme fölkentjeinek befolyása alatt és oly kortársak 
mellett, mint Albert János, Nagy Sándor, szépen haladt előre. A rendes 
tantárgyakon kivül foglalkozik irodalommal és a modern nyelvek ta- 
nulásával; dolgozik a ,Lant" czimü ifjusági lapba, melynek szerkesz- 
tője volt, s szorgalmasan tanulja a német és franczia nyelveket. 


De e mellett észrevétlenül egy másik tehetség fejlődik ki benne. 
A családban sok volt a művészi hajlam, s atyja őt, ki különösen szép 
hanggal volt megáldva, korán tanitotta énekelni is. Eleinte csak mu- 
latságból gyakorolja az éneket, de mindinkább kitünik hivatottsága. 
Boncza György tanuló-társával megismerkednek a reformátusok hires 
kántorával, Botos Istvánnal, próbákra jönnek össze házánál, részt vesz- 
nek mükedvelői előadásokban. szinészek társaságában. 

Mikor az iskolát végezte, készen volt a papságra és készen a, 
kántorságra. Családja multjánál s atyja közetlen példájánál fogva is 
ő inkább az elsőre vágyott. s várta, hogy külföldre küldik, vagy pedig 
azonnal kinevezik pappá. De nem ugy történt, a sors máskép akarta, 
a léviták más rendjében jelölt neki helyet. 

1848-ban iskolamester és énekvezér lesz Felső-Rákoson, egyik 
legjobb ekklézsiánkban. Egy ideig még ápolja keblében a reményt a 
papság iránt, nem akar lemondani arról. De a fejlődés követi a maga 
utját, érvényesül annak törvénye. Az adomány nála nem hiányzott s 
a gyakorlat erőt, nagyobb terjedelmet ad a hangnak, s mind batalma- 
sabban és ihletteljesebben zendülnek föl a szent dallamok: egyike 
lesz a legkitünőbb énekvezéreknek. Gyülekezete büszkeséggel telik 
el, tisztelettel környezi az ifjú mestert, kit meghallgatni más vidék- 
ről is eljöttek Még olykor-olykor felébred benne a vágy, hogy pappá 
legyen, hogy nemsokára aztán végképp eltünjék, midőn 1861-ben a 
kolozsvári ekklézsia hivja meg az énekvezéri és tanitói állomásra. 


A kitüntetés, mely e választással érte, ellenállhatlanúl viszi to- 
vább a pályán, melyen megindult. Hozzá nőül veszi Nemes Borbárát, 
Nemes József ügyvéd kedves leányát, ki kiválóan szereti a zenét. A 
mivelt közönség buzditásai, az otthon édes zenéje lelkesitik s most 
mint lágy fuvalom ömlik ,az áldozat", majd meg csattog, a mennye- 


zetet veri a hatalmas bariton hang. j 
Huszonhét évig töltötte be énekével a kolozsvári nagy tem- 

plomot, a gyülekezetnek gyönyört, lelki épületet szerezve és azt a 
nem közönséges örömet, hogy kántora az unitárius egyháznak egyik 
legnagyobb énekese. 

A tanitásban nem rendelkezik azokkal az eszközökkel, melyeket 
az ujabbkori neveléstan nyujt, módszerében a régi iskolamestereket 
követi. Az irás-, olvasás-tanitás nem megy oly könnyen ; az ismeretek 
nem omlanak halomszámra; de a melyeket közöl, annál tisztábbak és 
biztosabbak. Az erkölcsi szabályokat saját példájában szemlélhetik 
növendékei, a jellem erejével hat rájok, neveli a lelket és a szivet. 
A kik iskolájába jártak, mindig hálásan emlékeznek vissza jó tani- 
tójukra. 

Rendes elfoglaltatásán kivül érdeklődik a közügyek iránt is. 
Tagja lesz a kolozsmegyei tanitótestületnek és választmányának; az 
unitáriusok Főtanácsa pedig még 1861-ben megtisztelte az egyház- 
tanácsossággal. A gyüléseken ritkán szólal föl, de a mit mond, meg- 
érzik rajta, hogy az meggyőződésből származik, hogy határozott elvek 
vezérelik. Társadalmi érintkezéseiben meg jelleme más szép vonásai 
tünnek elé: ritka becsületessége és jósága; a családi életben finom 
gyöngédsége. 

Foglalkozása nem tette egyoldaluvá. Az iskolából magával ho- 
zott ismereteket olvasás által folyton gyarapitja. Az átalános mivelt- 
ségben igyekszik nem maradni alól a szinvonalon. Megjelenésében, tár- 
salgásában egy mivelt ember benyomását teszi. 

5 mindenek felett szerette egyházát, igaz hittel ragaszkodott 
ahoz a valláshoz, melynek elődei apostolai voltak. S mikor Déván, 
Dávid Ferencz martyromsága emlékezetes helyén, 1886-ban megalakul 
az unitárius leány-egyház és elénekli ott énekes könyvünkből egyik leg- 
szebb dicséretünket, örömkönnyeket hullat, tekintetében a vén Simeon 
ohajával: , Bocsásd el immár a te szolgádat Uram!" 

1887. dec. 20-án a kolozsvári gyülekezet mély részvéte kisérte 
sírjába. 

Nem lett pap, de a Sárdi családnak mindig egyik ékessége 
marad, az unitárius egyháznak egyik hirneves kántora. 

Ott van már ő is, hol méltó kortársa és barátja, Boncza meg- 
előzte. A két nagy énekes egy kort zár be, mely a naturalis ének 
kora. Most hadd jőjjön egy másik, a művészi ének é, melynek mi- 
velői vajha oly magasra emelkednének, mint eme naturalisták emel- 
kedtek a maguk módjuk szerint. 


PérERFi DÉNEs, 


PÁRISI LEVÉL. 


PáxRrs, 1889. november. 


(Észrevételek a kiállításra. — Massebieau Jenő.) 


Szerkesztő Úr! 

A kiállítás kapui bezárodtak, Miután a világ minden országából 
megszámlálhatlan sokaságot vonzott a párisi tárlat, a Mars mezőn 
bár még most sem egészen elhagyatott, néma hallgatagság. Mindazok 
a nagyszerü dolgok, melyek ott egyesitve voltak, ma már szét vannak 
hordva. Es most az ember visszagondolva felteheti magának a kérdést, 
mi volt ez óriási kiállításnak eredménye? Sokan próbálták meg szá- 
mot adni erről és sokféle szempontból. Mult levelemben ismertettem 
Vogié gondolatait és az ő kissé merész symbolizálását, azt a nagy- 
szerüséget, melyet ő a kiállitásban felfedezett. 

Mások e nemzetközi kiálliításban a munka és az emberi ész di- 
csőségét ünnepelték, az ember hatalmát, melyet a tudomány által az 
anyagon nyert. Annyira, hogy mind e tanulmányoknak összege, me- 
lyeket a kiállitásról irtak, e lelkes felkiáltás lehet: , mily nagy az 
ember! mit mivelt és mit fog még mivelhetni ?" Es ez igaz, az ember 
tényleg nagy az ő értelme által. Mindazok a csodák, melyeket a ki- 
állítás felmutatott, kétségtelenül nem inditnak arra, hogy azt higyjük, 
hogy az ember rosz és teljesen megromlott. Nagyszerü dolog, hogy 
a kiállitás megbizonyitotta az emberi ész hatalmát és nagyságát, azon- 
ban csak egy feltétellel, t. i.., hogy nem tévesztetik szem elől az er- 
kölcsi czél sem, melyet az értelmi és tudományos munkában elérni 
kell és hogy az ember nem forditja minden tevékenységét az anya- 
giakra. Különben Isten, eszmény nélküli miveltségre jutunk, s követ- 
kezőleg vissza fogunk esni. Egy nehány dicséretreméltó példa kivéte- 
lével, nekem ugy tetszik, hogy a kik a kiállításról irtak, igenis az 
anyagi szempontot tartották szem előtt és nem tekintettek a tudo- 
mányos, művészi és ipari előhaladás erkölcsi következményeire. Egyet 
különösen, mi pedig szerintem nagyon tanulságos és örvendetes, ke- 
vésbbé emeltek ki, a kiállitás humanitárius oldalát. Eppen azért erről 
irok. A testvériség és az egyetemes összetartozás eszméjét, melyet a 
kiállitás láttatott, kevésbbé méltatták. A Mars mezőn különböző nyelvü 
és szokásu emberek jöttek össze a világ minden országából. 5 nekem 
ugy tetszik, hogy ez több volt pillanatnyi közeledésnél. Es hogyha a 
kiállításra nézve symbolumot keresünk, én ugy hiszem, hogy az az 
emberiség nagy családja különböző tagjai egymáshoz közeledésének 

nagyszerü symboluma. Az mintegy látható és megfogható alkalmazása 
volt Pál apostol eme szavainak: , Nincs különbség sem zsidó, sem 
görög, sem úr, sem szolga közt, ti mindnyájan testvérek vagytok." 
is az ember csakugyan érezte, hogy a különböző megjelenés mellett 
mindezek emberek és testvérek. A régi világ európaiakat és ázsiaikat, 
rómaiakat és karthagoiakat számitott; embereknek? nem. 3 Terentius 
eme mondása: ,homo sum et nil humani alienum putoS, 
bizonyára az ő kora erkölcseinek gyakorlatában nem volt meg. Es az 
ő mondása igaz lehetett reá nézve, de nem a többi rómaiakra, a kik- 
nél mindenekfelett ez uralkodott: ,civis romanus sum." Ma 
az ember eszméje és az emberiség-érzet a haza eszméjével tart egyenlő 
lépést. De nem lehet többé félreismerni, hogy a népeknek sok érint- 
kezés-pontjuk van; és hogy a nemzetek egymással solidarisok. Ítt is 
igaz Pál apostolnak egy más mondása, melyet a testnek különböző 
részeire mondott : , midőn egy tag szenved, a többi tagok is hason- 
lóan szenvednek." S lehetetlen, hogy az összetartozás érzelme ne fej- 
lődött és ne erősödött volna amaz alkalmak által, melyeket az egy- 
máshoz közeledésre a párisi kiállitás nyujtott a föld különböző né- 
peinek. Az emberiség családjának mindeme tagjai hazájukba vissza- 
térve, akarva vagy akratlanul szélesebb körü, nagyobbszerü, embe- 
riebb eszméket, egy szóval az egyetemes testvériség eszméit vitték 
magukkal. Es én előttem ez egyike a nemzetközi kiállitás leg- 
nagyobb jótéteményeinek. Ez erkölcsi győzelem a kereszténység szel- 
leme által. De nehogy ugy tünjék föl, mintha igen szép szinben látnám 
a dolgot, ki kell jelentenem, hogy magam sem gondolom, hogy a 
népek mindjárt egymás karjaiba fognak dőlni és feledve panaszaikat 
testvériesen ölelkezni és hogy csak egy nyájat fognak alkotni egy 
pásztornak a vezetése alatt. Hanem azt teljesen hiszem, hogy a most 
elhintett Jó magvak meghozzák gyümölcseiket. Már maga a haladás 
is jó jel a jövőre nézve, a haladás, a melyet senki sem tagadhat meg, 
kivéve azok, a kik mert magukban nem találják, egyebütt sem akarják 
látni. Mindeme ,laudatores temporis acti" kárhoztatják a jelen ci- 
vilisatio fényét, nem tudom én miféle elv nevében, melynek semmi 
köze a Krisztus szelleméhez. Nem fogják fel, hogy a civilisatio csak 
eszköz és nem czél, vagy legalább, hogy eszköznek kell lennie. Pedig 
éppen ez az, a minek át kell hatni a mostani nemzedék szellemét, 
mely oly gyors léptekkel halad. Az a fő dolog, hogy meg legyen győ- 
ződve arról, hogy az ember nemcsak kenyérrel él; De nem akarom 
nyújtani gondolatom kifejtését, mely különben is elég világos arra, 
hogy azt felfogni lehessen. Még csak egy-két szót akarok mondani a 
haladás eszméjére nézve, a melyről a kiállítással kapcsolatban any- 
nyit irtak, de főleg az anyagit tartva szem előtt. Nem győzték eléggé 
dicsérni a különböző gépeket és azt a bámulatos tökélyt, melynél 
fogva az emberi kéz munkáját oly gyorsan teljesitik. És jelezték a 
modern munkában való eme forradalom közetlen következményeit is. 
Hz igaz és valóban nagy jótétemény. De van egy másik, a mit nem 
vettek eléggé észre, vagy legalább kifejezésre nem juttatták. És ez 
az, hogy a gépek által teljesített munka megédesitette az emberi kar 

munkáját: ez az, hogy az ember, ki csupán munkaeszköz volt, érte- 
lem lett azáltal, hogy vezeti a gépeket. Értelmi szempontból ez valódi 
fölszabadulás. Az. ember magát inkább embernek érzi, szabadabbnak 
és erősebbnek. Es mily jövő nyilik itt az emberre nézve. A mily mér- 
tékben fognak lassanként a socialis kérdések megoldatni, a mily mér- 
tékben lesz a munka uj alapokon szabályozva, abban a mértékben 
fog az ember mind több erővel rendelkezni, hogy azt mivelődésére, 
értelmi tökéletesedésére, szellemi és erkölcsi életére és a családi életre 
fordítsa. Ez egy kis részre már most is ugy van s erős a hitem, hogy 
a többire is ugy lesz a jövőben. A nemzetgazdasági kiállitás egyike 
volt a legérdekesebbeknek. Az emberiség minden igaz barátja gyö- 
nyörrel szemlélte ez osztályt. Nemzetgazdaság! mennyi gondolat és 
mily jövő van ez egyszerü szavakban. Igen ebben van a jövő, a meg- 
ujitott nemzetgazdaságban, abban a nemzetgazdaságtanban, mely ész- 
leleteket és tényeket nyujt, hogy az életet az élethez vonza és nem 
gyakran oly üres abstractiokat. Nem fejezhetném ki jobban az én 
gondolatomat, mintha idézem Leon Say elnöknek a nemzetgazdasági 
kiállításról mondott szavait: , A mi kiállitásunk hat osztályra volt 
osztva, mi mutatja, hogy e komoly kérdésben nem volt egységes meg- 
oldás. Azonban, hogy ha az ember a synthesis utját követi, egy egye- 
temes törvény lételének a megismerésére jön. E törvény nekünk azt 
tanitja, hogy az emberiség sorsa javitásának egyetlen forrása minden 
egyes törekvésében van és összeesik az egyéni kezdeményezéssel. 
Hogyha a nemzetgazdasági kiállitásnak sikerült volna ezt az eszmét a 
tömegekbe bévinni, ezzel nagy szolgálatot tett." Ez valóban igaz, mert 
abban van a kérdés igazi megoldása : az egyén törekvésében és nem 
az állam cselekvésében. A mely napon ezt felfogják, ez nagy lépés lesz 
előre az egyetértés és a testvériség utján. 

Szóval az embereknek és dolgoknak e nagy összejövetele a Mars 
mezőn egy nagyszerü és egészséges eszmét tár elé. A kiállitás az 
egyetemes keresztény eszmét szélesebb körre és mélyebbre terjesztette . 

Es ezek után lássunk még nehány nézetet a kiállitásról. Néme- 
lyek ugy vélekedtek: , A kiállitás, mint egy rengeteg halmaz, elnyelt 
csaknem minden nemzeti életet. Ez észrevétel talán sokkal jelentő- 
sebb, mint irója gondolta. Hat hónap alatt, tényleg ugy látszik, mint- 
ha az irók és kiadók aludtak volna, Francziaországban ez idő alatt 
egy olyasabb munkát sem adtak közre. Csupán Bourget Pál , Le Dis- 
ciple"-je keltett némi hatást s idézett elő kritikát. De e mű 18 az- 
előtt iratott és a kiállitás kezdetén jelent meg. A mit a kiállitás 
alatt irtak, az csak a kiállításról volt. Hanem most már a nyugod- 
tabb napok a szemlélődésnek kedvezve, uj munkákat hoznak létre. 
Még megemlitem Renannak egy könyvét, mely a kiállitás alatt jelent 
meg, de a melyet még 1848-ban irt. Czime: ,La Science." Thierry 
Ágoston tanácsairól szól, ki különösen hatott Renanra. Ugy látszik, 
hogy Renan merészségei, ki akkor egészen fiatal ember volt s ki 
szakitani akart a katholikus egyházzal, fellármázták az ő barátját, 
ki arra birta, hogy várjon, mig a kor több tekintélyt ad neki. Ma e 
könyvnek csak történelmi értéke van, mint okmánynak Renan gondol- 

kozása történelmében. Egyébaránt a fényes iró, az okos nyelvész és 
a skeptikus bölcselő, mint tudjuk, azóta annyira hozzászoktatott kü- 
lönben nagyszerü merészségeihez, hogy e könyv teljesen igazolva van. 
A kinek üres ideje van, érdekes lenne azokat a számos con- 
gressusokat tanulmányozni, melyeket a kiállitás alatt tartottak s fő- 
leg azokat az eszméket, melyek azokat mozgatták. A legeredetibb 
volt a spiritisták congressusa. Ugy látszik, hogy a spiritismus 
sokkal inkább el van terjedve, mint az ember gondolta, mert a con- 
gressuson sok spiritista társulat képviselője volt jelen. Mindenki tudja, 
hogy miben áll a spiritismus: a halottakkal való. közlekedés lehető- 
ségében, miszerint azok minket hallgatnak, nekünk megjelennek és 
minket megértenek. Hanem ez őszinte. illusiók, e jóhiszemüség mel- 
lett a spiritismus némely képviselői valóságos sarlatanságot üznek. 
Több eset került a törvényszék elé, melyekből kitünt, hogy itt kö- 
zönséges szemfényvesztésről van szó, mely nehány tudatlan embert 
áldozatul ejtett. De mindezek ellenére vannak, a kik őszintén hisz- 
nek a spiritismusban. 
Bármily képtelenség is az: a fájdalmas szivek valóságos vi 
gasztalást találnak abban, mit a józan ész elfogadni nem tud. 
Visszatérve a spiritisták congressusára, mely sept. hóban tarta- 
tott, ott sajátságos dolgokat mondottak és sajátságos kijelentéseket 
tettek. Tudtuk, hogy a halottak szellemeit lefényképezték, de azt 
nem, hogy azokat mérik is. Egy öreg spiritista komolyan kijelentette, 
hogy leánya, ki ezelőtt két évvel halt meg, három hónap óta növe- 
kedett sulyban. A halottak szellemeit lefényképezni, vagy azokat suly- 
lyal mérni, egyik olyan nevetséges, mint a másik. Azok között a 
kérdések közt, melyeket tárgyaltak, főleg a reincarnatio kérdé- 
se foglalta el a congressust. Csaknem minden spiritista hiszen e me- 
tempsychosisben vagy inkább a fokozatos metempsychosisekben, me- 
lyek szerintök a tökéletesség feltételei. Itt benne vagyunk a budhis- 
musban. Ugy látszik, semmi sincs uj a nap alatt. Sokat vitatkoztak 
az Isten lételéről is, de a nélkül, hogy megegyezésre juthattak volna. 
Némelyek tagadták az Isten lételét, mire mondották, semmi  szüksé- 
gük sincs az ő rendszerükben; mások meg erősítették, mint oly dol- 
got, mely szerintök az egyéni szellem folytonosságában való hittől 
elválaszthatatlan. 4 
A congressus tagjai teljes egyetértéssel szavazták meg a kö- 
vetkező két pontot: 1siagt 
1. A spiritismus oly tannak ismertetik el, mely a mai tu- 
dományos és bölcselmi tanokkal bensőleg egyesűl. 

. 2. Minden vizsgálódónak kutatásai oda irányulnak, hogy meg- 
bizonyitsák, hogy a spiritismus megdönthetlen érveket nyujt az ön- 
tudatos én-nek a halál után való fenmaradására. 

De kérdem van-e, a mi a valósággal inkább ellenkeznék, mint 
e két tétel állításai? Is lehet-e azt mondani, hogy a kikből a con- 
gressus állott, tanult és mivelt emberek? távol attól. Látszólagos 
vallásukhoz hivek, mert nagyobbrészint beteg lelkek, akár félre- 
vezetve, akár gyermekes gondolkozásoknál fogva, mit eléggé mutat a 

halottak szellemében való hitök is. Ugyanezt a hitet találjuk belső 
Atrika négereinél is. Orpheus az alvilágba ment Euridicest keresni, a 
spiritisták nem vállalkoznak e fáradtságos út megtevésére, ő nekik 
Euridices jön a földre. Csak a módszerben van különbség. Bármit 
gondoljanak és mondjanak a spiritisták, a tudomány semmit lát abból, 
a mit ők állítanak. Nem a spiritisták szegény eszméi azok, melyek 
minket megvigasztalhatnának a naturalismus physiologiai és irodalmi 
szégyenletességei felett. 

— Hanem hogy a kiállitásból és a különböző szellemekben az által 
keltett eszmékből kijöjjünk, hadd szenteljek nehány sort egy ifju em- 
bernek, kinek a halál megszakitotta szépreményü pályáját. Massebieau 
Jenőről akarok szolani, a párisi theol. facultas tanáráról, ki ezelőtt 
nehány hónappal meghalt 25 éves korában. Mint segédpap Nimes-ben 
élénk esze, szerető szive és tevékenysége által tünt ki s nagy becsü- 
lésben részesült. Néhányszor volt alkalmam vele személyesen talál- 
kozni s becsültem vallási és bölcselmi eszméi komolyságát. Ü nagy 
bámulója volt J. Guyau-nak, a csakugyan korán elhalt bölcselőnek. 
Guyau munkáit alaposan tanulmányozta, s nehány az erkölesre vo- 
natkozó elméletét meg is czáfolta egy jeles tanulmányban, melyet a 
párisi theol. facultásnak ajánlott. Guyau megmutatta az angol erkölcs- 
bölcselem elégtelenségét, Massebieau a Guyau erkölcsbölcselmi rend- 
szeréét, az evangeliaumra támaszkodván, melyről a Sorbonne tudós ta- 
nára azt hitte, hogy mellőzheti. A fiatal Massebieaunak egész gon- 
dolkozása ugyszólva az evangelium szelleme által volt áthatva, s esz- 
méi a János-féle felfogás bélyegét viselik magukon. A bölcselmi esz- 
mék mélysége semmiben sem bántotta nála a szív melegségét és a 
lelkiismeret finom érzését. Barátai szivében nagy ürt hagyott. De ők 
nem akarták, hogy nyomtalanul tünjék el. Hátra hagyott munkáit 
összegyüjtötték és kiadták egy kötetben, mely nemcsak azokra nézve 
lehet érdekes, kik őt ismerték, hanem mindenkire, kik szeretik a 
gondolatok kifejezésében az őszinteséget. 


ÚNARRUAUD, 


AZ AMERIKAI UNITÁRIUSOK ÉS MÁS KERESZTÉNY EGYHÁZAK 
NEMZETI CONFERENCIÁJA. 


Az amerikai unitáriusok nemzeti conferenciájokat f. évi októ- 
ber hó 29-ikétől — november 1-ig tartolták meg Philadelphiá- 
ban. A conferencia 1874 óta mindig Saratogában volt, mely fürdőjé- 
ről s rendkivüli nagy vendéglőiről hires. Hpen azért választották ame- 
rikai hitrokonaink e helyet, hogy kényelmesen elférjenek s mint az 
első keresztények, együtt  étkezhessenek. Hanem ez évben e szo- 
kástól eltértek, mind az időre, mind a helyre nézve. Ugyanis a má- 
sodik conferencia az elnökválasztási évvel összeesvén, sok zavart oko- 
zott s igy a mult évi conferenciát a jelen évre halasztották. A hely 
megváltoztatását pedig azért tették, hogy más vallásfelekezetüek is 
megjelenhessenek a gyüléseken s igy nagyobb érdekeltséget keltse- 
nek. Ebben nem is csalódtak, mert a hely választása szerencsésen 
történt. A három ezer unitáriuson kivül sokan voltak a más feleke- 
zetüek közül is, s a kik azelőtt csak felületes tudomással birtak az 
unitáriusok felől, egészen más véleménynyel távoztak el. 

A gyüléseket a zeneakadémiában tartották. Az elnöki tisztet 
Curtis G. Vilmos, legfőbb itélőszéki biró vitte. A vendégeket a 
philadelphiai unitárius eklézsiák lelkészei üdvözölték. May József 
szép beszédjéből közöljük a következőket: , Rendkivül szerencsések- 
nek érezzük magunkat, hogy önöket körünkben, a ,testvérszeretet" 
e nevezetes városában üdvözölhetjük. A legszivélyesebb vendégszere- 
tetet biztosítom városunk, ekklézsiánk s családaink részéről. Megle- 
het, nem találják fel azt a nagy kényelmet, melyet Saratogában él- 
veztek, de midőn Philadelphiába jöttek, érezniök kell, ugy polgári, 
mint vallási szempontból, hogy önök egy régi otthonba tértek visz- 
sza. Emez utczának, a hol találkozunk, a másik végén még most is 
áll az a csinos épület, mely bölcsője volt Amerika szabadságának. 
Franklinnak, az unitárius pátriotának sírja szintén annak köze- 
lében van. Es az az eklézsia, melynek nevében beszélek, volt az első 
ez országban, mely szervezkedett az unitárius elvek terjesztésére és 
a népszerütlen unitárius nevet nyiltan és formailag is elfo- 
gadta. E falak között gondozzuk az emlékszobrát a hirneves theolo- 
gusnak, bölcsésznek és tudósnak, Priestley Józsefnek, kinek 
munkásságát és önfeláldozását a gondolatszabadság és szabadelvü ke- 
reszténység ügyében senki sem multa felül, és a ki csaknem száz év- 
vel ez előtt hirdette az unitárius evangeliumot e városban s méltán 
tette e helyet Meccájává azoknak, kik az ő elveit örökölték." 

Clifford János lelkész üdvözlő beszédét igy végezte: , A 
szabadságban, a melylyel Krisztus minket megszabaditott, álljatok meg, 
és ne kötelezzétek meg ismét magatokat szolgálatnak igájával. Állja- 
tok meg a szabadságban, melyet őseink kivivtak számunkra! Hasz- 
náljátok a szabadságot, óh emberek! arra, hogy egymást szeressétek 
s egymásnak szolgáljatok. Mert az egész törvény értelme ez: ,Sze- 
ressed felebarátodat, mint tenmagadat!" Rz a vallások vallása." 

Az egyházi beszédet a 87 éves ősz patriarcha, dr. Furness tar- 
totta, ki ötven évnél tovább szolgált a philadelphiai unitárius ekklé- 
zsiában, s nevét megörökitette ugy egyháza, valamint városa történel- 
mében hasznos munkássága által. , Nem a mint én, hanem a mint te 
akarod" alapigék nyomán egy próféta reményével, hitével és lelkesü- 
lésével beszélt. Szónoklata rendkivüli hatást gyakorolt a hallgatókra. 

E beszéd után következett a Nemzeti Conferencia tanácsának 
jelentése, melyből kiemeljük Clark G. Wilmosnak, több mint fejedelmi 
adományát — egy milló dollárt — egy olyan egyetem alapitá- 
sára, melyből egy felekezet tagja se legyen kizárva. Az uj egyetem 
már meg is nyilt Worcesterben. Rokonszenves sorokat szentel a je- 
lentés dr. Eliot Vilmos, dr. Clarke Freeman Jakab és Foote Henrik 
elhunyt jeles unitáriusok emlékének. Channing halála óta akkora vesz- 
teség nem érte az unitárius egyházat, mint a Clarke halálával. 

Ezután Reynolds Grindall, az amerikai unitárius-társulat érde- 
mes titkára, tett kimeritő és felette érdekes jelentést, melyből felem- 
litjük a következőket: , Epen 25 éve, — mondja a titkár — hogy 
a Nemzeti Conferencia először találkozott. 5 vajjon minő eredményt 
tud felmutatni? Az tény, hogy a lefolyt 25 év egyesitett és lelkesi- 
tett minket. Ha megvizsgáljuk egyházi életünket, nagy változást ta- 
lálunk. Ugyanis a polgár-háboru előtt csak 250 ekklézsiánk volt, je- 
lenleg van 400; s e gyarapodás nagyobbrészt 10—15 év lefolyása 
alatt történt. A kiosztott vallásos röpiratok száma akkor alig ment 
15 ezerre; most 300 ezernél is több. Eklézsiáktól különböző czé- 
lokra begyült 6 ezer dollár, ez évben 60 ezeren felül. Ezelőtt 25 évvel 
az összes ekklézsiák központi helyisége egy kis szobából állott, je- 
lenleg nagyszerü épülettel rendelkezünk, melyben egyházi, erkölcsne- 
mesitő és emberbaráti munkálkodásunkat kényelmesen folytathajuk. Ez- 
előtt 25 évvel a nagy oceán partján csak egy unitárius ekklézsiánk 
volt, ma 18 van; az Alleghany hegyektől a Sziklás hegyekig csak 14, 
s ma 90. Új Angliában és a közép-államokban ugyanez időszakban 
60 uj ekklézsia keletkezett. Csak a ki vak, a nem látja gyarapodá- 
sunkat s élénk tevékenységünket. E hiteles kimutatást amaz i1rány- 
zatos hir megczáfolásáért tesszük, mintha az unitarismus Amerikában 
gyors hanyatlásnak indult volna. A tények azt bizonyitják, hogy soha 
sem volt vérünk melegebb, soha sem vert üterünk erősebben, soha 
sem volt a munkánk eredménye nagyobb, mint most; és különösen 
soha sem volt tágasabb mező a cselekvésre, mint jelenleg." 

Reynolds titkár továbbá hathatósan hangsulyozta a teendőket 
s különösen mivel Japánban s Közép-Indiában is nagyon terjed az 
unitárismus, jövőre, missioi ezélokra, 200 ezer dollár aláírását kéri, 

hogy a társulat, mint végrehajtó közeg, folytathassa gyakorlati mű- 
ködését. 

Ezután a különböző conferencziák titkárai adtak számot. sok- 
oldalu munkásságaikról, mik örvendetes tudomásul vétettek. E jelen- 
tésekből kettőt jegyzünk fel, egyik az, hogy több helyen Emerson 
ünnepélyt rendeztek annak emlékére, hogy ezelőtt 50 évvel tartotta 
a Harvard egyetemen azt a hatalmas beszédet, mely egész forradal- 
mat idézett elő s fontos következményei lettek az unitárismus ter- 
jedésére nézve; a másik az, hogy Californiában egy papnevelő inté- 
zet felállítását tervezik a gyakorlati papság számára. Az erre való 
alapot egyik hitrokon már biztositotta 1s. 

A különböző bizottságok jelentései közül igen érdekes volt a 
dr. Hale előterjesztése a nevelő-intézetekről. , Ezelőtt 3 évvel — mondja 
dr, Hale -— avval lettünk megbizva a Conferencia által, hogy adjunk 
véleményes javaslatot a hazánkban levő nevelő-intézetek jellegéről s 
hogy minő szellem uralkodik azokban. A bizottság alapos vizsgáló- 
dás után arról győződött meg, hogy az állam által fentartott vagy 
segélyezett intézetek kényszeritve vannak felekezetnélküliek lenni s 
a tanári székek betöltésénél valakinek vallása nem jöhet tekintetbe. 
De vannak olyan egyetemek s collegiumok, melyek kálvinista befo- 
lyás alatt állanak —evangelicus jelleggel — s ámbár prospectu- 
saikban felekezet nélkülieknek hirdetik magukat, s az unitáriusokat 
és universalistákat is felkeresik adományokért s el is fogadják, de 
aztán sem a felügyelő bizottságba, sem valamelyik tanári vagy tani- 
tói állomáson unitáriust, universalistát vagy katholikust nem alkal- 
maznának. A nyilvános iskolai rendszer — hála Istennek — melyet 
az ősök, kik nem voltak bigottak, nagy tapintattal megalkották — 
eleitől fogva biztositva van a felekezetiség legkisebb szimezetétől is. 
A mi országunk kezdettől fogva azt a főelvet fogadta el, hogy mi 
az Isten gyermekei vagyunk, nem pedíg az ördögé. Ezért hozta be 
az általános szavazást; mert az a nemzet, a mely elhiszi, 
hogy a népnek 9/.,-része örök kárhozatra van itélve, soha sem adta 
volna meg az általános szavazat jogot; s aligha részesitette volna 
általános nevelésben őket. Nekünk oda kell törekednünk, hogy a 
legjobb eszközök ne legyenek a legrosszabb ellenségeink kezei között. 
Oda kell hatnunk, hogy a magánintézetek igazgatói is fogadják el a 
teljes szabadságot s ne legyenek tekintettel senkinek a vallásos meg- 
győződésére. 

De a mig egyfelől sajnálattal emlékeztünk meg arról, hogy a 
szabad Amerikában is vannak olyan intézetek, melyek a lelkiismeret 
szabadságát korlátolják, másfelől nagy (lelki örömmel kell üdvözölt 
nünk egyik  hitrokonunknak — több mint fejedelmi adományát — 
melylyel a már meglevő felekezetnélküli s teljes szabadságon alapuló 
egyetemek számát ujból egygyel nevelte." A részletes jelentés után 
Dr. Hale a bizottság nevében a következő javaslatot ajánlotta elfo- 
gadásra : 

, Hogy a Conferencia teljes megelégedéssel fogadta az állami 
egyetemeken s a nyilvános iskolákban való felekezetiesség nélküli ne- 

velés eredményét s azt az óhaját fejezi ki. hogy a többi nevelő-in- 
tézetek is tétessenek teljesen szabaddá minden dogmai megszori- 
tástól." 

,Hogy a Conferencia örömmel hallotta Mayo lelkésznek a déli 
államokban elért sikerét, hogy t. i. az ottani nevelési rendszer he- 
lyett az északi államok egyszerübb s szabadabb elvű rendszerét ki- 
vánják béhozni." 

,Hogy a Conferencia nagy örömmel vette a Tanács ama je- 
lentését, hogy a valójában szabad egyetemeink száma a ,Clarrk- 
egyetem"-mel Worcesterben gyarapodott Clark hitrokonunk nagy- 
lelkű adománya által." h 

E javaslat egyhangulag elfogadtatott. 

Felolvasásokat tartottak: Sunderland, Allen Henrik, Tunis Já- 
nos lelkészek a papságra vonatkozó kérdésekről. Dr, Abbot (nem 
unitárius) pedig a következő tételről: , Tudományos theologia az 
alapja minden vallásnak." Erdekes beszédeket tartottak még: May 
Józset, Calthrop Sámuel, Ames Károly és Jones János lelkészek e 
tárgyról: A hit megujulása Istenben, az emberben és a szellemi vi- 
lágban. ; 

A nők segélyegylete is ez alkalommal tartotta üléseit. 

Külföldi képviselő csak egy volt — Cyr :Narcisse — a fran- 
cziaországi szabadelvű egyházak központi tanácsának küldöttje. Cyr 
lelkész, ki nagyon szívélyes fogadtatásban részesült, a többek között 
ezeket mondá: , A központi tanács 192 egyház küldötteiből áll, kik 
a huguenották utódjai s kik a Calvinismus szigoru tanait elvetve, 
az unitárius elveket fogadták el. Mi szabadságért harczolunk s önök- 
kel teljesen egyetértünk. Mi nem alkalmazzuk a procrustesi ágyat 
senkire. Elvünk a szabad vizsgálódás. Fogadják általam a legszivé- 
lyesebb üdvözletét Francziaország ama nemes férfiammak, kik a val- 
lásszabadság ügyének épen olyan lelkes bajnokai, mint önök itten." 

A gyülések végével mindig gyüjtés volt a Clarke Freeman 
Jakab tanári székre, melyet a meadvillei unitárius papnevelő intézet- 
nél akarnak szervezni. A gyüjtések eredménye 6.150 dollár volt s igy 
az alap már a korábbi aláírásokkal 12 ezer dollár. Az alaptőkét 5? 
ezer dollárra szándékoznak emelni. 

A gyüléseken a fennebb emlitett Curtis mellett Miller Sámnel 
— szintén legfőbb itélőszéki főbiró, — mint társelnök müködött. 

Ezzel. be is fejezhetnők tudósitásunkat a rendkivül érdekes Con- 
ferenciáról, de nem tehetjük, hogy legalább két lapnak ne közöljük a 
nyilatkozatát. A New-York Tribune ezeket irja: Az unitárismus két- 
ségkivül életerő az amerikai kereszténységben; s ha nem is alakitotta 
át a régi hitformákat, az tagadhatatlan, hogy az azokról való felfo- 
gást megváltoztatta. Az unitáriusok méltán meg lehetnek elégedve 
azzal a hatalmas befolyással, mely által a régi theologiát elavulttá 
tették." 
A Philadelphiában megjelenő Daily Evening Telegraph 
szintén egy hosszu czikket közöl a Conferenciáról, melyben igen ro- 

konszenvesen és nagy elismeréssel ir az unitáriusokról. A bévezetés- 
ben elmondja. hogy az ország némely részében az unitáriusokat csak 
hirből és hagyományok után ismerik; hogy legszámosabban vannak 
UJ-Angliában, hol főleg a ragyogó elméjü Channing vetette meg az 
unitárismus alapját. ,Azt nem lehet eltagadni, — igy folytatja — 
hogy e kis felekezet egy fél százév alatt, nagy befolyást gyakorolt 
ez ország vallásos gondolkozására. Fő jellemvonása a nemzeti Con- 
ferenciának a tulnyomó értelmiség. A vezér szerepet vivők nagy mi- 
veltségű s emelkedett szellemű férflak. kik a legnemesebb indokok- 
tól vezettetve müködnek az emberiség előhaladása érdekében. Az le- 
hetetlen, hogy ezek a férfiak ne keltenének érdekeltséget bármelyik 
szószéken közérdekü szónoklataik által. Az unitáriusok inkább tehet- 
ségük, mint mennyiségük által lettek hatalommá minden községben, 
az Egyesült Államokban, a hol ismeretesek. Bármely felekezet büsz- 
ke lehetne az olyan egyházi férfiakra, mint Priestley, Dr. Channing, 
Parker, dr. Bellows, Clarke, Frothingam és a mi sajátunk, a tiszte- 
letre méltó Furness. Az unitárius papságot, általában, magas mivelt- 
ség jellemzi, s minthogy az unitárismus, a melyet hirdetnek, az ethi- 
kai vallásnak legmagasabb kifejezése, a miveltebb osztály vonzódik 
ahoz s nem is érezné jól magát más felekezet egyházában. Az uni- 
táriusok nem csak a világiakra gyakorolnak befolyást, hanem a más 
felekezetek papjainak gondolkozásmódjára is, úgy hogy ezek észre- 
vétlenűl változtatják meg vallásos nézeteiket. Ebben rejlik a titka 
annak a vallásos forrongásnak, mely 30—40 év óta az elméket moz- 
galomba hozta, hogy a régi hitformáktól megszabaduljanak és e moz- 
galom soha sem volt tevékenyebb és hatalmasabb, mint épen nap- 
jainkban. Jóllehet az unitárismus azt igényli, hogy az a legegysze- 
rűbb és legszabadabb elvű; és hogy az Isten atyaságára és az em- 
ber testvériségére van alapitva — s ha ez eszme elterjedne a nép- 
tömeg között, bizonyára az unitárius egyház bámulatos nagygyá nőne; 
de a régi evangeliumi hitelvek százévek hosszú során oly mély gyö- 
keret vertek a nép vallásos gondolkozásában, hogy nagy idő kell ar- 
ra, mig egy ilyen vallási forradalom teljesedésbe mehetne. Azonban 
az unitárizmus haladni fog a maga pályáján képvisel- 
ve az emberiség legjava által. Az mindig kedvencz 
hite fog lenni sok tiszta szándéku és magasztos ide- 
álokért lelkesülő embernek, kik buzgalommal munk ál- 
nak az emberiség felemelésén, kik előmozdítják an- 


nak jóllétét és nemes példaadást mutatnak egész éle- 
tökit tolyamiá ban. 


Kovács János. 


KONCZ JÁNOSRÓL 


Észrevételek Péterfi Lajos sz.-kereszturi tanár urnak e folyóirat mult évi 4. fü- 
zete 252—270. lapjain megjelent hason czimü életiratára. 


v Megvallom csak 4—5 héttel ezelőtt lettem figyelmeztetve egy 
Székelyföldön lakó hitrokon által e dolgozatra. Körülményeim nem 
engedik, hogy irodalmi vitákba bocsátkozzam, nem kenyerem. Mind- 
azonáltal kényszeritve vagyok, nem annyiban a csekély magam re- 
putatiója, mint inkább és főleg a boldogult jóltevő emléke érdekében 
nehány észrevételt tenni. 

On szerint én a K. J életét , sokszor megbirálatlan adatok, 
sokszor nem éppen szerencsés kitalálásoknak ésráfogásokn ak (!) 
a valóság közé vegyitésével vázoltam." j 

Hogy mennyiben alapos e vád, kitünik a következőkből. 

Kötelességemmé volt téve — jóltevőnk ünnepélyéről levén szó 
—  Konczról beszélni. Megelőzőleg 38 levelet küldöttem szanaszét az 
országba oly czélból, hogy Koncz ifjuságára nézve bár szájhagyo- 
mányból, élő kutfőktől adatokat kapjak. Nehány választ kaptam csu- 
pán. Egy öreg ur, már néhai ádámosi pap adatküldés helyett éppen 
leszidott azon az okon, hogy mi módon merészlém én őt olyan vén 
embernek tartani, a ki Koncz ifjuságát ismerhesse. Sértve érezte ma- 
gát a 80-as öreg a rettegett temető szélén. 

Terjedelmes leirást kaptam néhai Koncz Lajos nyug. kir. táblai 
itélőmester urtól udvarhelymegyei Szombatfalváról. K. L. urnak két 
ivre terjedett iratából láttam azt, a mit külföldi utjáról, F. gróffal 
való találkozásáról, keszthelyi tartozkodásáról életrajzába iktattam. A 
család-ágazásra nézve is főleg abból láttam azt, a mit irtam. K.L. ur 
pedig azzal a kijelentéssel irt volt nekem, hogy azokat az öreg urnak 
szájából többször hallotta. Csakis e megbizható forrás utján beszél- 
hettem valamit az alapitványozó leveleiből és cselekedeteiből ké- 


sőbb már inkább ismerhető Koncz ifjuságáról, mely már-már — a 
megbocsáthatatlan figyelmetlenség miatt — csaknem a szájhagyo- 


mány és mesék világába nyult vissza a franczia forradalom idején 
hazánkat is elborított zürzavar sürü ködének foszlányai közé, a mi- 
kor sem Koncz, sem más nem végezhette tanulmányait csendesen. 
Az időben nem kellett annyi tanár, mint ma s a ki tanár akart lenni, 
annak sokat kellett gyalogolni, éhezni, fázni, sanyarogni, mig kül- 
földi prot. egyetemeken valamit hallgathatott s haza jöve is 1—200 
magyar forintra, 1—2 zsák buzára és nem 1—2 ezer forint fizetésre 


lehetett kilátása, mint a mai nemzedéknek. 

Az időben a 30 éves életkor még sok jeles készültséget talált 
az iskola falai között. Meg kell említenem azt is, hogy az időben 
nem volt annyi szakiskola az ifjuság orra előtt, mint ma van. A 
gazdatiszt, ügyvéd, csak olyan theologus volt, mint a pap, S megfor- 
ditva. Majdnem ugyanazon iskola adott minden pályára embert. Még 
az én deák-koromban megtörtént az, hogy az iskolatőnök a papi 
vizsga után 4—5 évig főnökösködött, azután az idők enyhültével 
jogakadémiába léphetett s ma státusügyész. Egy másik végzett pap- 
növendék várt, várt. Egyszer Zsibóra ment gazdasági gyakornoknak 
s ma kitünő gazda és a status jószágának haszonbérlője. De azért 
egyik sem türné el, hogy ön ingatagnak, határozatlan jellemünek raj- 
zolgassa, minőnek Konczra fogásával" engemet vádol (259.l1.). Pró- 
bálja meg n. Toldy Ferenczet ilyennek rajzolni azért, mert 5cHhe- 
del-ből Toldy, s végzett orvosból nem is természettudományi iró, 
hanem irodalomtörténész és aeszthétikus lett és maradt, egyetlen egy 
vékony tüdő. megkopogtatását is másra bizva. Próbálja meg B. urat 
szemébe ilyennek nevezni, azért, hogy miért nem maradt egy tudo- 
mányág mellett s miért merészelte valamennyit mivelés alá venni. 
Ezt ön ingatagságnak, határozatlanságnak, ujabbi tudós nyelven kot- 
nyeleskedésnek tartja, ugy-e bár? 

K. L. ur 1876-ban, mikor az árkosi zsinatról ketten Brassóba 
kocsiztunk — higyje el, nem dicsekvés, — élő szóval megdicsért, 
hogy az öreg urról, kellő adatok hiányában is lehető hű és a korba 
beillő rajzot állítottam össze. 

Sporzon Pál keszthelyi igazgató ur nekem is megirta volt, hogy 
K. J. neve az ottani gazdasági iskola anyakönyvében nem fordul elő. 
Ennek daczára K. L. ur, a néhai elbeszélése nyomán határozottan 
állitotta, hogy igenis keszthelyi több-kevesebb ideig való tartozko- 
dásától, cireumspiciálásától (saját szavai) s lehet, hogy hospitálásától 
dátálódik a gazdasági téren későbbi nagy szereplése a Lázár és más 
grófi családoknál, mint tanult s az időben országszerte hires, nagy 
minta-gazdaságot látott emberé. Az 50-es és 60-as években elég volt 
valamely ifjura nézve egy bizonyítvány a zsibói uraladomból pár évi 
gyakornokoskodásról, hogy Erdély bármely uradalmába első. sorban 
meghivják gazdatisztnek, pedig Zsibón nem volt olyan gazd. iskola, 
mint ma K.-Monostoron. Hát egy Keszthelyen megfordult embernek 
az időben miért ne lehetett volna ilyen. renoméja, mikor Keszthely 
az időben Erdélytől a világ végére esett. 

Ont boszantja az, s nagy következtetéseket von abból, hogy mi- 
ért nem lépett hát be azonnal valamelyik uradalomba számtartónak, 
s miért ment előbb a kir. táblára. Erre egyszerüen azt felelhetem s 
valószimmüleg maga az áldott emlékü öreg ur is azt felelné, hogy azért, 
mert volt költsége rá s mert nemcsak gazdasági intéző, hanem jog- 
ügyi tanácsos 15 akart lenni egyuttal valamely családnál. Az időben 
a vagyonosabb családoknál 30—40 évig tartó ősiségi és más perek 
voltak folyamatban. Szükség volt tehát, hogy egy. jószágigazgató min- 
den tekintetben védő oszlopa legyen a családnak. Ma élő B. M. ur 
a 40-es években fiatal ügyvéd volt s egyuttal több nagy családnak 

gazdasági tő vezetője. Mint ilyen a 60-as évek folytán csaknem el- 
esett radnóthi uradalmat kétszeres nagygyá s Erdély minta-gazdasá- 
gává tette. Hogyan lehetett ez? Ön az ilyeneket nem akarja felfogni, 
ugy látszik. On előtt az eféle nem egyéb, mint ingatagság és 
határozatlan jellem. Szerintem nem az. 3 aEB 

Arkosi Dénes ravai, Arkosi Mózes bözödi pap urak atyafiságot 
tartottak az öreg urhoz. Sem többszöri találkozásaink alkalmával élő 
szóval, sem irásban nem kifogásolták az én rajzomat. Rafaj Károly 
ur külföldre menetele előtt meglátogatta tudtommal az öreg urat, s 
talán atyafiságban is voltak. Semmi észrevételt sem tett. Mások sem. 
Anyai nagy-anyám anyja szintén városfalvi Zoltán leány levén, ugy 
beszélt gyermek-koromban az öreg urról, mint bátyjáról. En tehát — 
megengedi ezt nekem. habár nem szokásom mások kabátját fogva ka- 
paszkodm — némileg érdekelve is voltam az öreg ur rajzolásakor. A 
lehetőleg megfontolva igyekeztem irni minden olyant, minek alapja 
lehetett. s elhagyni igyekeztem egyes lehető olyan vonásokat, melyek 
az öreg urat körülvenmi kellő kegyelet szent leplét távolról is meg- 
szakithatnák. On nem tartotta ezt szem előtt, hanem a helyett, mint 
nyomatékos kritikával iró és uj adatokat — én is ismerék nehányat 
— felfedező tudós a 268 lap második bekezdésében olyan vonást il- 
leszt az öreg ur képére, melyet el kell vala hallgatnia. Ön ezzel 
sem elégedett meg, hanem egyenesen idéz ilyen formát: , En egy e- 
dül nem vagyok unitárius status!!!" Kibontja azon nim- 
busz szent lepléből, melybe saját maga is belegöngyölni igyekszik, s 
bemutatja 1856-ból az akkori körülményei, s talán főleg a csigmói 
jószág sorsa miatt elkeseredett, izgatott embert, a ki ind ul a- 
tosan utasitja vissza Mikó L.-nek statusérdekekben hozzá intézett 
kérését, annak a statusnak érdekében, mely kezeit Fejérvárig nyujtja 
a kaszamata fölé, hogy őt onnan kivigye!! Tisztelem a kritikáját. 
Effélét nem fog instálni egyetlen jóltevő is soha!!... Egy jóltevőt 
felfogásom szerint csak ugy szabad bemutatni, mint szívből, lé- 
lekből jóltevőt, mint a ki semmi egyebet nem akar, csak jót 
tenni ott és akkor, a hol és a mikor szükség van rá. Az én. felfo- 
gásom szerint egy jóltevőt csak ugy szabad és kell a jövőnek emlé- 
kezetül hagyni, mint a ki nem Herostrát, vagy Julius ÜCzézár, hanem 
csupán csak Jézus Krisztus lábainál ült. Ha valahol, ugy itt teljes 
érvényü törvény kell hogy legyen a ,de mortuis bene, aut nt 
hil." Egy jóltevőt nem ugy kell megitélni, mint egy politikai, vagy 
bankügyi szereplőt. A római egyház szentjeinek életrajzai a fennebbi 
elvek szerint vannak írva, s hatásuk — mondjuk — örökre állandó és 
biztos. A prot. egyházi és nemzeti ügynek nagy áldozatot hozók, mint 
ilyenek, azokkal egy sorba helyezendők, s csak szép oldalról szabad 
őket látni. 

Nos, a fennebbiek után — gondolom — ön sem hiszi, hogy ta- 
lálgatásokkal, ráfogásokkal stb. éltem K. J. életrajza irásakor, vala- 
mint arról is meggyőződhetik, hogy én nem festettem ingatagnak. ha- 
tározatlan jellemünek az öreg urat olyanok előtt, kik azt a kom 
ismerik. Kár, hogy ön előtt ilyennek látszék, pedig saját maga sem 

csudálkozik azon (266. 1.) hogy 1830. és 1857. között 10 rendbeli 
végrendeletet is csinált, miáltal az ön rajzának olvasója a legkirivób- 
ban látja azon előbb rám tukmált állítását igazolva (5 ez az öreg 
urra nézve igazán sértő ráfogás az ön részéről akaratlanul is), hogy 
ingatag és határozatlan lett volna. 

Végül is azt ajánlom, hogy ne folytassunk vitát e théma felett. 

Ugy látszik, hogy ön jobban szereti Konczot, mint én, s én 
jobban szeretem, mint ön. 

Csak azt sajnálom, hogy miért nem tartám meg a K. L. ur le- 
velét, vagy ön miért nem álla elő kifogásaival K. L. ur életében. Re- 
ménylem, hogy nem fogja K. L. ur levelére való hivatkozásomat r á- 
fogásnak nyilvánitani... Isten segélje, hogy lelkesüljön és lelke- 
süljön, s minél többet és jobban irjon minél helyesebb kritikával. 


DeRzsi JÓZSEF. 


SZABÁLYZAT AZ EKKLÉZSIÁK PÉNZEI KEZELÉSÉRE. 


Főt. Ferencz József püspök úr egy ujabb munkálattal ki- 
vánt szolgálni a vallásközönség érdekeinek, midőn az ekklézsiák pénzei 
kezelésére törvényeink értelmében egy szabályzatot dolgozott ki, me- 
lyet az E. Képv. Tanács 336—1889. sz. a. elfogadott. Itt közöljük e 
szabályzatot, mely uj évkor életbe lép. Az egyháza javáért fáradhatlan 
püspök egyidejüleg az esperesi vizsgálatokra is készitett Utasitást, 
melyet jövő fűzetünkben közlünk. A pénzügyi szabályzat a következő : 


sz. 336—1889. 
HK 


Szabályzat az ekklézsiák pénzei és pénzértékü papirosai kezelésére 


1. 5. Az ekklézsiák pénzeiket kikölcsönzés által és takarékpénztárilag 
gyümölcsöztetik. 

Kikölcsönzésnél az 50 frton felüli összegek jelzálogilag,az 50 frton alóli 
összegek két fizető kezes által biztosítandók ; 10 frton alól azonban kölcsönt 
adni nem lehet. 

A ki nem kölcsönzött vagy 10 frton alóli, valamint oly pénzek, a me- 
lyekre a költségelőirányzat rendjén és folytán már szükség lehet s ennéltogva 
ki nem is kölcsönözhetők, takarékpénztárba helyezendők. 

2. §. A kölcsönöket a kebli tanács (presbyterium) szavazza meg ; e nélkül 
kölcsön adni nem szabad. A kölcsönök után legfennebb 89/, kamat vehető. A 
kölcsön-ügylettel járó mindennemü költségeket ezenfelül a hitelt élvező adós 
tartozik hordozni. 

3. §. A künnlevő kölcsönöket a presbyterium minden év végén egyenként 
számba veszi, megvizsgálja s a mennyiben akár a hitelt élvező adós, akár a jótállók 
vagyoni helyzete változása következtében azokat nem találná kellőleg biztosítva, 
teljes biztositásukat eszközli; esetleg felhajtásuk iránt a szükséges lépéseket 
megteszi; sőt az ily változásokat időközben is figyelemmel kiséri s a szükséghez 
képest azonnal intézkedik. 

4.§. A kamatot a tőkéhez csatolni uj tőkeadósságként nem szabad. Azon 
adósoktól, kik a kamatot pontosan nem fizetik, nemcsak a kamatot, hanem a 
tőkéttis be kell hajtani törvényes uton is. Minden ec nemü esetleges károsodá- 
sokért a presbyterium egyetemlegesen felelős. 

5. §. A takarékpénztárilag összegyüjtött ipénzek, mihelyt egy jelentéke- 
nyebb összegre szaporodtak — miről a pénztárnok jelentést köteles tenni a 

presbyteriumnak — szántók és kaszálók, szóval ingatlan birtok szerzésére for- 
ditandók. 

6. §. Az ekklézsiák mindennemü pénzeit és pénzértékü papirosait az es- 
peresi vizsgálat alkalmával közgyülésileg erre megválasztott pénztárnok kezeli. 

Püspöki vizsgálat alatt álló ekklézsiákban a pénztárnok a fennebbi módon 
a püspöki vizsgálat alkalmával választatik. s 

7. §. Pénztárnoknak teljes hitelü, megbizható és számadást vezetni tudó 
egyháztag választandó, a ki megválasztatásakor az ekklézsia pénzei és pénzértékü 
papirosai felelősség alatti hű és lelkiismeretes kezelésére esküt tesz le s az 
ekklézsia mindennemü pénzeit leltár mellett veszi át. j 

8. §. Az ekklézsia mindennemü javainak jövedelmeztetéséről s általában 
gazdasági ügyeiről a gondnok a presbyteriummal egyetértőleg gondoskodik. Ehez 
képest az esetleges haszonbérleteket, földek, vagy házak után, az ekklézeia ne- 
vében a gondnok köti meg. De az ezek után folyó haszonbéreket, gazdasági jö- 
vedelmeket, szintugy mint a kölcsönök után járó kamatokat a pénztárnok veszi 
be, s őis adja ki, illetőleg helyezi el megfelelő nyugták és ellennyugták mellett ; 
ugy a bevételekről, mint a kiadásokról, esetleg a lelkész segédkezése és ellen- 
őrködése mellett rendes naplót vezetvén. 

9. §. A pénztárnok gondja, hogy az ekklézsia mindennemü jövedelmei a 
maga idejében pontosan befolyanak s a rendszeresitett fizetések a meghatározott 
módon kifizettessenek ; időközi apróbb kiadásokat azonban csak a gondnok 
vagy lelkész utalványára tehet. 

Ha az adósok a pénztárnok felszólítására a maga idejében nem tennének 
eleget tartozásaiknak, erről a gondnokot azonnal értesiti, a ki a késedelmezőkkel 
szemben köteles a szükséges lépéseket megtenni. 

10. §. Az ekklézsia mindennemü pénzei és pénzértékü papirosai a lel- 
készi lakon álló kettős zárral ellátott ekklézsiai vasas ládában, vagy a hol már 
Wertheim-szekrény szereztetett és szerezhető, abban tartandó. Ennek egyik kul- 
csa a pénztárnoknál, másik kulcsa állandóan a lelkésznél áll. 

A pénztárnak a lelkészi lakon kivül tartása csak kivételesen engedélyez- 
hető az ekklézsia közgyülése által. De ez által is csak a napi pénztár künn- 
tartása engedélyezhető; pénzértékü papirosak, takarékpénztári könyvek a meg- 
határozott módon mindig a lelkészi lakon tartandók; vagy biztos letétbe he- 
lyezendők, 

Leány-ekklézsiákban a pénztár szintén az ekklézsia ládájában a gondnok- 
nál tartandó; a viszonyokhoz képest ezekben a pénztárnokság a gondnoksággal 
egyesíthető is. 

11. §. A pénztárnok a hozzá befolyt pénzeket 24 órán tul magánál semm- 
szin alatt nem tarthatja; hanem azokat ez idő alatt köteles a fennebbi pont 
alatt. jelzett ládába vagy szekrénybe betenni. Sőt ebben is csak annyit tarthat 
készletben, a mennyire a rendes kiadások fedezhetése, esetleg a megszavazott 
kölcsönök szempontjából szükség van; a többit azonnal köteles elhelyezni vai 
lamely takarékpénztárba vagy bankba kamatoztatás végett. 

12. §. A lelkész és gondnok vagy magok személyesen vagy kiküldött pres- 
byterek által kötelesek legalább kétszer egy évben véletlen pénztárvizsgálatot 
tartani, illetőleg tartatni, a mely vizsgálatnak nemcsak a napló szerinti pénz- 
készlet számbavételére és megszámlálására, hanem arra is ki kell terjednie, 
hoigy a beveendőket bevette-e és a kiadandókat kiadta-e maga idejében a pénz- 

tárnok s általában a pénztárt a fennebbi pontokban előirt szabályok szerint ke- 
zeli-e? E pénztárvizsgálatról a legközelebbi presbyteriumi gyülésnek jelentés 
teendő tudomás vétel végett s ha bármely irányban hiány vagy mulasztás ész- 
leltetnék, a presbyterium köteles a szükséges intézkedéseket azonnal megtenni. 

13. §. A pénztárnok évenként a következő évre köteles költségelőirány- 
zatot késziteni s azt a presbyteriumnak beadni, olyfidőben, hogy ez is azt meg- 
vizsgálhassa az esperesi vizsgálatig, mely aztán a költségelőirányzatot megállítja , 

14. §. Ugyancsak az esperesi vizsgálatra köteles pénztárnok évi száma- 
dását is megfelelő okmányokkal felszerelve elkészítni s azt a presbyteriummal, 
illetve ekklézsiai gyüléssel felülvizsgáltatva, az: esperesi vizsgáló-széknek a to- 
vábbi eljárás végett készen beterjeszteni. 

15. §. A püspöki vizsgálat alatt álló ekklézsiák, a mely évben azokban 
vizsgálat nem tartatnék is, kötelesek ugy az évi költségelőirányzatot, mint a 
számadást, legalább egy számadásos kimutatást, minden év február végéig a 
püspökhöz felterjeszteni. 

16. §. A pénztárnok nemcsak az általa kezelt ekklézsiai pénzekért és 
pénzértékü papirosokért, hanem az ezek kezelése körül saját hibájából vagy mu- 
lasztásából történt károsodásokért is vagyonilag felelős. Lehető javadalmazásáról 
vagy fizetéséről az ekklézsia vagyoni erejéhez képest az espercsi, illetőleg püs- 
pöki vizsgálat alkalmával kell gondoskodni. 

17. §. Időközi pénztárnoki változás esetén, a legközelebbi esperesi, ille- 
tőleg püspöki vizsgálatig az ekklézsia presbyteriuma és közgyülése ideiglenesen 
intézkedik, az illető esperestől, illetőleg püspöktől ez iránt tett utasítás értel- 
mében, a miért az ily változás esetén ezeknek azonnal jelentés teendő. 

Az unitáriusok E. K. Tanácsának Kolozsvárt, 1889. november 17-én tar- 
ott üléséből. 


FEgEscz JÓZSEF, Kovácsi ANTAL, 
unitárius püspök. közigazgatási jegyző. 


IRODALMI ÉRTESITŐ. 


A rokonság és sógorság fokainak számitása, tekintettel a 
magyarországi törvényesen bevett és elismert vallás-felekezetek jogviszonyaira." 

E czimen közelebb igen érdekes mű jelent meg Csiky Lajos debreczeni 
ev. ref. theol. tanártól. A mű az összes felekezetek lelkészei és a világiak hasz- 
nálatára van szánva, s 8-ad rétben mintegy-6 ivnyi tartalommal, három főrészre 
felosztva, melyek közül az első rész: alapvető ismeretek ; második: a rokonsági 
és sógorsági ágak és izek számitása, családfák összeállítása; a harmadik: a 
magyarországi egyházjogi viszonyok a házassági tiltott fokozatok tekintetében 
bő tájékozást s utbaigazitást nyujt a rokonság és sógorság minden viszonyairól 
valamint azokról a fokokról és izekről, melyek között a házasság szabad, vagy 
nem szabad, 

A mű mellett ajánlólag szól már maga a tárgy, melyet felölel, a felosztás, 
mely a mű irányát jelöli , azonban legnyomatékosabban ajánlja a művet maga 
a kivitel, melyben szerző szakértelemmel párosult utánjárással terjed ki minden 
legkisebb s létezhető viszonyra, s a munkába szőtt XLIV. ábrával illustrálja a. 
rokonsági és sógorsági viszonyokat, a melyek a legkönnyebb utbaigazitást nyujt- 
ják a fokok, illetve az izek meghatározására nézve. Ezek mellett, mintegy kiegé- 
szitésül, hozza a könyv azon eljárási utbaigaziítást és mintázatokat is, melyek 
követendők és kiállitandók a tiltott izekben szükségeltető királyi dispensalás 
megnyerhetéséhez. 

A fennebbiek nyomán a mű általános szükséget pótolván, különösen a 
gyakorlati lelkészet terén, ajánljuk lelkészeink figyelmébe. (A mű kapható szer- 
zőnél, Debreczen, Füvészkert-utcza 1079 sz. a. és Kókai Lajos könyvkereske- 
dőnél Budapesten, IV. Károly-utcza 1. sz. a.) Ára 1 frt 25 kr. — m. 

Jövő év január elejétől fogva egy új egyházi és iskolai lap fog 
megjelenni , Dunántúli Protestáns Lap" czimmel. Jeligéje ,az evangelium és a 
a lelkiismereti szabadság", melynek szolgálatában hiven fog munkálni. Felelős 
szerkesztő Révész Kálmán ; kiadó tulajdonos a pápai főiskola , Tanári kara". 

Éppen most jelent meg a középfoku kereskedelmi iskolák (aka- 
demiák) második és harmadik osztálya számára egy tankönyv, ily ezimmel : , Po- 
litikai Számtan." Irta dr. Veress Vilmos, a kolozsvári kereskedelmi akademia 
tanára. Négy fejezet alatt szakavatottan ismerteti az , egyszerü kamatszámitás", 
"kamatos kamatszámitás", , járadék-számitás", kölcsönszámitás", , sorsjegy-köl- 
csön", ,kapcsolástan", , valószinüségi számitás", ,életjáradékok biztositása", , tő- 
kebiztositások" miveleteit, s értelmes rövidséggel törekszik minden egyes rész- 
letet kellő világitásba helyezni. E legujabban megjelent műve is arról tanuskodik; 
hogy szerző hasznos munkásságban tölti napjait, s nemes hivatása iránti buz- 
góságának ily módon is dicséretes jelét kivánja adni. Midőn czélszerü tanköny- 
véről csak elismeréssel nyilatkozhatunk, a kitünő művet egyszersmind az érdek: 
lődők figyelmébe melegen ajánljuk. — u — 


KÜLÖNFÉLÉEK. 


A betü és a szellem. Dr. Viguié-nek e czimen a párisi facultá- 
son tartott tanévet megnyitó beszéde Baksay Lászlótól magyarra fordil- 
va a Prot. egyh. és isk. lap ez évi 37. és 38. számaiban is megjelent. 
E beszédben tagadhatlanul sok megfigyelni való van. Ránk nézve kü- 
lönösen érdekes benne az, hogy mi módon igyekszik Dr. Viguié meg- 
menekülni a ref. egyház hagyományos dogmáinak t. i. a megtestesülés- 
nek, a szentháromságnak, az engesztelésnek és a praedestinationak be- 
tüitől. Miután elmondja, hogy azon tiszteletnél fogva, melylyel az egy- 
ház e dogmák iránt viseltetik, ő is sokszor szeret azokra hivatkozni, de 
ha betü szerint erőszakoltatnak rá s erőnek erejével eszére akarják tuk- 
málni, azok őt megölhetik; sőt azt is elismeri, hogy e dogmák, a mirt 
azokat a tudatlan és gonosz conservativismus ma is betü szerinti érte- 
lemben fenn akarja tartani, a mai nemzedék és az egyház közötti végelvá- 
lást orvosolhatatlanná, végzetessé és jogosulttá teszik; merthogy a meg- 
testesülés szerint a végtelen végessé, az absolut korlátolttá legyen, hogy 
a szentháromság szerint három egyet és egy hármat jelentsen, hogy a 
kiengesztelés szerint Isten maga magán boszut álljon és ártatlan vérre, 
még pedig saját vérére legyen szüksége a kiengesztelődésért, hogy a 
praedestinatio szerint Isten öröktől fogva elhatározta legyen, hogy te- 
remtéseinek nagyobb részét elvesziti, bárminő legyen is azok törekvése, 
bűnbánata, mindezek a mai kor által keresztény dogmáknak egyáltalá- 
ban el nem fogadhatók. — Dr. Viguié igy szól: , De nem, ti megcsaltok 
minket, ez nem keresztény dogma, ez annak csak külső és pedig eltor- 
zitott boritéka, A betü megöl. Istennek hála ez nem a szellem." Nos, 
lássuk hát mi a szelleme ezeknek az eltorzitott boritéku dogmáknak. 
Dr. Vigüdé szerint: a megtestesülés azt jelenti, hogy az Isten nincs a 
világon kivül, hanem él; és egykor a történelemben, irgalmának egy 
teremtése által, szeretetének hatálya által magát kijelentette mindenek- 
nek idvességére és ez volt a kegyelem napja a Jézus Krisztusban." Ezt 
mi is aláírjuk. Csakhogy ekkor Krisztus nem maga az örök Isten, ha- 
nem történeti személy, a mint ezt éppen az unitáriusok tanitják. Dr. Vi- 
guié szerint ,a szentháromság azt teszi, hogy a mi Istenünk élő Isten, 

nem a judaismus merev Istene, nem is a pantheismus tétlen Istene, ha- 
nem az egyszerre transcendens és immanens Isten." Erre a magyará- 
zatra bátran ráférne még egy ujabb magyarázat. Mert hogy mindez hogy 
olvasható ki a szentháromság dogmájából, ember legyen, a ki megérti. 
Ez az egész magyarázat valami különös szócsintannak néz ki. Dr. Vi- 
guié szerint: ,a kiengesztelés azt teszi, hogy az Isten a legfőbb igaz- 
ság, hogy sohasem iszonyodhatunk eléggé a bűntől, hogy ez Isten nem 
a paganismus frivol Istene, nem is a jó emberek könnyelmiü Istene." 
Ez is csak olyan szellemi felfogása a kiengesztelés dogmájának, mint a" 
minő fennebb a szentháromságé vala. Végre dr. Viguié szerint: a prae- 
destinatio jelenti az Isten legfőbb uralmát, az Istennek jogát, az Isten- 
nek tiszteletét a vakmerő és fölfuvalkodott emberi vállalkozásokkal szem- 
ben." Ilyen önkényes és szabadtetszésü magyarázat mellett méltán mond- 
hatta dr. Viguié, hogy a dogmák a bennök levő szellemnek csak eltor- 
zitó boritékai. De mi azt hisszük, hogy a kik ama dogmákat megalkották, 
nem köszönnék meg dr. Viguiének azoknak ilyetén magyarázatát s aligha 
nem olvasnák rá saját szavait, melyekkel e dogmák tiszteletben tartá- 
sára inti hallgatóit, igy szólván: ,hagyjátok meg e dogmákat ugy, a 
mint vannak, durva nyerseségökben, a nélkül, hogy azokat elszinteleni- 
tenétek, vagy kifinomitanátok, miként ma némelyek próbálják." Mert hi- 
szen mit csinál dr. Viguié is egyebet, midőn a megtestesülés, a szent- 
háromság, a kiergesztelés és a praedestinatio dogmáihoz a fennebbi ér- 
telmezéseket köti, mit csinál egyebet, minthogy azokat elszinteleniteni, 
kifinómitani igyekszik, hogy bevehessék a mai kor emberei is. És mi e 
törekvésnek csak örvendeni tudunk, mert ez uton lassan-lassan közelebb 
jutunk egymáshoz. S ha a ref. egyház elfogadja a dr. Viguié fennebbi 
értelmezéseit a megtestesülés, a szentháromság, a kiengesztelés és a prae- 
destinatio dogmáinak, akkor bizony nincs más különbség közöttünk, mint- 
hogy mi már régebben megszabadultunk a betütől s a. szellemet keresve; 
régebben észrevettük ama dogmák eltorzitó boritékát. 

Szemelvények. Ouandt wittenbergi superintendens a szász tar- 
tomány lelkész-gyülésén Halléban a régi evangeliumnak az új 
kor emberei számára való hirdetéséről a következő tételek 
szerint tartott előadást: 


1. A nemzedék, melynek az evangeliumot hirdetnünk kell, nem rosszabb 
mint a régi jó időké. Értelmesebb, gyakorlatiasabb, merészebb, de egyszersmind 
világiasabb, gondteljesebb és reménytelenebb. 2. Az evangelium, "melyet a mai 
embernek hirdetnünk kell, nem más és nem szabad hogy más legyen, mint a régi 
és minden emberre nézve érvényes és szükséges evangelium. 3. Korunknak igen 
kedvező jele, hogy nagyon sok alkalmas bizonyitékai vannak, melyek szószé- 
keinken az evangeliumot hirdetik a szellém és erő megbizonyitásában. 4. Az 

általános panaszszal szemben, hogy az evangelium hirdetése korunkban hatás- 
talanabb, mint korábban, a szószék megmentése érdekében arra kell em- 
lékezni, hogy napjainkban a szószékről sokkal kevesebb embert Tehet elérni 
mint eddigelé. 5. Ez a rendkivüli körülmény, hogy kortársaink nagyobb része 
az egyházi beszédet éppen nem hallja, szükségessé teszi az evangelium rendki- 
vüli hirdetését hasonlóan a pogányok közti missióhoz. 6. Azonban tekintettel 
a körülményre, a szónokoknak nemcsak ezt kell hirdetniök : , Oh térjetek meg" 
hanem magok részéről a szószéken kivül is fel kell haszuálniok minden lehető 
módot az evangelium hirdetésére, nevezetesen a kereszteléseket, esketéseket és 
temetéseket. 7. Mindazáltal korunkban is a szószékről való hirdetés a fő és 
annak is marad; s főfeladatunk, hogy időszerüleg hirdessük az evangelium 
örök igazságait. 8. Korunk a beszédek kora. Midőn mindenki beszél, a prae- 
dicatoroknak különös gondot kell forditniok beszédjeik elkészítésére. 9. Korunk 
más nyelven beszél. A mai emberhez korunk nyelvén kell szólanunk. 10. Ko- 
runkban az idő pénz; ne beszéljünk hosszadalmasan. 11. Korunk több alávaló 
dolgot ismer, mint a hajdan, de sokkal kevesebb szentet is. Beszédeinkben a 
kereszténység alapelvei tanitásának nagy tért kell engednünk. 12 Korunk a 
munka kora. Szükséges tehát, hogy a munkát az evangelium világába helyez- 
zük. 13. Korunknak megvannak a maga különös vétkes hajlamai, pl. az ön- 
gyilkosság, ezek ellen különösen harczolnunk kell. 14. Korunknak megvan kü- 
lönös szüksége is; vigasztalnunk kell tehát a szegény népet. 15. A hitetlenség- 
nek és babonának az evang. kereszténységet illető heves támadásai ellenében 
korunkban a keresztény tudatot ébresztenünk és erősítenünk kell. 16. Korunk- 
ban a hivatal és személy szorosabban együvé tartoznak, mint korábban. A mint 
praedicaluuk, a szerint kell élnünk is. 

E tételeket a mi viszonyaink között is elfogadhatóknak találjuk. 

sr 

Husz János emléke. Ujabb hirek szerint Prágában mozgalom 
indult meg, hogy a vértanu-reformátor Husz János emlékének szob- 
rot állítsanak Korunk háládatossága az eszme  vezérférfiai iránt úgy 
látszik, mind nagyobb mértékben mutatkozik; méltó örömét fejezheti ki 
tehát minden keresztény ember azon, hogy most a legmerészebb uttörő 
felé irányul a figyelem, kinek müködése nagyban hozzájárult a  refor- 
matio hajnalának felderitéséhez. 

Az ev. ref. kerületi közgyűlés czimen folyóiratunk utóbbi fűze- 
tében közlött teljes objektivitással tartott közleményünkre Z. ur jónak 
látta a Protestans. Közlöny 50. számában felvilágosításunk okáért némi 
megjegyzéseket tenni. Bár sajnálattal, de kénytelenek vagyunk bevallani, 
hogy jóindulatu fáradozása semmi épülésünkre sem szolgált, nem merit- 
hetvén abból semmi felyilágosulást, semmi okulást. Minket sem a fel- 
emlitett tekintélyek, sem Z. ur okoskodása nem győzött meg arról, hogy 
a protestans szabadgondolkodás azt követeli, hogy a középiskolai okta- 
tásnak mulhatlanul felekezetiesnek kell lennie, s ennélfogva az állami 
tanárképezdékben képzett tanárok: középiskerláinkban nem lehetnek jó 

tanárok; sem annak hasznos és helyes voltáról, hogy intézeteink ben 
szántszándékosan két nyeregben ülni akaró embereket képezzünk. 

Sőt igazán szólva felvilágosodás helyett, még sötétségbe estünk, 
például a felállitni szándékolt paptanár-, vagy tanárpap-képzőintézet mi- 
volta iránt; sehogy sem tudjuk elképzelni, hogy az a kálvinista papta- 
nár- és tanárpap-nevelőintézet, mely ,növendékeit nem akarja 
a kálvini dogmák igájába görnyeszteni", tehát a Calvinus 
dogmáit elveti, minő , alapvető elveken" fog állani, s a tanári 
minősültség mértékéül felállított igazhitü, közönbös stb. rovatokat az 
illetők miként fogják betölteni" : 

Ez azonban nem a mi dolgunk levén, nem törődünk rajta, vala- 
mint Z. ur fejtegetésével sem foglalkozunk többet; nekünk mindig az a 
meggyőződésünk, hogy éppen nekünk protestánsoknak nincs okunk félni 
a mitől Z. ur irtózik — katholikus 


az egyetemi oktatástól, legyen bár 
szellemü. Ha az egyetemen valamely tanárjelölt más vallásu nézetre tér, 
más vallásu volt; ha gyengeségből teszi, sajnáljuk; ha erős meggyőző- 
désből, kötelességünknek ismerjük tisztelni. Ezt tartjuk mi szabadságnak. 

Házassági jogunkról. Házassági törvényeinket codificaltuk s ke- 
letkezett ,az unitárius egyházi törvény a házassági jogról." Ezt a tör- 
vényünket Sztehlo Kornél budapesti ügyvéd ur, ki házasságügyi birás- 
kodásunkat már többször megtámadta, a , Jogtudományi Közlöny" fo- 
lyó évi 40 és következő számaiban részletesen ismerteti és birálat alá 
vonja. Birálatában azt igyekezik kimutatni, hogy a mi törvényünknek 
intentiója az, hogy a házassági elválás mentől könyebben menjen vég- 
be. Azt állítja, hogy törvényünknek nagy az elasticitás-a; például a 
szeretetlenség  czimű §-ban az áll, hogy érvénytelen az oly házasság, 
mely vagyoni vagy más érdekből köttetett, holott — szerinte — a ki 
egy leányt azért vesz el, mert szereti, az is más érdekből, mint vagyo- 
ni érdekből veszi el a leányt: s az engesztelhetetlen gyülölség bebizo- 
nyitása igen könnyü". A kivételes eljárás nevezetesen pedig az egyol- 
dalú folyamodás az általános jogelvekbe ütközik. E támadással szem- 
ben a védelemre Kővári Mihály kolozsvári ügyvéd és egyházi tanácsos 
szállt ki, ki a kérdéses törvényjavaslatot szerkesztette. Válaszában ki- 
mutatta a támadás alaptalanságát, jelesen azt, hogy törvényünk szere- 
tetlenség czímű §-a helyesen van szerkesztve; mert abban ki van fe- 
jezve, hogy a házasság ugy érvénytelen, ha egyik fél nem szere- 
tetből, hanem vagyoni vagy más érdekből köti meg; az engesztelhe- 
tetlen gyülölség megállapító körülményei gyanánt pedig azokat fogad- 
tuk el, melyeket a világi törvénykezés is ilyeneknek tekint, s a per 
viam instantiae eljáráshoz kritika nem férhet, a mint ezt már 1886. 

évi 4 füzetünkben behatóan kifejtette. Válaszában — melyet helyszüke 
miatt egész terjedelmében nem reproducalhatunk — elősorolja azokat 


az anomaliákat, melyek különösen a katholikusoknál előfordulnak s hang- 
sulyozza. hogy az általános házassági jog meghozatala érdekében sok- 
kal czélszerübb lett volna az unitáriusok eljárása "helyett ezeket szellőz- 
tetni. Legérdekesebb az, hogy törvényünkkel összehasonlítja és  ellenbi- 
rálat alá veszi azt a szabályzatot, melyet a támadó úr megbizás kö- 
vetkeztében a kir. tvszékek válóügyben való eljárásáról birói gyakor- 
lat és felső birósági döntvények alapján szerkesztett s kimutatja, hogy 
e mintaszerű szabályzat a mi törvényünkkel szemben hátrányban van 
s sok meg nem állható rendelkezést tartalmaz. A szabályzat értelmében 
érvényes az a házasság is, melyet róm. kath. vallásu papirendhez tartozó 
személy elvált féllel köt. Az unitárius házassági törvény szerint ily há- 
zasság nem jöhet létre mert a más vallásuak házassági képessége te- 
kintetében az ő egyházi törvényeiket respectálja. 

A szabályzat 536. §-a szerint, ha az ágy- és asztaltól szentszékileg 
elválasztott és utólag a protestans vallásra áttért fél saját személyére 
nézve a házasság felbontását ohajtja, ez iránti keresetét előbb alperes 
biróságánál tartozik beadni s csak miután ez elutasítólag határozott, te- 
hető folyamatba az eljárás a polgári hatóság előtt. De a szentszék előtt 
pert folytatott felek egyike protestans lehetett,s az ő illetékes birósága 
által a házassági kötelékből már ki is oldattathatott; az ily alperes, ki 
valószinüleg már mással lépett házasságra, perbe nem vonható. Az uni- 
tárius biróság ily esetben a hozzá folyamodó fél kérésére azonnal eljár 
s a másik fél megidézése nélkül hoz itéletet. A szabályzat 66. §-a a 
birói békéltetési tárgyalásra kétszer megidézett és meg nem Jelent al- 
perest ugy tekinti, mintha az elválásba beleegyezett volna; a 76. (7. §. 
értelmében, ha alperes a tárgyalásra az idéző végzés vétele daczára sem 
jelenik meg, az a vélelem, hogy az engesztelhetetlen gyülölséget osztja 
s a válásba beleegyezik; alperes részére ügygondnok nem rendelendő ki 
s a tárgyalás felperessel egyoldalulag tartatik meg. A mi törvényünk 
alperes meg nem jelenéséhez ily hátrányt nem köt, alperest per contu- 
maciam elitéltetni nem engedi, hanem képviselésére ügygondnokot rendel. 

Az angol unitáriusokról. Az angol unitáriusok egyházi életében 
mindenesetre egyik legnevezetesebb esemény ez évben a Manchester 
New College névvel jelzett papnevelő intézetöknek — Oxfordba —- e 
régi egyetemi városba történt áthelyezése. Az unitáriusoknak e fontos 
papnevelő-intézete 1786-ban alapittatott Manchesterben, s innen is kapta 
nevét. 1803-ban áthelyezték Yorkba. 1840-ben újból visszatették Manches- 
terbe. 1853-ban pedig Londonba vitték, hol az University College-el volt 

kapcsolatban a jelen év julius haváig. Az 1889—90-iki tanévet már Ox- 
fordban nyitották meg. Voltak többen, a kik ellenezték az áthelyezést, 
de ugy látszik már belényugodtak, miután az intézet kedvező kilátások 
mellett dr. Drummond Jakab igazgató vezetése alatt folytatja működését 
és missióját. A tanárok által vezetett isteni tiszteletet sokan látogatják. 
E sok nevelő-intézettel biró városban, kétségkivül, nagy tér nyilik az 
unitárius hitelveknek szélesebb körben leendő elterjedésére. — Az angol 
unitáriusoknak Manchesterben levő papnevelő-intézetök czime ezután 
, The Unitarian Home Missionary College" lesz. A czélja ugyanaz  ma-. 
rad, a mi eddig volt, t. i. a belmissióra papokat nevelni. Örömmel ér- 
tesülünk, hogy az intézet igazgatójául Gordon Sándor, Jeles lelkész 
és tudós barátunk -van kiszemelve. — Londonban, Lambeth kerületben 


egy nyilvános könyvtár felállítása alapjára öt unitárius család 300 ezer 


forintot irt alá. A Wakefieldi unitárius ekklézsia arról nevezetes, 
hogy egyike a legrégibbeknek Angliában. Ugyanis a Goldsmith Wakefieldi 
lelkésze által megörökitett helyen, az első unitárius isteni tisztelet az 
1662-ik év tavaszán volt s azóta folytonosan fenn áll a virágzó ekklézsia. 
Ez évben a 227-ik évfordulót ünnepelték meg nagy érdeklődés mellett. 
Kiállítás is volt rendezve a nők által jótékonyczélokra, mely mintegy 600 
frtot jövedelmezett. Az ekklézsia lelkésze, a közszeretetben és becsület- 
ben álló Chalmers András barátunk. 

Az amerikai unitáriusok áldozatkészsége közczélokra. Pratt 
Énok Baltimorban, a mult évben, egy nyilvános könyvtárt alapitott, 
mely egy millió dollárba került (21/, millió frt) Clark G. Jonas 
Worcesterben egy millió dollárt adott a nevelésügyi bizottságnak 
egy a legszabadabb elveken nyugvó és felekezetiesség nélküli egyetem ala- 
pitására. Egy magát megnevezni nem akaró nő kétszáz ezer dollárt 
hagyott különböző jótékony intézeteknek. Egy névtelen, az amerikai uni- 
tárius Társulatnak a pénztárába ötezer dollárt küldött. A Christian 
Register 46-ik száma" szerént az unitáriusok adományából 97 ezer 
dollár gyült be egy gyermekkert létesítésére vak gyermekek számára. 
A Clarke Freeman Jakab theologiai tanári székre 12 ezer dol- 
lár gyült össze. Takomában egy olyan iskola felállítására, melyben a 
tanulók magukat a kézmüiparban gyakorolhassák, egy előkelő unitárius, 
Thompson J. Walter, a városnak 40 ezer dollárt adott. A felsorolt adomá- 
nyok azt bizonyitják, hogy az unitáriusok nem csak szájjal, hanem 
jócselekedetekkel hirdetik azember fiának, Jézusnak evange 
liumát. 

Az unitárius templom jelentősége. Midőn dr. Hale egy gyara- 
podó s jóllétben levő kis városban egy uj unitárius templomot: felszen- 

telt, egy igen értelmes nő igy szólott hozzá: , Önöknek egy unitárius 
templom csak annyit jelent, hogy egy névvel több van az egyházi 
naptárukban; de a mi városunk népére nézve jelent: jobb könyveket, 
jobb zenét, jobb csatornázást, jobb egészséget és erkölcsösebb életet, ke- 
vesebb részegséget, több józanságot és jobb kormányzást." 

. A londoni egyetemen 60 szigorló nyert B. Sc. fokozatot — Tudo- 
mányok tudora. Ezek között 7 nő volt. A B. A.-t — művészetek tudora, 
czimet 238 an nyerték el, kik között 35 volt nő. Ezek között találjuk 
Wicksteed londoni unitárius lelkész barátunk leányát is. 

Gyászhirek. Szentgericzei Jakab Lajos egyházi tanácsos 
f. évi december hó 6-án 37 éves korában Homoród-Oklándon jobb létre 
szenderült. Az elhunyt a régi Udvarhelyszéknek főjegyzője, később tör- 
vényszéki és árvaszéki birája;a székelykereszturi unitárius középtanodá- 
nak felügyelő gondnoka, az udvarhelykör unitárius egyházkörnek pedig 
gondnoka volt. A néhai ugy volt ismeretes, mint jó családapa, a köz- 
életnek derék munkása és lelkiismeretes — hivatalnok. Főjellemvonása : 
mély vallásos érzülete. Ennek tulajdonitható, hogy felügyelő gondnoki 
tisztét oly odaadó buzgósággal teljesitette. Élénk emlékezetünkben van 
még a vizsgálatokon való megjelenése s a tanulók iránt tanusított ér- 
dekeltsége. A megboldogultat fia, Jakab Gyula főszolgabíró, kinek há- 
zában élte le öregsége éveit, nagy családjával gyászolja, de e gyászban 
sokan osztoznak a legőszintébb részvéttel. Sirja felett a kör veszteségét 
meghatóan tolmácsolták köri esperes Darkó Sándor és k.-jegyző Kis- 
györgy Sándor. Porait a kénosi családi-sirboltba hetyezték el. — Hom o0- 
ródalmási Gotthárd Zsigmond egyháztanácsos, sztánai birto- 
kost szomoru veszteség érte szeretett jó neje, Telegdi Gizella élete 
49ik évében nov. 16-án történt elhunytában. — Fazakas Lajos, 
ny.-szt.-mártoni unitárius lelkész ifju neje elhunyt f. év oct. 25-én. Lel- 
kész-barátunk egy kedves, jó feleséget vesztett el a korán elhunytban. 
A hitszövetnekénél találjanak vigaszt nagy fájdalmukra!— Néhai Mátéfi 
Károly t. sz.-biró leánya, kissolymosi Mátéfi Zsuzsika okl. tani- 
tónő élte 26-ik évében oct. 20-án meghalt Debreczenben. A festészetben 


is jeles képzettségü tanítónő hunyt el benne. 


A szerkesztőség postája. 


Öszszes dolgozótársainkat az uj év alkalmából melegen üdvözöljük 


és szives közremüködésüket kérjük a Jövőre is. 

A , Keresztény Magvető" a jövő évvel 25-ik évfolyamába tog lépni. 

Nem kivánjuk részletezni, hogy a lefolyt hosszú idő alatt mi- 
nő szolgálatokat tett az unitárius s átalában a szabadelvü  keresz- 
ténység ügyének; de-szivünk hálára buzdul Isten iránt, hogy abban 
a munkában, melyet szerkesztő-elődeink felvállaltak és mi folyta- 
tunk, mellettünk volt segedelmével. S hisszük, hogy velünk együtt a 
multra visszatekintve hasonló érzelem hatja át mindazokat, kik azok- 
ért az eszmékért lelkesülnek, melyeknek e folyóirat képviselője, kik 
a lelkiismereti szabadságért, a tiszta keresztény elvekért és erkölcsi- 
ségért lángolnak. Ez együttérzés biztatás a további munkára, melyet 
mi teljes erőnkből igyekszünk megtenni. De engedtessék meg remény- 
lenünk, hogy a közös érzelmek és rokonszenvek nemcsak azok ré- 
széről fognak nyilvánulni, a kiktől tapasztalni eddig szerencsénk 
volt, hanem azok részéről is, a kiknél a rokonszenv ugyan nem hi- 
ányzott, de kifejezésre nem Juttatták. Minél többen fogják 
ezt tenni, annál terjesebb és erősb lesz ez organum 
is és annálinkább fogja azt az ügyet representál- 
ni a melyéztralk és OLY modorban mely ahoz atakáó 

A jelentkezéseket, a pártolói és előfizetési dijjakat kérjük ja- 
nuár hó végeig beküldeni. 

Boldog karácsonyt és boldog uj évet kivánunk! 


A SZERKESZTŐSÉG. 


ARANYKONYV. 
A SZÉKELY-KERESZTURI GYMNASIUM 
5-ik tanári székére tett adakozások. 


XII. Közlemény. 


]l. Tőkét. 
a) Készpénzben : 
Ágh Ferencz, B.-Hunyad. . . . . . 3 fit 
Id. László Ferencz, Gyepes (2-or) . .50 
Id" Gálfalvi István, Ürmös (2-on 82 ug 83 


Összesen : 54 frt. 


b) Kötlevélben : 


ESSZÍGÉTOZSÓL LA At etet et an 2Brt 
e) 5 évig: 
Német: István lelkész . .. dom frt.sza5 trt 
Ürmösi János tanitó. . .,  , — 5 fit 
Elekes Sámuel, Siménfalva , 51 Eza beírt 
Elekes Dénes 7. új jislzz 6 árt 
KözíúgzBleksal jadsz szd E7sáL a azer tírt 
VAI DOMOK OS S et es s sz húrt 
Sztannai Mózes, Sztmiklós ,  , — 5 írt 
Orbók Sándor, Kkugonfalva , ga sz NB ÉL 


d) 10 évig: 
Aizönmeéntalvi ekklos o. 7 a B Írt sz 50 fit. 


Még igen számosan vannak, a kik e fontos ügyről meg nem emlékeztek 
olyanok is, a kik mostani helyzetöket iskoláink istápolásának köszönhetik. Né- 
melyek több-kevesebb összeget aláírtak ugyan, de még egy fillért sem fizettek. 
Vajha a jövő évet örvendetesebb hirrel és eredménynyel zárhatnám be! 

Kolozsvárt, 1889. dec. 16. 


BeEwczÉDI GERGELY 
közpénztárnok. 


Igen tisztelt Szerkesztőség ! 

Egyh. folyóiratunk valamelyik hasábján egy kis helyet bátorkodunk kérni, 
hogy egy távoli jóltevőnknek a nyilvánosság előtt is hálás köszönetet mond- 
hassunk. Ugyanis: 

Ala 

Özv. Sinka Mihályné, sz. Koncz Eszter urasszony a kis-solymosi unitár. 
egyház-községnek Alpestesről egy 40 frt értékü diszes urasztali takarót kegyes- 
kedett ajándékozni. E becses adományával Isten iránti szeretetének és egyhá- 
zunkhoz való hő ragaszkodásának kivánta jelét adni. Fogadja érette egyház-kö 
zségünk nevében e helyen is hálás köszönetünk nyilvánitását. 

Kis-Solymos, 1889. sept. 17. 

Izsák IsSTvÁN, NAGY SÁNDOR, 
megye-gondnok. unitárius pap. 


Rugonfalvi tek. Jeddi Lajos ur, ev. ref. vallásu, a medeséri unitárius pap- 
ságnak a medeséri határon egy darab erdőterületet ajándékozott, melynek tér- 
mértéke 1 hold és 51 [7 öl, becsértéke pedig 30 ffrt. 

Ezen nemes tetteért adományozó urnak a nyilvánosság terén is hálás 
köszönetemet nyilvánitom ! 

Medeséren, 1889. aug. 25. 


FERENCZI ÁKkoN, 
medeséri unitárius pap. 


Tisztelendő Szerkesztőség! 
A mészkői unitária ekklézsiában, mészkői birtokóstks. Gálfi Mihály 
ur és neje Komjátszegi Ida urasszony, ajándékoztak egy ezüst fonalos roj- 
tos nagy szószéktakarót, melynek értéke 45 forint. 


A mészkői unitária ekklézsia nevében ezért leghálásabb köszönetem nyil- 
vánitom. 


Mészkő, 1889. dec. 15-én. 


TARCSAFALVI PAL, 
unitárius pap. 


